
न 2] निधन 
* इस: पुस्तक में ६ जीवनचरितों का संग्रह है । ये चरित 
समय समय पर सरस्वती में प्रकाशित हो चुके हैं । प्रकाशन का 


सम्रय प्रत्येक चरित के अन्तमें दे दिया गया है। इन चरितों के 
धर विभाग छिये जा सकते हैं। यथा-- 


(१) कवि, लेखक, हिन्दी के हितेषी, सम्पादक, विद्वान 
इतिहासवेत्ता और वक्ता ) 
(२) शाद, शाहंशाह, सुल्तान ओर अमीर 
(३ ) राजन्रीतिज्ञ ओर राजकी व-उच्चपदाधिकारी 
( ४ ) नूतन 'धम्मे-प्रवत्तक 
ये सब चरित इस क्रम से इस पुस्तक में रखे गये हैं। इस 
क्रम से लिखे जाने के समय का भी खयाल रखा गग्ा है। अर्थात्‌ 
आगे पीछे जो चरित जिस समय लिखा गया है उसी समय के 
अनुसार उसे स्थान दिया गया है । 
सासिक पुस्तकों में भ्रकाशित चरित कालान्‍न्तर में अप्राप्य 
४ कैफाप्य, अवश्य ही हो जाते हैं। मिस्टर जैन वैद्य, 
अत प्रसद मिश्र और लाल बलदेवसिंद आदि ने 
“सभ्य में, साहित्य-सम्बन्धी जो काम किया बह 
योग्य नहीं । परन्तु साधनों के अभाव में, वद्द दिन 





( रे ) 


पर दिन विस्तृत सा होता जारहा है। अतगव ऐसे सत्पुरुषों 
की कीति का जो गान समय पर हुआ था वह पुस्तक-विशेष 
में निबद्ध होजाने से सहज हो सुना ओर जाना जा सकता है । 


यही बात और भो प्रसिद्ध पुरुषों के विषय में चरिताथ 
है । वाजिदअली शाह का चरित कितनी ही पुस्तकों में प्रका- 
शित अवश्य हो चुका है; परन्तु इस पुस्तक में उनके विषय में 
जो कुछ लिखा गया है, सम्भव है, उसका प्राप्तिस्थान ऐसा 
हो जिस तक ओरों की पहुँच न हो सकी हो; अतणव, क्या 
आश्चये, जो उसमें कुछ न कुछ नवीनता हो। रहे राजकीय 
पुरुष, सो उच्चपदस्थ होनेके कारण अपने अपने समय में वे ऐसे 
अनेक काम कर गये हैं जिनसे बहुत कुछ शिक्षा-प्राप्ति हो सकती 
है । बादशाहों ओर अमोरों के विषय में भो यही बात कही जा 
सकती है । उनके चरितों के पाठ ओर परिशीलन से ओर कुछ 
नहीं तो थोड़ा बहुत मनोरंजन तो अवश्य ही हों सकता हे। 
अतएव उनका एकत्रीकरण और प्रकाशन भी व्यथ नहीं 


पुस्तकान्त में जिस धम्मांधिष्ठाता का चरित्र रक्खा गया 
है उसके अध्यवसाय ओर उसके कार्य्यकोशल को महत्ता उस 
लख के अवलोकन ही से अच्छी तरह ध्यान में आजाने योग्य हे । 


दोलतपुर, रायबरेली ट्विदी 

१-राजा कमलानन्दसिह 


*निसगभिशन्नास्पदमेकसंस्थमस्मिन्दर्य श्रीश्च सरस्वती च । 
“--कालिदास । 


छ एप किपर का यह श्लोकाद्ध हमने लिख तो दिया; परन्तु 
“७ इच्छा होती है कि निकाल कर-- 


के कट कै “काम नुपाः सन्‍्तु सहर्रशो5न्ये 
>हसुरूस राजन्वतीमाहुरनेत भूमिस्‌ ।!? 
इसे उसके स्थान में रख दें । यह भो कालिदास ही की उक्ति है। 


#लध्ष्मी ओर सरस्वती में परस्पर स्वाभाविक बेर हे | वे कभी पास 
पास नहीं रहतीं । परन्तु, इस राजा में, वे दोनों हो एकत्र हो गई हैं । 


( ४२ ) 


इसमें कविकुल-शिरोमणि एक राजा की प्रशंसा में कहते हैं 
कि--ओर हज़ारहा प्रथ्वीपति हों तो हुआ करें; प्रथ्वी तो 
इसी के जन्म से राजन्वती हे। जिस प्रथ्वी का राजा अच्छा 
होता द्दे वह राजन्वती कहलाती है। अत््व सुराजा का होना 
प्ृथ्वी अथवा देश का सोभाग्य है। परन्तु, नहीं, हम दूसरे 
श्लोकाद्धं को यहाँ पर प्रधानता नहीं दे सकते । क्योंकि, 
विद्वान न होकर भी अनेक प्रथ्बीपति सुराजे हुए हैं। सुराजा 
होना विशेष आश्वयं की बात नहीं। परन्तु राजा के लिए 
श्रीमान होकर विद्वान भी होना विशेष आश्चय की बात है। 
आश्चये की बात दूसरे देशों के लिए नहीं । योरप, अमेरिका 
ओर जापान आदि के अनेक राजवर पण्डित भी हें: उनकी 
धघन-सम्पन्नता का तो कुछ कहना ही नहीं । इस देश में भी बढ्, 
महाराष्ट्र ओर मदरास-प्रदेश के लिए यह कुछ आश्चय की बात 
नहीं । इन प्रदेशों के प्रथ्वीपतियों में भो लक्ष्मी ओर सरस्वती 
दोनों सपत्नी-भाव छोड़कर प्रायः साथ ही साथ रहती हैं। 
आश्वय की बात विशेष करके उन प्रान्तों के लिए है जहाँ, अपने 
पुत्रों से परित्याग की हुई विषण्ण-बदना हिन्दी वास करती है । 
उसका कोई स्वामी ही नहीं। गवनेमेंट को यदि हिन्दी का 
स्वामी मांनें तो वह स्वयं उसे नायसन्द करेगी । गबनमेंट का 
नाम लेते ही सपत्नी उदू का स्मरण उसे हो आवेगा | इस दशा 
में कोई स््रो प्रसन्न नहीं रह सकती। अतण्व स्वामि.-हीन और 
पुत्न-होन अभागिनी हिन्दी जहाँ बोली जाती है वहाँ के किसी 
राजा, महाराजा अथवा ताल्लुक़ेदार में यदि लक्ष्मी के साथ 
सरस्वती भी आ रहे तो अवश्य आश्चय की बात है 

हिन्दी बोलनेवाले राजों में भी कई राजे विद्वान हैं; परन्तु 
हिन्दी के नहीं । हिन्दी उनके लिए प्रायः अस्पृश्य है। कुछ ऐसे 


( शो ) 


भी हैं जिनको हिन्दी से प्रेम है; परन्तु उसे लिखने-पढ़ने का 
उनसे स्वयं श्रम नहीं होता | लिखना भी कई प्रकार का है। उन 
प्रकारों को बतलाने की यहाँ आवश्यकता नहीं । इस देश में इस 
अनाथ, इस अपुत्रिणी ओर इस रुग्ण हिन्दी नाम की हमारी 
मातृभाषा के आँसू पोंछनेवाले यदि दो- एक सच्चे पुणायात्मा 
पुरुष देख पड़े, ओर यदि वे लक्ष्मोवान्‌ भी हों, तों अवश्य 
आश्चये को बात है। सनन्‍्तोष की बात है और आनन्द की 
बात है कि श्रोमान्‌ राजा कमलानन्दसिंह ऐसे ही हैं। वे हिन्दो 
का प्रचार करनेवालों को सहायता करते हैं, वे हिन्दी लिखन- 
वालों की सहायता करते हें: वे स््रयं हिन्दी लिखते हैं 
वे कविता करते हैं, वे पुस्तक लिखते हें, ओर पुस्तकों को 
छुपाकर प्रकाशित भी करते हैं। इतना ही नहीं, वे हिन्दो 
लिखनेवालों को उत्साह भी देते हैं। उनके इन्हीं गुणों का 
विचार करके हमने उनका संक्षिप्त चरित सुनाना उचित 
सममा है। 


सूबे बिहार के अन्तगत भागलपुर की कमिश्नरी में, बनैली, 
सराबत ओर सोनबरसा आदि कई रियासतें हैं। उनमें से 
श्रीनगर भी एक है। श्रीमान कमलानन्दसिंह वहीं के राजा 
हैं। श्रीनगर उनकी राजधानी है । श्रीनगर पूर्णिया जिले में हे । 
पूणिया कलकत्ते से २२० मील है | उसके उत्तर में नेपाल और 
दार्जिलिज्न; पूत्र में मालदंह, दिनाजपुर, जल्पाइईंगुरी, दक्षिण में 
गड्ा ओर पश्चिम में भागलपुर है। पूर्णिया २६-३५' रेखांश 
ओर ८०-३२ अक्षांश के बीच में हे। अतएव श्रोनगर 
की के भी लगभग ऐसो हो है। उस प्रान्त की बोली 

हिन्दी है । 


( ४ ) 


श्रीनगर उस प्रान्त में है जिसे मिथिला अर्थात्‌ तिरहुत 
कहते हैं । वहाँ, किसी समय, राजा जनक का राज्य था । राजा 
भोज ने चम्पू-रामायण में मिथिला की बड़ी प्रशंसा की है। 
उन्होंने लिखा है कि समुद्र जिस प्रथ्वी का दुकूल है; सुमेरु 
सिंहासन है; गज्जा हार हे; आदि-बराह विष्णु की दंष्टा क्रीड़ा- 
शेल है; जानकी की जननी, उसी प्रथ्वी का, मिथिला प्रदेश, 
सूतिकागार अथात्‌ प्रसूति-धघर है । पर्डित अम्बिकादत्त 
व्यास ने सामवत नाटक नाम का एक गन्थ, संस्कृत में, लिखा 
है। उस में उन्होंने भी मिथिला की बड़ी बड़ाई को है। 
वे लिखते हैं-- 


मिन्नाणां सहकारेण सहकारतरुन्नजे । 
गायन्ति रखसिक्रा यत्न गितिविद्यापतेः कवेः ।। 


अर्थात्‌ मित्रों के साथ, आम के बृक्तों के कु ज में बैठे हुए, 
कक लोग जहाँ कविवर विद्यापति की कविता को प्रेम से 
गाते हैं । 


मिथिला में पहले ही से विद्वान होते आये हें। मैथिलों 
को स्वभाव ही से विद्या की रुचि होंती है। किसी समय तके- 
शास्त्र में मिथिला प्रदेश अपनी समता नहीं रखता था। वहाँ 
कविता की भी अधिक च्ों रहतो है। बढ्गढनिवासियों ने 
विद्यापति को यद्यपि अपना कवि मान लिया हे, तथापि वे शुद्ध 
बद्भभाषा के कवि नहीं कहे जा सकते । उनकी वासभूमि 
मिथिला है जहाँ की भाषा हिन्दी है; बंगला नहीं। अतएव 
विद्यापति पर हिन्दी बोलनेवालों का अधिकार बेगला बोलने 
वालों की अपेक्षा अधिक हे । 


( ४) 


इसी तक-प्रिय, इसी काव्य-प्रिय ओर इसी पवित्र मानी 
गई मिथिला-भूमि के पृबव कोशिकी नदी से १० मील, पूर्णिया 
ज़िले के अन्तगंत, बनैली नामक एक स्थान है। वहीं, किसी 
समय, राजा कमलानन्दसिंह के पूवंज निवास करते थे। उस 
समय वह विशेष शोभा-सम्पन्न था । अनेक विद्वानों ओर 
धनवानों ने उसका आश्रय लिया था। वहीं के वत्सवंशावतंस 
यजुर्वेदीय मैथिल ब्राह्मण बाबू दुलारसिंद ने निवास कर अपना 
सुयश ओर सुप्रताप सबत्र फैलाया । 


जिस समय नेपाल की सीमा के मारेद्ग प्रदेश के लिए 
नेपालियों ओर अँगरेजों में विरोध उत्पन्न हुआ उस समय 
बाबू दुलारसिंह ने अँगरेज़ों को बहुत सहायता दी। उन्हीं के 
प्रबन्ध, उन्हीं की दूरदर्शिता और उन्हीं की चतुराई से शीघ्र 
ही विरोध-भाव दूर हो गया | यदि वे इस विषय में सहायता 
न देते तो शायद सन्धि न होती ओर सन्धि न होने से रणाप्रि 
प्रज्वलित हुए बिना न रहती | इस सहाय, इस काय्ये-कुशलता 
के उपलक्ष्य में अँगरेज़ी गवनमेंट ने, १८११ इसवी में, उन्हें राजा- 
बहादुर की पदवी दी। तब्र से वे राजा दुलारसिंह बहादुर 
कहलाने लगे। उस समय से उनके प्रताप ओर ऐश्वय्ये की 
देनिन्दन वृद्धि होने लगी। 


राजा दुलारसिंह के दों पुत्र हुए । वेदानन्दस्सिंह ओर 
रुद्रानन्द्सिह । उनकी सन्‍तति का ठीक परिचय होने के लिए 
आगे दी हुईं बंश-मालिका देखिए । 


राजा दुलारसिंह के पुत्र वेदानन्द्सिंह और रुद्रानन्दसिंद 
एक माता से न थे। परन्तु राजा दुलारसिह के परलोकगामी 


( 9.)>५)८ ) ( 2]६)०।।७)२ ) ( >0)>।।+> ) 

होने के अनन्तर, कुछ काल तक. दोनों भाइयों में परस्पर प्रीति- 
भाव बना रहा | पर यह बात बहुत दिन तक न रह सकी। थोड़े 
हो दिनों बाद विरोध उत्तन्न हुआ, जिसका फल यह हुआ कि 


' राज्य बट गया ओर दोनों भाई अपना-अपना भाग हस्तगत 


करके अलग-अलग राज्य करने लगे | 


राजा वेदानन्दर्सिह के एक्रमात्र पुत्र लीलानन्दसिंह हुए। 
राजा लीलानन्दसिंह के तीन पुत्र हुए-पद्मानन्दसिंह, कमला- 
नन्दसिंह ओर कीत्यौनन्दसिंह | इनमें से राजा पद्मानन्दसिंह एक 
माता से ओर शेष दो भाई दूसरी माता से हैं। विरोध ने इनका 
भो पोछा न छोड़ा । उसने बनैलो के पृर्वाजिंत राज्य के पुनर्वार 
विभाग कराये । राजा पद्मानन्दस्सिह अपने विभाग का स्वामित्व 
प्राप्त करके बनैली से आठ मील पश्चिम रामनगर में इस समय 
निवास करते हैं। उनके सोतेले भाई श्रोमान्‌ कमलानन्दसिंह 
ओर कीत्यानन्द्सिंह रामनगर के पास ही चम्पानगर में रहते 
हैं। दोनों विभागों के अधिकारी अपने अपने राज्य का काम 
दक्ततापूषक करते हैं। यह प्रशंसा की बात है । 


राजा दुलारसिंह के दूसरे पुत्र राजा रुद्रानन्‍्द्सिंह, थोड़ो 
ही अवस्था में, अल्पायु हो गये। उनके परलोक-गमन के 
समय उनके तीन पुत्र ओर दो कन्यायें थीं। उनके नाम ऊपर 


बंश-मालिका में देखिए | इश्वरीय कोंप से, उनकी मृत्यु के 


अनन्तर, थोड़े ही दिनों में उनके दो लड़के भी न रहे; और 
दोनों लड़कियाँ भी परलोक-बासिनी हुईं । इस डूूबते हुए 
वंश के कशणंधार एकमात्र श्रीनन्द्सिहजी बच गये । परन्तु 
इन लगातार आपत्तियों की परम्परा के कारण श्रोनन्दसिं हजी के 
आत्मीयों ओर कुटुम्बियों ने बनैली का रहना अच्छा न समम 


( छ ) 


उसे छोड़ देना चाहा। इसलिए उससे थोड़ी ही दूर पर एक 
नवीन स्थान बनाकर वहीं अल्पवयस्क श्रीनन्द्सिह को 
लेकर सब लोग रहने लगे | यह नगर श्रीनन्द्सिंह ही के नाम 
से बसाया गया। अतएब इसका नाम श्रीनगर हुआ। 
यही श्रीनगर राजा कमलानन्दसिंह की राजधानी हे। 


राजा श्रीनन्द्सिंह को यह लोक छोड़े कई वर्ष हुए; परन्तु 
उनकी कीति अब तक विद्यमान है। उन्होंने बड़ी योग्यता से 
राज्य किया ओर अनेक लोकोपकारी काम वे कर गये । उनका 
सब से अच्छा काम यह है कि उन्होंने अपनी राजधानी में एक 
संस्कृत-पाठशाला स्थापित करके उसमें सब शास्त्रों के अध्यापक 
रक्‍्खे । जितने लड़के इस पाठशाला में पढ़ते थे उन सबको वे 
भोजन-वस्त्र देते थे। आवश्यकता होने पर वे उनकों पुस्तके 
तक ले देते थे। जो विद्यार्थी वहाँ का अध्ययन समाप्त कर 
चुकते थे उनको वे .काशी अथवा नवद्वीप भेजते थे। जब वे 
वहाँ से कृतविद्य होकर लोटते थे तब उनकी जीविका का 
प्रबन्ध भी वे कर देते थे। राजा श्रीनन्द्सिह को अपनी प्रजा 
के सुख-दुखों का भी सबदा ध्यान रहता था। उनके लाभ के 
लिए उन्होंने, जहाँ-जहाँ आवश्यकता थी वहाँ-वहाँ, अनेक कुचे 
ओर तालाब खुदवाकर जल का कष्ट दूर कर दिया। अतिथियों 
के आराम के लिए एक अतिथि-शाला भी उन्होंने बनवाई। 
एक हरिमसन्दिर भी उन्होंने निर्म्माण कराया। इन बातों से 
उनकी धमस्मनिष्ठा ओर उनको प्रजावत्सलता भल्ी-भाँति प्रकट 


होती हे । 


राजा श्रीनन्दसिंह की तीसरी धमेपत्नी से दो कुमार 
हुए । एक श्रीयुत कमलानन्दसिंह, दूसरे कालिकानन्दसिंह । 


( ९ ) 


इस लेख में श्रोमान कमलानन्द्सिह ही का स्वल्प चरित लिखा 
जायगा । 


राजा कमलानन्दसिंह के चरित के सम्बन्ध में जो कागज़- 
पत्र हमारे पास हैं, उनमें उनका जन्म ज्येष्ठ शुक्र ६, सोमवार 
संवत्‌ १९३२, लिखा है। यह देखने के लिए कि इस दिन कोन 
तारीख थी, हमने पद्चाज़् निकाला तो हमें विदित हुआ कि ज्येष्ठ 
शुक्त षष्ठो (सं० १९३२) के दिन सोमवार न था। इसलिए हमने 
दो-एक बषं इधर-उधर के पद्चाद़् देखना आरम्भ किया। ऐसा 
करने से संवत्‌ ९३३ को ज्येष्ठ शुक्त-षष्ठी के दिन हमें सोमवार 
मिला । इसलिए हम सममते हें कि राजा साहब का जन्म 
संवत्‌ १९३३ का है; संवत्‌ १९३२ का नहीं। ज्येष्ठ-शुक्त-पष्ठो, 
सोमवार, संबत्‌ १९३३ को, मई १८७६ की २९ तारीख थी। 
उसी दिन उनका जन्म हुआ। अर्थात्‌ इस समय राजा साहब की 
उम्र कुल २७ बष की है | 


राजा कमलानन्दसिंह पाँच ही वर्ष के थे जब उनके पिता 
का देहान्त हुआ | छठे वष उनका विद्याध्ययन आरम्भ हुआ। 
लिखने-पढ़ने में थोड़ा अभ्यास हो जाने पर चाणक्य की राज्य- 
नीति ओर अमरकोश उनको पढ़ाया गया। कलिदास ने रघु- 
वंश में, राजा रघु के विद्याध्ययन के विषय में, लिखा है-- 
लिपेयथाबद ग्रहणेन वाडमर्य॑ 
नदोमुखेनेव समुद्र माविशत्‌ ॥ 
अथ्थांत्‌ लिपि-अक्षरमालिका --को ग्रहण करके उसकी सहा- 
यता से, नदी के मुख में पड़ कर समुद्र में प्रवेश करने के समान, 
 रघु ने बाड़ मय--रूपी रल्लाकर में प्रवेश किया। यही उपमा 
राजा कमलानन्दसिंद के लिए सी दीजा सकती है।. अक्षर- 


( १० ) 


ज्ञान के उपरान्त ही वे भी चाणक्य ओर अमरसिंह के वाडः - 
मय में प्रविष्ट हुए। इन ग्रन्थों के साथ-साथ उनको फ़ारसी 
की भी शिक्षा दी जाती रही । ९ वष की अवस्था तक वे राज- 
भवन ही में विद्याध्ययन करते रहे । तदनन्तर अँगरेज़ी के एक 
अध्यापक नियत किये गये | उनसे उन्होंने एक वर्ष तक अंगरैज़ो 
पढ़ी । जब कुछ अंगरेज़ो में ज्ञान हो गया तब उन्होंने पूर्णिया 
के ज़िला स्कूल में अपना नाम लिखाया। वहाँ वे दो वष॑ तक 
पढ़ते रहे । 


बारह॒वे वर्ष उनका यज्ञोपवीत हुआ | उस समय बाबू 
मनन्‍्मथनाथ, बी० एल०, नामक एक विद्वान बड़ाली सज्जन 
उनके रक्षक अथवा निरीक्षक नियत किये गये। उन्हीं की 
अध्यक्षता में पढ़ने के लिए वे भागलपुर गये ओर वहाँ के ज़िला 
स्कूल में उन्होंने अध्ययन आरम्भ किया। फ़ारसी में उनकी 
बहुत कुछ गति हो गई थी; परन्तु उससे उन्हें विशेष रुचिन 
थी । अतण्व वहाँ उन्होंने अपनी दूसरी भाषा संस्क्ृत रक्खो। 


जिस समय राजा साहब भागलपुर के ज़िला स्कूल में 
पढ़ते थे उस समय पण्डित अम्बिकादत्त व्यास वहाँ प्रधान 
पण्डित थे। उनकी विद्वत्ता, उनका काव्य-कोशल ओर उनकी 
मधमयी वक्तता सुनकर राजा साहब को हिन्दी-कबिता सीखने 
की बलवती उत्कण्ठा हुदं। यह अभिलाषा उन्होंने अपने निरो 
क्षक बाबू मनन्‍्मथनाथ पर प्रकट की। ये महाशय बड्ाली थे। 
हिन्दी-काव्य से ये सबधा अनभिज्ञ थे। उसके गुणदोषादि 
का उन्हें कुछ भी ज्ञान न था। अतण्व वे इस बात से सम्मत न 
हुए । उन्होंने राजा साहब को बेंगला-काव्य पढ़ने की सम्मति 
दी । राजा साहब उनकी सम्मति को मान कर बगला-काव्य 


( ११ ) 


वा अभ्यास करने लगे ओर थोड़े ही दिनों में बहुत कुछ 
योग्यता प्राप्त करली । पाठशाला की पाख्य-पुस्तकों ओर विषयों 
को यथा-समय पढ़ कर, बचे हुए समय को, काव्यालाप में 
लगाना रसज्ञता का लक्षण है। राजा कमलानन्दसिंहजी ने 
इस रसज्षता के लक्षण पहले ही से प्रकट किये । 

गजासाहब की अनुमति से परण्डित श्रीकान्त मिश्र ने 
“साम्ब कमलानन्द-कुलरत्नम” नामक एक काव्य लिखा 
है। उसके पारितोषिकर में राजा साहब ने तीन हज़ार रुपये 
ओर कुछ जमीन दी है । यह काव्य संस्कृत में है | इसमें पन्द्रह 
सग .हैं। राजा कमलानन्दसिंद्र के पूवजों का चरित, राजा- 
दुलारसिंह से लेकर, उसमें वन किया गया है| स्वय राजा 
कमलानन्दसिंह की भी कोई बीस-बाइस वष तक की अवस्था 
का चरित उसमें हे | परन्तु श्रीकान्तजी ने अपने काव्य में कहीं 
भी इस बात का उल्लेख नहीं क्रिया कि पण्डित अम्बिकादत्त के 
सहकास से राजा साहब की चित्तबृत्ति में क्‍या परिवतन 
हुआ। राजा साहब के साहित्यानुराग के सम्बन्ध में भी कहां 
कुछ नहीं कहा गया। यह आश्चय की बात है | पण्डित अम्बिका- 
दत्त व्यास के विषय में यद्यपि श्रीकान्तजी ने कुछ नहीं कहा 
तथापि, अपने काव्य के सम्बन्ध में उनसे उन्होंने एक सटि- 
फिकेट ( प्रशंसापत्र ) अवश्य लिया है। उन्होंने कई प्रसिद्ध 
पण्डितों के सर्टिफ़िकेट अपनी पुस्तक के अन्त में छापे हैं । उन 
में आश्विन-शुक्त आठ, शनिवार, संबत्‌ १९५५७ का लिखा हुआ 
व्यसजी का भी एक सटिफ़िकेट है; और सबसे वहो 
विषेश सरस ओर मनोहर है। उसे हम यहाँ देना उचित 
सममते हैं-- 


( ९२ ) 


श्रीकान्तमिश्ररचितं रुचिरं सुबन्ध 
श्रीकान्तमेतदतिसुन्दरमस्ति काव्यम_। 

श्रीक/न्तपत्तनपति: परितलोषमेतु 
श्रीकान्तमेवमहमद्य. निवेदयासि॥ 


अर्थात श्रीकान्त मिश्र का रचा हुआ, रचना-सोन्दय्य 
सुशोभित यह रुचिर काव्य अत्यन्त सुन्दर है। हम इश्वर से 
प्रैथंना करते हैं कि ( इसे देखकर ) श्रीनगर-नरेश परितुष्ट हों। 
इस श्लोक की रचना में जो मनोहरता है वह तो हुई हे; इसमें 
एक व्यडः ग्य भी है जो सहृदय पाठकों के ध्यान में सहज ही आ 
जायगा। परन्तु ऐसा अच्छा सटिफ़िकेट देनेवाले की कोई 
बात श्रीकान्तजी ने अपने काव्य में नहों लिखी। हमने उनकी 
पुस्तक को बहुत ही सरसरी तोर से पढ़ा है। इसलिए, सम्भव 
है उन्होंने उस विषय में कुछ लिखा हो; परन्तु हमारे ध्यान 
में न आया हो। यदि यह सम्भावना सत्य निकले तो हम 
श्रीकान्तजी से, पहले ही से, क्षमा माँग रखते हें । 

१६ बष के वय में राजा साहब प्रवेशिका ( एन्‍्ट्रन्स । 
कास में पहुँचे । जब परोक्ता का समय निकट आया तब वे बहुत 
मन लगाकर, वित्त बाहर, परिश्रम करने लगे | दुर्देव-बश इस 
परिश्रम का फल बुरा हुआ। इसी से वे परीक्षा भो न दे सके 
ओर शरोर--सम्पत्ति भी उनको बिगड़ गई । सिर में ददे रहने 
लगा । बहुत उपाय करने पर भी पूरी पूरी नीरोगता न प्राप्त 
हुई । इसलिए डाक्टरों की सम्मति से आपको जलवायु- 
परिवतन और शीतम-अ्रधान स्थानों में भ्रमण के लिए निकलना 
पड़ा । दो वष तक वे इस देश के पहाड़ी स्थानों में घूमते रहे । 
इस यात्रा में उन्होंने अनेक नगर दरेखे। इससे उनको बहुत 


( ९₹ै३ ) 


लाभ हुआ: शिरोरोग भी जाता रहा ओर अनेक महात्मा 
विद्वान ओर शिष्ट जनों से मिलकर उन्हें अनेक प्रकार की 
शिक्षायें भी मिलों। भिन्न भिन्न प्रदेशों का चाल-चलन, रीति 
भाँति ओर आचार-व्यवहार देखकर उनको विशेष बहुदर्शिता 
भी प्राप्त हुई । 


अब तक राजा साहब का राज्य कोट आव्‌ वाडस अर्थात्‌ 
सरकारी प्रबन्ध के अधीन था। १८९९ ईसवी में गवनमेंट ने 
अपना प्रबन्ध उठा लिया, परन्तु उस समय राजा साहब वयस्क 
न थे, नाबालिग थे। अतणएव राज्य का काम-काज उनको माता 
करने लगीं | इस स्थिति में ज़िले के प्रधान हाकिम राज्य-का्ये 
की देखभाल करते रहे । राजा साहब की इच्छा आगे पढ़ने की 
थी; परन्तु रियासत के प्रबन्ध का भार उनकी माता पर पड़ने 
से उनकी सहायता की आवश्यकता हुई। अतणव यथान्साध्य 
वे उनकी सहायता करने लगे ओर इच्छा होते हुए भी अधिक 
दिन स्कूल में न रह सके। उसे उन्हें छोड़ना पड़ा। तथापि विद्या 
का व्यासड्र उन्होंने नहीं छोड़ा । घर ही पर वे हिन्दी, संस्कृत 
ओर अँगरेज़ी ग्रन्थों का अवलोकन करके अपनी बहुज्ञता 
बढ़ाते रहे । कछ दिनों से आपकी रुचि अँगरेज़ी-साहित्य की 
ओर से कम हो गई है; परन्तु हिन्दी पर आपकी प्रीति प्रति 
दिन बढ़ती ही जाती है। स्कूल छोड़ कर आपने हिन्दी भाषा 
के अच्छे-अच्छे काव्य पढ़े। संस्कृत के शाख्त्रज्ञ पण्डितों को 
अपने आश्रय में रक्खा | इस तरह, यथावकाश, हिन्दी ओर 
संस्कतकाव्यों का बहुत कुछ ममे उन्होंने जान लिया। काव्यों 
का आस्वादन करते-करते, थोड़े ही दिनों में, आपने इस विषय 
में अच्छी योग्यता प्राप्त कर ली । 


( रहे ) 


यथासमय आपको अपने राज्य के पूरे अधिकार प्राप्र 
हुए । तबसे राज्य के जटिल कार्य्या में यद्यपि आपका बहुत 
समय जाता है, तथापि अपने प्रिय विषय साहित्य को आप 
नहीं भूलते । उसके लिए थोड़ा-बहुत समय आप निकाल ही 
लेते हैं । 

साहित्य में पण्डित अम्बिकादत्त व्यास से आपने बहुत कुछ 
सीखा । उनका आदर भी आप अत्यधिक करते थे। व्यासजी 
के गुणों पर मोहित होकर हज़ारों रुपये, बहुमूल्य आभूषण 
बहुमूल्य वसख्र ओर बहुमूल्य शखत्र देकर राजा साहब ने अपनी 
गुण-ग्राहकता की पराकाष्ठा दिखलाइ | व्यासजी को सोने 
पदक भी उन्होंने दिये । इतना करके भी, जान पड़ता है, उन्हें 
सन्‍तोष नहीं हुआ । क्‍योंकि राजा साहब ने व्यासजी को 
गजेन्द्र-दान तक दिया है। राजा साहब की विद्याभिरुचि को 
धन्य ! उनको गुण-ग्राहकता को धन्य ! उनकी दानशीलता को 
धन्य ! 


व्यासजो के बनाये हुए साहित्य-विषयक एक संस्कृत-ग्रन्थ 
का अवलोकन करके राजा कमलानन्दसिहजी बहुत प्रसन्न हुए 
प्रसन्न क्या, उसकी विलक्षणता को देखकर स्वयं वे ओर उनकी 
सभा के सभी परिडत चकित से हो गये। अतपवब राजा साहब 
ने व्यासजी को, उसे हिन्दी में लिखन के लिए, सूचना दी। 
व्यासजी ने इस बात को सहष स्वीकार किया और “'सखुकवि- 
सरोज विकास” नामक ग्रन्थ लिखना आरम्भ कर दिया। 
परन्तु उसके समाप्त होने में थोड़ा ही अंश शेष था कि १९ 
नवम्बर १९०० इसवी को व्यासजों ने इस संसार को सबदा 
के लिए छोड़ दिया । यह ग्रन्थ व्यासजी ने अपने और राजा 


( १७ ) 


साहब के नाम पर बनाया है। कविता में व्यासजी अपना 
नाम 'सुकवि' ओर राजा साहब 'सरोज” लिखते हैं । इसलिए 
इलका नाम “सुकवि-सरोज-विकास” हुआ । १९०० इंसबो में 
जब हम काशी गये थे तब व्यासजी ने इस पुस्तक की भूमिका 
हमको बड़े प्रेम से पढ़ कर सुनाई थी। इस भूमिका में अनेक 
प्रचोन कवियों की बातें थीं। सारी भूमिका पद्म में थी। सुनते 
हैं, राजा साहब इस अन्थ के शेष भाग को पूरा करने का स्वयं 
प्रयत्न कर रहे हैं | एबमस्तु । 


व्यासजोी पर राजा साहब का इतना प्रेम था। उन पर 
इतनी करता थो कि उनके न रहने पर उनकी निःसहाय स्त्री 
ओर पुत्र के जोवन-निवांह के लिए उन्होंने दो सौ रुपये वार्षिक 
नियत कर दिये हैं । क्‍यों न हो-- 

अड्भोंकृतं सुकृतिन: परिपालयन्ति 

जिसे सत्पुरुष एक बार अद्भोकार कर लेते हैं उसे वे फिर 
कदापि नहीं छोड़ते; उसके परिपालन में वे सदेव ही तत्यर 
रहते हैं । राजा साहब तो अद्ञीकृत' के अद्भजीकृतों का परिपालन 
करते हैं; अतएव उनके सोजन्य का क्‍या कहना है । 

इलाहाबाद की कमिश्नरों में एक ज़िला फतेहपुर है। इस 
ज़िले में गड्डा के तट पर एक गाँव असनी नामक है । उसमें 
हिन्दी के अनेक प्रसिद्ध कबि हो गये हैं । नरहरि ओर हरिनाथ 
इत्यादि कबि वहीं के नवाप्ती थे। वहीं के रहनेवाले सेवक- 
राम कवि का बनाया हुआ वागविलास नासक ग्रन्थ प्राय: 
लुप्त सा था। उसे बड़े प्रयत्न से, बहुत द्रव्य व्यय करके, 
राजा कमलानन्दसिंह ने प्राप्त किया ओर छपाया भी है। राजा 
साहब के साहित्य-प्रेम का यह उत्तम उदाहरण हे । 


( रैई ) 


महाराज अयोध्या के यहाँ एक कवि हैं । उनका नाम है 
कविवर लछीरामजी | सुनते हैं, उन्होंने बारह वर्ष परिश्रम 
करके कमलानन्द-कल्पतरु नामक एक अन्थ बनाया। उसमें 
अलडझ्भारों का वणन है। इस ग्रन्थ के नाम में “कल्पतरु” शब्द 
ध्यान रखने योग्य है । कबिजी की इच्छा सफल हुई है । उनका 
नामकरण साथक हुआ है । वे इस पुस्तक को लेकर देवोपजा 
के उत्सव पर श्रीनगर पधारे। बहाँ उन्होंने उसे राजा साहब 
को समर्पित किया। अयोध्या-नरेश के दरबार में प्रतिष्ठा पाये 
हुए कवि का राजा साहब ने अच्छा सम्मान किया। 
उनकी पुस्तक की कविता भो सुनी ओर उसको स्वीकार भी 
किया। स्वीकार करके आपने कवीश्वरजी को १५०० रुपये 
ओर बहुमूल्यक वस्त्राभरण दकर अपनी कल्पतरुता का परिचय 
दिया । 

कविबर लछीराम ने १२ वष परिश्रम किया | इतना 
परिश्रम उठा कर आपने पुस्तक किस विषय को लिखी ! 
अलझ्कार-विषय की ! हम प्राथनापृवक पूछते हैं कि “रस 
कुसुमाकर” ने काव्य-साहित्य अथवा हिन्दी-साहित्य की कितने 
अंगुल उन्नति की थी, ओर जसवन्त-जसोभूषण ने उसे कितने 
हाथ ऊँचा उठाया था, जो लछीरामजी ने अलइ्लार-शास्त्र की 
ओर थोड़ी वृद्धि कर डाली | जड़-चेतनमय इस विश्व में इतने 
पदाथ भरे पड़े हें कि यदि करोड़ों कबीश्वर उत्पन्न हों तो भी 
वे सब न वशन किये जा सकें। फिर हम नहीं जानते कि 
कवीश्वर लोग अलझ्लार और नायिकाओं के क्‍यों इतना पोछे 
पड़े हुए हैं? उन्हें ओर कोई विषय क्‍यों नहीं मिलता ! 
संस्क्ृत में सैकड़ों उत्तमोत्तम काव्य हैं । परन्तु अलझ्ार-शास््र- 
सम्बन्धी दो ही चार ग्रन्थ हैं। हिन्दी में इसका उलटा है। 


( ९७ ) 


काव्य-प्रन्थों की नामावली तो प्राय: शून्य है। दो एक हुए भी 
तो कया ? परन्तु अलझ्लार-विषयक ग्रन्थ अनेक हैं। अलक्कारों 
का जिनमें बणुन होता हे वे लक्षण-म्न्थ कहलाते हैं। ओर 
काव्य जिनमें वे अलकृूार पाये जाते हैं, लच््य-प्रन्थ कहलाते हैं । 
कवियों को चाहिए कि पहले लक्ष्य ग्रन्थ बनावें। जब ऐसे दस 
पाँच अन्थ हो जायें तब उनके शब्दों श्रोर अर्थो' की रुचिरता 
के लक्षण ओर उदाहरण सममाने का परिश्रम करें। बारह 
बारह वर्ष तक हिमालय खोद कर, अन्त में, कोई अल्पोपयोगी 
वस्तु निकालना व्यथे श्रम करना है । जो बड़े बड़े लक्षण-ग्रन्थ 
बना सकता है, सम्भव है, वह लक्ष्य-प्रन्थ भी बना सके । 
अतपव उसे उचित कारये में अपनी विद्वत्ता को लगाना चाहिए । 

अलझक्कार ओर नायिका-भेद के ग्रन्थों को स्वीकार करने 
ओर उनकी रचना करनेवालों को पुरस्कार देने में राजा 
कमलानन्दस्सिह पर कोई दोष नहीं आसकता । येह उनकी 
उदारता का जाज्वल्यमान प्रमाण है जो ऐसे अनुपयोगी प्रन्धों 
के बनानेवालों को भी, उनके परिश्रम के उपलक्ष्य में, वे 
हज़ारों रुपये दे डालते हें। यदि उतको इच्छा के अनुकूल कोई 
उपयोगो ग्रन्थ लिख कर उन्हें भेंट करे तो, न जानें, वे उसे क्‍या 
दे डालें! उनकी विद्याभिर्चि ओर उनकी गुणग्रहणता हमारे 
' राजा-मदहाराजों के लिए आदश हो रही है । 

राजासाहब ने नागरी-प्रचारिणी सभा, काशी को दो 
हज़ार रुपये दिये हैं। सभा की प्रथेना पर आपने 'ट्रस्टीः का 
पद भी ग्रहण किया है। आपने अपनी राजधानी श्रीनगर में 
एक “हिन्दी-प्रचारक साहित्यसमाज” स्थापित किया है। हम 
यह भी सुनते हैं कि हिन्दी के सुलेखकों को उत्साह देने के 
लिए आप उनकी सहायता, समय समय पर, द्रव्य से भी 

र्‌ 


( एप ) 


किया करते हैं। कई विद्यार्थी, आपकी सहायता से काशो में 
विद्याध्ययन करते हैं। वहाँ आपने एक घर विद्यार्थियों ही के 
लिए ले रतखा है । द 

राजा कमलानन्दसिंह हिन्दी के सिवा अँगरेजी, संस्कृत, 
फ़ारसी ओर बँगला के भी अच्छे ज्ञाता हैं। आप में सब से 
अधिक प्रशंसा की बात यह है कि हिन्दी के आप स्वयं लेखक 
हैं। दरभड्ञा-नरेश महाराजा लक्ष्मीश्बरसिंह के परलोकगामी 
होने के शोक में आपने “मिथिला-चन्द्रास्त” लिखा है; पण्डित 
अम्बिकादत्त व्यास के वियोग में “शोक-प्रकाश'” लिखा है; ओर 
भारतेश्वर सप्तम एडबड के राज्याभिषेक के उत्सव में “एडबड'- 
बत्तीसी” लिखी है' ये सब पुस्तकें छपकर प्रकाशित भी हो 
गई हैं । इस समय आप “साहित्य-सरोज-संहिता” नामक एक 
अन्थ लिख रहे हैं। आपने दो-तीन उपन्यास भो लिखे हैं। 
उनमें से बलक्षिम बाबू के आनन्दसठ' नामक उपन्यास का अनु- 
वाद भी है। वह, आजकल, छप रहा है। आशा हे, दूसरे 
ग्रन्थ भी शीघ्र ही छप जायगे। 

राजासाहब के 5>नुज, श्रीकालिकानन्दर्सिह, उनसे तीन 
वष छोटे हैं । वे भी श्रेंगरेज्ञी ओर बेंगला के अतिरिक्त संस्कृत 
ओर हिन्दी के ज्ञाता हैं। शिल्प और सज्लीत में तो वे बहुत ही 
प्रवीण हैं । धनवानों में उनकी इन दो विषयों में, समानता करने- 
वाले कोई बिरले हो होंगे। वे काव्य तो नहीं करते, परन्तु 
काव्य के अनुरागी अवश्य हैं । उन्होंने श्रीनगर में एक मिडिल 
इड्लिश स्कूल स्थापित किया है। उसके अध्यापकों को वेतन 
ओर विद्यार्थियों को भोजनादिक वे अपने ही पास से देते हैं । 
इस पाठशाला के किसी विद्यार्थी, से फ़ोस नहीं ली जाती। ये 
भी बड़े उदार (ओर साथ ही बड़े दयालु हैं। अपने बड़े भाई 


( १९ ) 


की सहकारिता में, दाहने हाथ के समान, ये सबंदा प्रस्तुत रहते 
हैं। इनमें और बड़े भाई में राम-लक्ष्मण का सा बन्ध-स्नेह है 

राजा कमलानन्दसिंह का समय यद्यपि काव्यालाप ओर 
विद्याव्यसन में अधिक व्यतोत होता है, तथापि वीरोचित 
कामों में भी आप बिछड़े हुए नहीं हैं। ऐसा कोई वष नहीं 
जाता कि दो एक बाघों का शिकार आप न करते हों। आज 
तक आपने एक आरना ओर बीस इफोस बाघ मारे हें । 

राजा साहब का विवाह १८९३ इसवो में हुआ | इस समय 
आपके दो कन्यायें ओर एक कुमार चिरव्जीवबि श्रीगद्नानन्द- 
सिंह हैं । 

श्रीमान्‌ राजा कमलानन्दसिंहजी की चरितावली का विचार 
करके कहना पड़ता है कि विहार में इनके समान विद्यानुरागी 
काव्यप्रेमी, क्षमाशील, हृढ़प्रतिज्ञ, उदार और उत्साही का नाम 
प्रायः सुनने में नहीं आता | हिन्दीहितैषिता के विषय में तो ये 
इस देश के भूमि स्वामियों में, आदश हैं । इसीसे हमने आपका 
चरितगान करना उचित सममका । 

श्रीहष ने कहा है -- 

_ बाग्जन्प्रवेफल्यप्रसह्मशब्य॑ 
गुणाश्रिक्रे वस्तुनि मौनिता चेत्‌ 

अर्थात्‌ जिस वस्तु अथवा जिस व्यक्ति में गुणों की अधि 
कता है उसके विषय में चुप रहना, इश्वर को दी हुईं वाणी 
को व्यथ करना है। जिस वांणी ने गुणवान्‌ के गुणों का वर्णन 
न किया उसका होना ही निष्फल है। निष्फल ही नहीं, किन्तु 
हृदय में शल्य-त्राण के अग्र-भाग के समान वेदना-दायक हे । 

जी ( जून १९०३ ) 

ल बलदेवसिंह को हिन्दी से सविशेष प्रेम था। 
जा, उन्होंने अधिकारियों की प्रतिकूलता का 
202 क्षा) 5250 खयाल न करके बहुत दिनों तक “भारत-आराता”? 

88 नामक साप्ताहिक पत्र को जारी रखा। हिन्दी 

के वे अच्छे अनुरागी थे; समाचारपत्रों से 

जो लाभ है उसे वे अच्छी तरह सममते थे। उनकी जीवन- 

सम्बन्धिनी दो-चार बातें, जो इमें मिली हें, हम, यहाँ पर 
प्रकाशित करते हैं । 


लाल बलदेवसिंह के पिता, भूतपूष रीवाँ-नरेश, मद्दाराजा 

रघुराजसिंह, जी० सी० एस० आइई० के समय में, उनके दीवान 

थे ।: उनको मुखतियारुलरियासत का खिताब था । लाल 

बलदेवसिंह का जन्म, १८६८ इसबी में, हुआ | कुछ काल तक 
( २० ) । 


[ ( २१ ) 


उन्होंने महाराज रीवाँ के साथ विद्याध्ययन किया; परन्तु 
पीछे से, घर ही पर, अँगरेज़ी, संस्कृत ओर हिन्दी का वे 
अभ्यास करने लगे; ओर इन भाषाओं में उन्होंने बहुत कुछ 
विज्ञता प्राप्त करली । जब उनके भाई लाल रमानुजप्रसाद- 
सिंह रीबाँ-राज्य के दीवान नियत हुए तब लाल बलदेवसिंदह 
को वहाँ के कमाण्डर-इन चीफ़ अश्थांत्‌ प्रधान सेनानायक, का 
उच्च पद मिला । इसके सिवा राज्यसदन की देख-भाल भी वे 
रखते थे ओर महारानियों के काम-काज का भी प्रबन्ध उन्हीं 
के सिपुदे था। सेनानायकत्व का काम उन्होंने बड़ी ही योग्यता 
से निबाहा; अन्त तक वे उस पद पर बने रहे । 


लाल बलदेवसिंह को विद्या की अभिरुचि थी। उन्होंने अपने 
पुस्तकालय में अनेक उत्तमोत्तम ओर अलब्य ग्रन्थ एकन्न किये । 
परन्तु हिन्दी से उनको सबसे अधिक प्रीति थी; उसको वे 
प्राणोपम प्यार करते थे। इसी ग्रेंम से प्रणोदित होकर उन्होंने 
“भारत भ्राता” नामक एक हिन्दी का छापाखाना रीबाँ में 
खोला । कुछ काल के अनन्तर इसी नाम का वे एक साप्ताहिक 
पत्र वहाँ से निकालने लगे। इस पत्र को उन्होंने बहुत दिनों 
तक यथाशक्य अच्छी तरह चलाया। मध्यभारत में “भारत 
आता” ही एक समाचार पत्र था। जिन बातों से वह प्रजा का 
का हित सममता था उन्हें वह निडर होकर प्रकाशित करता था 
ओर जिनसे प्रजा का अहित था उनका उसमें थुक्तिपूण और 
सप्रमाण ख़ण्डन रहता था; फिर चाहे उससे किसी को कितना 
ही बुरा क्‍यों न लगे | सुनते हें; इसीलिए, कइेबार लाल बलदेव- 
सिंह से 'भारत-अ्राता? बन्द करने के लिए ग्राथना की गई: फिर 
उनको सूचना दी गई; बाद में उनको आज्ञा तक दी गई। 
परन्तु उन्होंने इन बातों का कुछ भी विचार न करके पत्र को 


( रेर ) 


प्रचलित रकक्‍्खा | खेद है, उनको यह दृढ़ता चिरकाल तक नहीं 
स्थिर रह सकी । उन पर, अन्त में, भारी दबाव डाला गया, 
जिसके कारण उन्हें भारत-अआ्राता! को बन्द ही करना पड़ा। 
पुराना पत्र होने पर भो 'भारत-श्राता” का यद्यपि कम प्रचार था, 
तथापि उसका खच भल्लीभाँति उसी से चला जाता था। अतएव 
उसके बन्द होने का कारण रुपये-पेसे की कमी न सममना 
चाहिए | लालसाहब ने इस पत्र को इसलिए न निकाला था कि 
बे उससे कुछ धनसम्बन्धी लाभ उठावें। 'भारत-श्राता' का जन्म 
सवसाधारण के फायदे के लिए हुआ था और जबतक वह 
जीवित रहा तबतक उसने इस उद्देश का निवोह भी कियां । 
१९०३ ईसवी में, रीबाँ में हेज़े का प्रचणशड कोप 
हुआ । उससे पीड़ित होकर सैकड़ों आदमी काल की कुक्ति 
में धैंस गये। लाल बलदेवसिंह के भी घर में उसने प्रवेश 
किया | उनकी पत्नी ओर बहन दोनों को हैज़ा होगया, परल्तु 
उन्होंने ऐसी दौड़-धूप की, उनके इलाज का ऐसा श्रच्छा प्रबन्ध 
किया कि वे आराम हो गई । इसी खुशी में उन्होंने मई महीने 
में एक उत्सव किया। उस उत्सव में खूब हवन, पूजन और 
ब्राह्यण-भोजन हुए । बलिदान भी हुए। इसके दूसरे ही दिन 
लाल बलदेवसिंह पर भी हैज़े ने आक्रमण किया ओर उसीसे 
उनके जीवन को समाप्ति होगई। उनको इस अकाल-सृत्यु से 
रीबाँ-राज्य में शोक छा गया। लाल बलदेवसिंह को मृत्यु के 
अनन्तर उनकी पत्नी देवरा चली गईं। उनका कुटुम्ब वहीं 
रहता था। वहाँ उनको दुबारा हैज़ा हुआ। इस बार उसने उनके 
प्राण लेकर ही छोड़े । एक प्रकार उनपर उसने यह कृपा ही 
की ! इससे बहुत दिन तक उनको पति-वियोग नहीं सहन 
करना पड़ा। शीघ्र ही वे अपने पति की अनुगामिनी हुई । 


( २३े ) 


इस समय (१६८४ इसवी में। सेनानायक के कुटुम्त्र में उनका एक 
अल्पवयसर्क पुत्र शेष हैे। प्रचलित रीति के अनुसार शायद इस 
बालक को यथा-समय रीवाँ का सेनानायकत्व मिले; क्योंकि, वहाँ 
ऐसे ऐसे पद पिता से पुत्र को वंशपरम्परागत प्राप्त होते हैं । 
परिडत भवानोदत्त जोशी, बी० ए०, ने लाल बलदेवसिंह 
की मृत्यु पर शोकञअकाशन करते हुए कुछ कविता की है। 
उसका एक पद्म हम नीचे उद्धृत करते हैं--- 
हाहा बघेलक्ुरुदीपक हाय हाय! 
हा देवराधिपतिकके प्रिय बन्चु हाय ! 
है। राज्य के सकल-संन्‍यन्ञथोश हाय ! 
हा बन्धवाधिपति के प्रिय भक्त हाय ! 
लाल बलदेवसिंह को बातों का लोगों पर बड़ा प्रभाव 
पड़ता था । वे सेना ही के नेता न थे। अपने प्रान्त की प्रजा 
के मत के भो नेता थे। सब लोग उनको सम्मान की दृष्टि से 
देखते थे। उनका स्वभाव बहुत सरल था; वे सदेव प्रसन्न-चित्त 
देख पड़ते थे । दया की मात्रा भो उनमें कम न थी। दान पात्रों 
को देने ओर साहाय्य की इच्छा रखनेवालों को सहायता 
करने में वे सदा तत्पर रहते थे। उनका व्यवहार और उनका 
आचरण प्रशंसनीय था। उनमें उपकारप्रियता विशेष रूप से 
विद्यमान थी। वे सुशील, मिष्ट-आ+॥ाषी ओर सभा-चतुर भी 
थे। ऐसे गुणसम्पन्न पुरुष का इतनी थोड़ी उम्र में मरना बड़े 
खेद की बात है 
[ फरवरी १९०४ 


धमााममााम पक. स्‍निधााकाबक, 

५ “देवरा”. श्रीमहाराजकुमार लाल. रामाजुजप्रसादर्सिंह, सी० 
भाई० ई८, की जागीर हैं । वहीं पर इनका घर भो है । 


वेज )/७४०)४७॥००)४०)४०॥४७॥० ५४०५७ ५)४६- 


क्र 5 आड़ ४ 


बडे ३-मिस्टर जेन वे है 


जर 


खेती आर अत शी आर 40 बुर तर आर तह 


५ एड 200यपुर के प्रसिद्ध विद्यासिक ओर हिन्दी-हितैषी 
। श्रीयत जैन वैद्यजी अब इस जगत्‌ में नहीं। 
अग्रेल १९०९ को उन्होंने इस असार-संसार 
हर ह को त्याग दिया। उनकी अकाल-मरृत्यु से 
259 ४४5९ हम जेसे दुखी हुए हैं उसे लिख नहीं सकते । 
मरने के समय उनड्ी अवस्था सिफ़ अद्भराइईस उनन्‍्तीस वर्ष की 
थी। 


जैन वैद्यजी का जन्म १८८० इसबवी में, जयपुर नगर में 
हुआ | वे दिगम्बर-सम्प्रदाय के जन थे। उनके वृद्ध पिता जय 
पुर-राज्य के तोशेखाने के अध्यक्ष हें। जेन वेद्यजी का असली 
नाम जवाहरलाल था। परन्तु वे अपने को जेन वेद्य नाम ही से 
ग्रसिद्ध करते थे । 





का 
की 


न रे ) 


( २५५ ) 


जैन वैद्यजी ने स्कूल में केवल एम्ट्रेस क्लास तक शिक्षा 
'पाई थी। परन्तु स्कूल छोड़ने के बाद उन्होंने घर पर प्रन्था- 
चलोकन के द्वारा अच्छी योग्यता प्राप्त कर ली थी। साथ ही 
साथ उदू, बंगला, मराठी, गुजराती और मागघी का भी 
उन्होंने थोंडा-बहुत अभ्यास कर लिया था। मासिक पुस्तकें 
आर समाचारपत्र पढ़ने का शोक़ उनको शुरू ही से था। 
सातृभाषा का प्रेम ओर विद्यारसिकता का अँकुर बाल्यावस्था 
ही से उनके हृदय में अडः कुरित हो गया थां। वह धीरे धीरे 
'बढ़ता ही गया। 


वे जैन धमे की उन्नति ओर जैनियों का उपकार करने के 
लिए सदा व्यस्त रहते थे। वे जैनगैज़ट आदि पत्रों में समाज- 
हितकारी लेख अक्सर लिखा करते थे। उन्होंने जैनियों के 
उपकार के लिए डचितवक्ता, जैन ओर जैनप्रदीप नाम के पत्र 
भी निकाले थे। पर वे सबसाधारण की सहायता के अभाव के 
कारण चल न सके। उन्होंने जयपुर में एक जैन-अनाथालय 
भी खोला था, जो अब हिसार को उठ गया है। इसके सिवा 
उन्होंने एक जैन कन्या-पाठशाला भी स्थापित की थी। कितने 
ही जैन विद्यार्थियों को भोजन ओर वस्त्र देकर वे पढ़ाते थे। 
जैन मन्दिरों में जाकर जैन धम पर व्याख्यान भी देते थे और 
जैन कान्फरेंस आदि में भी शरीक होते थे । 


एक देशी रियासत में रह कर भी जैन वेद्यजी देश-हित- 
सम्बन्धी कामों में बराबर शरीक होते थे। कांग्रेस के वे पक्त- 
पाती थे । १९०४ इंसवी में, जब कांग्रेस बम्बई में हुईं थी तब, 
उन्होंने उसके सभापति सर दहेनरी काटन को ऋलाबत्तू की 
एक माला भेजी थी । उसे सर फ्रीरोजशाह मेहता ने अपने हाथ 

से उन्हें पहनाया था। बनारस ओर कलकत्ते की कांग्रेसों की 
स्वागतकारिणी सभाओं के वे सभ्य थे। सुनते हैं, जयपुर में 
उन्होंने स्वदेशी वस्तुओं की एक दूकान भी खोली थी । 


श्रीयुत जैन वेद्यजी कितनी ही धार्मिक और साहित्य- 
सम्बन्धिनी सभाओं के सभासद्‌ थे। उनमें से थियोसोफ्रिकल 
सोसायटी, बम्बई टेम्परैनन्‍्सल कोंसिल, रायल एशियाटिक सोसा- 
इटी, बड्स्‍ाल एशियाटिक सोसाइटी और काशी की नागराक्षर- 
प्रचारिणी सभा मुख्य हें। अन्यों की अपेक्षा काशी की सभा 
की वे विशेष रूप से सहायता करते थे । सभा के लिए 
उन्होंने सकड़ों पुस्तक खोजकर उनकी नोटिसें लिखवादी थीं। 
उसके डेपूटेशन को जयपुर बुलाकर बहुत कुछ आथिक 
सहायता दी ओर दिलवाई थी। सभा के भवन में सर एटोनी 
मेकडानल का जो तैल चित्र टेंगा है वह जैन वेद्य महाशय 
ही का दिया हुआ है। वे सभा-समाजों ही की नहीं, किन्तु दरिद्र 
व्यक्तियों की भी अक्सर आथिक सहायता किया करते थे । 


जैन वेद्यजी में सब से बड़ा गुण यह था कि वे हिन्दी के 
असाधारण प्रेमी थे। हिन्दी भाषा ओर देवनागरी अल्षरों के 
प्रचार के लिए उन्होंने बहुत प्रयत्न किया। उसके लिए उन्होंने 
बहुत कुछ घन भी खच किया। वे खुद भी हिन्दी लिखते थे ओर 
ओऔरों से भी लिखाते थे । अपनी छात्रावस्था में उन्होंने 
“कमल मोहिनी-भंवरसिंह नाटक”, “व्याख्यान-प्रबन्धक” और 
“ज्ञान-वणमाला'” नाम की तीन पुस्तक लिखी थीं। इनके सिवा 
उन्होंने अन्य लेखकों के लिखे हुए दो ग्रन्थ भी प्रकाशित किये । 
कोई चार साल तक समालोचक नाम का एक अच्छा मासिक 
पत्र भी वे निकालते रहे थे। सच पूछिण तो हिन्दी-साहित्य में 


( २७ ) 


उनकी कीति के इसी पत्र ने फैलाया । इस पत्र को चार 
साल तक चल्लाने में बहुत घाटा उठाना पड़ा। अफसोस, 
हिन्दी बोलनेवाज्ों ने जैसी चाहिए बैसो क़दर उसकी न 
की । समय समय पर जैन वैद्यजी ऐसी पुस्तिकायें और कबि- 
तायें भी छुपा कर बाँटते थे जिनसे हिन्दी का प्रचार बढ़े। 
इस तरह की कविताओं में “हिन्दी क्या है” ओर '“नागरी” 
आदि कवितायें मुख्य हैं । जयपुर में नागरी का प्रचार करने के 
लिए उन्होंने. कुछ दिन हुए, अपने मित्रों के साथ एक “नागरी- 
भवन” खोला था| यह भवन जैन वेद्यजी की यादगार का काम 
दे रहा है। आश। है कि जैन वैद्य के मित्र-गण उसे जोबित 
रख कर अपने स्वर्गीय बन्धु की कीत्ति चिर्काल तक स्थिर 
रक्खेंगे । 

इन बातों से पाठक समम सकते हैं मि श्रीयुत जैन वैद्यजी 
कितने विद्यानुरागी, विद्याप्रचारक, हिन्दी-प्रेमी, धामिक, 
उदार, परोपकारी और स्वदेशभक्त थे | उनके समान नम्र, 
अतिथि-सत्कार-परायण और मिन्नवत्सत मनुष्य बहुत कस 
मिलेंगे । 


( जूला३ १९०९ ) 

७७, _>”2ण्डित दुगाप्रसाद मिश्र अब इस लोक में नहीं । 
) क्‍ ( नवम्बर १९१० में आप इस संसार से तिरोहित 
प होगये । हिन्दी के आप पुराने लेखकों में थे । 
2, _ ९, बड़े मधुरभाषी, बड़े मिलनसार, बड़े शिष्टा 
£«४ १८ 5७5 चार-परायण थे। हँसमुख ओर विनोदशील 
भी आप बड़े थे। कई दफ़े हमें आपके दर्शनों का सोभाग्य प्राप्त 
हुआ । हर दफ़े जो यद्दी चाहता था कि इनके पास बैठे ही रहें । 
इनसे बात-चीत करने में बड़ा आनन्द आता था । कलकत्त के 
हिन्दी-प्रेमियों ने आपकी यादगार बनी रखने के लिए कोई काम 
करना सोचा है । इसलिए एक कमेटी भी बन चुकी है। यह 
बात है। हिन्दी-कोविद-रत्नमाला से आपका संक्षिप्त 

चरित नीचे दिया जाता है । 


(६ र॒८ ) 

काश्मीर की राजधानी जम्बू से बीस कोस पर जामवन्त 
की बेटी जाम्बवती के गर्भ से उत्पन्न श्रीकृष्णजी के पुत्र शाम्ब 
का बसाया हुआ साँवाँ नगर है। यही साँबाँ नगर पण्डित 
दुर्गापसादजी की जन्मभूमि है। आप सूयवंश के आदि- 
पुरोहित वशिष्ठ-ऋषि-कुलोस्पन्न सारस्वत ब्राह्मण हैं। आपकी 
वंश-परम्परा उपाधि “राज्योंपाध्याय” थी; परन्तु पंजाब में 
ब्राह्मणु-मात्र को मिश्र कहते हैं । इसीसे इनके नाम के आगे यह 
उपाधि लगी हुई हे | इनके पिता का नाम पण्डित घसीटे- 
राम मिश्र था। 


परिडत दुगांप्रसाद मिश्र का जन्म संवत्‌ १९१६ की 
आशश्विन शुक्ता नवमी बुधवार को हुआ था । वे दिन दुगो 
पूजा के थे। इससे आपका नाम दुर्गाप्रसाद रक्खा गया। 
पितामह आपके संस्कृत के अच्छे विद्वान और कमंकार्ड के 
प्रवीण पसण्डित थे। वे सपरिवार जगदीश -दशन करने गये | 
वहाँ से लोट कर आते समय कलकत्ता-निवासी पंजाबी खबत्रियों 
ने आप से कलकत्त ही में रहने का अनुरोध कियां। इसलिए वे 
भी वहीं रहने लगे । इनके तीन पुत्र थे। वे तीनों व्यवसायियों 
की बड़ी-बडी कोठियों में दलाली का काम करने लगे । 

परिडत दुर्गाप्रसाद मिश्र ने बाल्यावस्था में डोगरी, हिन्दी 
ओर बँगला भाषाओं का अभ्यास घर ही पर किया | फिर 
काशी जाकर संस्कृत पढ़ी । इसके बाद फिर आप कलकत्ते चले 
गये । वहाँ नामंल स्कूल में अँगरेज़ी का अभ्यास करने लगे। 
अंगरेज़ी में कुछ पढ़ने-लिखने का ज्ञान प्राप्त करके उन्होंने 
स्कूल छोड़ दिया और अपने बड़ों की प्रेरणा के अनुसार दलाली 
का काम करने लगे। इस काम्त को उन्होंने कुशलता से किया । 


( ३० ) 


ओर अपनी आय भो अच्छी बढ़ाई; पर चित्त की प्रवृत्ति इस 
ओर न होने से इन्होंने इस काम को शीघ्र हो छोड़ दिया । 
छात्रावस्था में दुर्गाप्रसादजी बँगला के समाचार पत्र बड़े प्रेम 
से पढ़ा करते थे ओर उस समय उनके चित्त में यह विचार 
उठता था कि यदि ऐसे ही पत्र हिन्दी में निकलें तो अच्छा 
हो । सोभाग्यवश उसी समय काशी से 'कविवचन-सुधा' नाम 
का पत्र प्रकाशित होने लगा ओर ये उसके संवाददाता बने | इसके 
असनन्‍्तर पटने से “विहारबन्ध” का जन्म हुआ | इसके भी ये 
सहायक रहे | तब दलाली का काम छोड़कर, १७ मई ६८७८ 
को, आपने हिन्दी के प्रसिद्ध साप्ताहिक पत्र “भारतमिन्र” को 
प्रकाशित करना आरम्भ किया । परन्तु ग्राहकों के समय पर 
चन्दा न देने से, आथिक त्रुटि के कारण, इस पत्र का भार 
“भारतमित्र-सभा” को दे दिया । 


इसके कुछ दिनों बाद स्वर्गीय परिडत सदानन्द मिश्र के 
अनुरोध से इन्होंने “सारसुधा-निधि” नाम का एक पत्र 
निकाला । एक साल चलकर जब वह भी बन्द होगया, तब सन्‌ 
५८८० में, केवल अपने बाहुबल के आश्रय पर “डचितवक्ता” 
पत्र प्रकाशित करना आरग्म किया। “डउचितवक्ता” ने हिन्दी- 
साहित्य में एक नया कतंब कर दिखलाया । इस पत्र में गूढ़ 
राजनेतिक विषयों पर परण्डितजी के हँसी-दिल्लगी भरे लेख 
सवप्रिय ओर प्रभावजनक होते थे । 


जम्बू-नरेश महाराज रणवीरसिंद पणिडतजी पर विशेष 

म रखते थे । उन्होंने जम्बू से “जम्बू प्रकाश” पत्र चलाने की 
इच्छा से पण्डितजी को बुलाया था; परन्तु उनकी अस्वस्थता 
के कारण यह न हो सका। तब ये फिर कलकत्त चले आये 

ओर “उचित वक्ता” को चलाते रहे। महाराज रणवीरसिंह का 
स्वगंबास हो जाने के कारण उनके उत्तराधिकारी जम्बू-नरेश ने 
इन्हें बुलाया ओर शिक्षा विभाग के सर्वोच्च पद पर नियत किया; 
परन्तु थोड़े ही दिनों के बाद राज्य-प्रबन्ध में कुछ गड़बड़ देखकर 
इन्होंने वहाँ रहना उचित न समझा ओर इस्तीफा देकर वहाँ से 
चले आये । इन्होंने स्वर्गीय बाबू भूदेव मुखोपाध्याय के अनुरोध 
से विद्ार-प्रान्त के लिए हिन्दी में कुछ पाख्य पुस्तक भी लिखीं, 
जो बहुत समय तक विहार के स्कूलों में प्रचलित रहीं । 


जम्बू-राज्य से पीड़ित एक स्वदेशी पुरुष के कहने से 
इन्होंने “डचितवक्ता” में जम्बू-राज्य के रहस्यों को प्रकाशित 
करना आरम्भ किया; परन्तु इससे जब जम्बू की शासन-प्रणाली 
पर कुछ भी प्रभाव न पड़ा तब इन्होंने देश वासियों के एक 
दल के सहित उस समय हिन्दुस्तान में आये हुए पालॉमेंट 
के मेम्बर, मिस्टर त्रोडला, से मुलाक़ात कीं और अपने देश- 
-बासियों का दुःख सुनाया। उन्होंने विलायत जाकर इनकी बड़ी 
तारीफ़ की ओोर पालॉमेंट में जम्बू राज्य की बातें पेश करके 
उनका सुधार करवाया। इसके अनन्तर इन्होंने “मारवाड़ी- 
बन्धु” नाम का एक साप्ताहिक पत्र निकाला; पर वह भी 
कुछ दिन चल कर बन्द होगया | 


अम्ृतबाज़ार पत्रिका के प्रवत्तक, राजनीति-कुशल, बाबू 
शिशिरकुमार घोष को पर्डित दुगोप्रसाद अपना राजनैतिक गुरु 
मानते थे। 


.. पण्डितजी ने हिन्दी में छोटी-बड़ी कोई २०, २२ पुस्तक 
लिखीं । 


( रे३ ) 


आप बड़े सरल-स्वभाव, मिलनसार ओर हँसमुख मनुष्य 
थे ओर बद्भाल में हिन्दी पत्रों के जन्मदाता ओर प्रचारकों में 
थे । मालूम नहीं परिडतजी महाराज रणबीरसिंह का जो 
चरित्र लिखते थे वह समाप्त हुआ या नहीं। कई कुटुम्बीय 
आपत्तियों के कारण कुछ दिन से आप विरक्त हो गये थे। आप 
की मृत्यु संग्रहणी रोग से हुई । 


[ जनवरी १९११ ) 

सकी न मासिक ४५ निकलता है । # 
»< ; »€ नाम है रिव्यू आब रिव्यूज़ , वह बहुत प्रसिद्ध 
कै 0७ "पत्र है। उसके सम्पादक हैं--मिस्टर डब्लू० 
छा 09 0 0 छ उटी० स्टीड । आपकी गिनतो ईं गलेंड के प्रति- 
छित पुरुषों में है। आपका भी बड़ा नाम है ओर आपके पत्र का 
भी। चालीस वर्ष से आप पत्रसम्पादन ओर लेखन-काये कर 
: रहे हैं । आपने, एक बार अपने पत्र में विल्ायत के नामी-नामो 
समाचार पत्र-लेखकों ओर सम्पादकों का नामोल्लेख करके उन 
सत्र की प्रसिद्धि के विषय में अपनी सम्मति प्रकट की थी । 
पाठकों को सुनकर शायद आश्वये होगा, इस बूढ़े सम्पादक 
की सम्मति में सेंट निहालसिंह उन सब में बढ़चढ़ कर हैं। 
समाचारपत्र-लेखन-कोशल में सिंह महाशय का ,आसन सबसे 
३ ( शे३ ) | 


( देठे ) 


ऊँचा है। स्टीड साहब की राय में सेंट निहालसिंह विधाता की 
सृष्टि में एक अद्भत पुरुष हैं। यह अद्भत पुरुष भाग्य से, अथवा 
अभाग्य से भारतवासी है। 


निहालसिंह का जन्म-स्थान रावलपिंडी है। आपने एक 
सिक्‍्ख ग्ृहस्थ के घर में जन्म लिया था। लड़कपन ही से 
आप विद्याव्यसनी थे। पाठशाला में आप साहित्य, इतिहास 
सम्पतश्ति-शास्र ओर तत्व-ज्ञान सम्बन्धी पुस्तकें बड़े चाव और 
बहुत विचार के साथ पढ़ते थे। इन विषयों से आपको बहुत 
प्रेम था। कविता में भी आपका बहुत जी लगता था। पर 
गणित से आप घबराते थे--डउससे आपको अरुचि थी। जिस 
विषय का आप अध्ययन करते थे-जिस पुस्तक को आप 
देखते थे-उसमें तनन्‍्मय हो जाते थे। ज्ञानसम्पांदन का आपको 
बालपन ही से बेहद चसका था। विद्यार्थी अवस्था ही से आप 
के हृदय में यह महत्त्वाकांज्षा उत्पन्न हो गई थी कि अपने 
विद्याबल से कोई विशेष काये करना चाहिए। परन्तु केवल 
पुस्तक-पाठ से विशेष ज्ञानाजन होना उन्‍होंने असम्भव समम्का । 
पुस्तकों में बर्णन की गई बातों को प्रत्यक्ष देखने की इच्छा 
उनके हृदय में उद्॒भुत हुई । दियासलाई के कारखाने 
का वर्णगेन पढ़कर उस विषय का पूरा पुरा ज्ञान नहीं 
हो सकता । नियागरा के जल-प्रपात का शांब्दिक चित्र 
देखकर उसका यथाथे रूप ध्यान में नहीं आ सकता। 
चीन, जापान और अमेरिका आदि के अद्भधत दृश्य, कल-कार- 
खाने, राज्य व्वयस्था इत्यादि की बाते प्रत्यक्ष देखने ही से 
अच्छी तरह समम में आ सकती हैं। अपने देश के भी भिन्न- 
भिन्न आ्रान्तों की दुरवस्था या सुव्यवस्था देखने ही से मालूम 
दो सकती है। पुस्तकों में उसका वणन पढ़ने से नहीं । इन बातों 


( २५ ) 


को स्वयं देखने के लिए देश-पय्यटन करना चाहिए। परन्तु 
जिसके पास जेब-ख्रच॑ के लिए दो-चार आने से अधिक नहीं 
वह दूर देंशों की यात्रा केसे कर सकता है। परन्तु निद्दालसिंह 
घनाभाव के कारण चुप बैठनेवाले युवक न थे। उन्होंने अपनी 
इछापूति के माग की कठिनाइयों की कुछ भी परवा न करके 
एक दिन चुपचाप घर से प्रस्थान कर दिया । 


निहालसिंह के इस तरह निकल भागने से उनके पिता 
को बड़ा दुःख हुआ। उन्होंने बहुत ढू ढ़ा, पर पुत्र का कुछ भो 
पता न चला । एक दिन एक अंगरेज़ी अख़बार में उन्होंने एक 
लेख पढ़ा । उसके ढँग से उन्हें यह सन्देह हुआ कि बहुत कर 
के यह लेख मेरे निहालसिंह ही का लिखा हुआ है। अतणएब 
उन्होंने उस पत्र के सम्पादक को लिख कर उस लेख की 
असल कापी मेँगाई। उसे देखते ही उन्हें परमानन्द हुआ। 
वह लेख उन्हींके निहालसिंह का लिखा हुआ था। पिता को 
पुत्र का पता भी उसमें मिला। वे कहाँ हैं, क्‍या करते हें, ये 
सब बातें पिता को धीरे धीरे मालूम हो गई'। जिनको परमेश्बर 
विलक्षणता देता है-जिनमें प्रतिमा या अदूभुत बुद्धि का 
विकास करता है--उनकी प्रायः सभी बातें विलक्षण होती हैं । 
इसे निहालसिंह की विलक्षणता ही सममिए जो वे अक 
स्मात्‌ घर से चल दिये ओर पत्र द्वारा अपना कुशल-समाचार 
तक घर न भेजा । अनोखे आदमियों की बातें भी अनोखी होती 
हैं । जिन बातों को साधारण जन बहुत ही आवश्यक सममते 
हैं, असाधारण पुरुष उनको तुच्छ दृष्टि से देखते हें। असा- 
धारणता का--अनोखेपन का--स्वरूप ही ऐसा होता है । उसका 
लक्षण ही बिलक्षण होता है। 


६ हेई ) 


निदहालपिंह जब पाठशाला में थे तभी से उन्होंने लेख 
लिखना आरम्भ कर दिया था। उस समय वे अपनी माठ्भाषा 
में लिखते थे। पर अपना नाम न देते थे। विदेश जाकर आप 
अँगरेज़ी लिखने लगे। पहले आपने बड्ाल की सेर की । पास 
कौड़ी न थी । परन्तु नेत्र देखने को थे, कान सुनने को थे, बुद्धि 
विचार करने को थी। इन्हींके बल से सिंह महोदय को भोजन- 
वस्न के लिए काफ़ी धन-प्राप्ति होती गई । उन्होंने हर पदाथ्थे 
को ध्यान से देखा। जो कुछ उन्होंने देखा सबके गुण-दोषों 
कों अपनी सदसहिविकिनी बुद्धि से तुरन्त ही हृदयद्भगम कर 
लिया । जहाँ कहीं काम मिला उसे करके ख्च चलाने भर के 
लिए रुपया कमाया । अवशिष्ट समय विद्याभ्यास, पुस्तका- 
बलोकन ओर नई नई बातों का ज्ञान प्राप्त करने में आपने 
लगाया । कितने ही विद्यालयों को, कितने ही कारखानों को, 
आर कितनी ही सावजनिक संस्थाओं को आपने प्रत्यक्ष देखा 
ओर न मालूम कितने विद्वान , उच्च पदाधिकारी, व्यापारी 
ओर प्रतिष्ठित पुरुषों की मुलाक़ात करके उन सबके सम्बन्ध 
की ज्ञातव्य बात जानी | बहुत दिनों तक आपने यही क्रम जारी 
रखा। आपकी जिह्ना में सरस्वती का व.स था ओर लेखनी में 
अमृत रस ! इससे जहाँ आप गये सारी कठिनाईयाँ हल होती 
गई । जब आप अपने देश की स्थिति का यशथेष्ट ज्ञान प्राप्त कर 
चुके तब एशिया के अन्यान्य देशों की व्यवस्था जानने के इरादे 
से आपने बड्भाल के पु में जितने एशियाई देश और दीप हैं 
प्रायः सबकी सेर कर डाजी । 

चीन और जापान में आपको बहुत तकलीफ़ें .डठानी 
पड़ी । चीन में आप बीमार भी हो गये | उस समय एक कोड़ी 
भी आपके पास न थी। परन्तु अपने अप्रतिम लेखन-कोशल 


( ३७ ) 


की बदोलत आपकी अर्थ कृच्छता शीघ्र ही दूर हो गई । 
पुवोक्त देशों में बहुत कम अखबार अँगरेजी में निकलते हैं । 
उनकी अवस्था भी अच्छी नहों। तथापि उन्होंने सिंह महोदय 
के लेखों का बड़ा आदर किया ओर उनके श्रम का बदला भी 
इतना दिया कि उनका खर्च मज़े में चलने लग्।। धीरे-धीरे 
मिस्टर सिंह का इन देशों में इतना मान हुआ कि प्रिंस इटो, 
कोट ओक्‍्यमा और बैरन कांडा तक इनकी पहुँच हो गई। 
पहुँच ही नहीं, किन्तु ये लोग सिंहजी के साथ मित्रवत्‌ 
व्यवहार करने लगे । एक दफ़े जापान की राजधानी टोकियों 
में एक भोज हुआ । उसमें जापान के कितने ही उचच्चोच् 
अधिकारी और अमीर आदमी बुलाये गये। अँगरेजी गवनमेंट 
के प्रधान राजदुत सर क्लाड मेकडोनल भी उसमें आहूत हुए। 
इन सबके साथ रावलपिंडी के निधनी प्रवासी, अल्पवय स्क, 
सेंट निहालसिंह के भी भेज पर बैठ कर भोजन करने 
का गोरव प्राप्त हुआ । जिसने यह समाचार खुना उसी ने 
दाँतों तले उँगली दबाई । जिनके दशन दुलभ उनके साथ बैठ 
कर भोजन करना ! “किमाश्चय्येमतः परम्‌” ! रसवती वाणी, 
अनुपम वक्तत्वशक्ति और अद्भुत लेखन-चातुय्ये क्‍या नहीं कर 
सकता ! 

१६०६ ईसवी के अगस्त में सेंट निहालसिंह अमेरिका 
पहुँचे । न उनके पास धन था, न वेभव था, न किसी तरह का 
अधिकार था, न किसी की सिफ़ारिश थी। था क्‍या ? बाणी, 
प्रय्न, परिश्रम ओर लेखन-चातुय्य | इन्हीं की बदौलत थोड़े 
ही दिनों में निहालसिंह वहाँ भी निहाल होगये। सबंत्र उनका 
मान देने लगा। उनके व्याख्यानों को लोग चाब से सुनने 
लगे; उनके लेखों के लोग प्रेम से पढ़ने लगे; उनकी मैत्री 


( डशे८ ) 


सम्पादन करने के लिए लोग बड़ी उत्छुकता से उनसे मिलने 
लगे । 

उस समय कनाड़ा-प्रवासी हिन्दुस्तानियों को बड़ी मुसी- 
बतें मेलनी पड़ती थीं। जहाज से उतरने, वहाँ रहने और 
मिहनत-मजदूरी करने में उन्हें सैकड़ों विन्नों का सामना करना 
पड़ता था । निहालसिंह को यह असह्य हुआ । वे अपने खच 
से ओटावा नगर के गये | प्रकृति विषय की चर्चा आरम्भ कर 
दी । विज्ञतापूण लेख ग्रसिद्ध प्रसिद्ध पन्नों में प्रकाशित करवाने 
लगे । सरकारी अफसरों से मिल कर प्रवासी भारतवासियों 
की तरफ़ से वकालत करने लगे | इसका फल भो बहुत अच्छा 
हुआ | जिन बातों की शिकायत थी उनका विचार हुआ ओर 
प्रवासियों को बहुत कुछ दाद मिलने लगी । 

कनाड़ा में भी, जापान की तरह सेंट निहालसिंह को बड़े 
बड़े आदमियों ओर उदच्चपदस्थ अधिकारियों के साथ बैठने- 
उठने ओर खाने-पीने का सोभाग्य प्राप्त हुआ | कनाड़ा के गव- 
नर जनरल, अल ग्रे, तक के साथ उन्होंने जलपान किया । 
यहाँ तक कि कई बार, कभी अल ग्रे के आगे ओर कभी ठीक 
उनके बाद, सेंट निहालसिंह को व्याख्यान देने की प्रतिष्ठा भी 
प्राप्त हुई । निहालसिंह केवल समाचार पत्र-लेखक थे । न उनके 
पास ओर कुछ वैभव था, न ऐश्वय्ये। परन्तु उनके लेख ऐसे 
होते थे कि पढ़नेवाले विवश होकर उन पर श्रद्धा करने लगते 
थे। वहाँ के समाचार पत्र-सम्पादकों ओर लेखकों को यह 
बात अच्छी नहीं लगो । वे सेंट निहालसिंह से इर्षा करने 
लगे | गवनेर जनरल के सद्श इनका सन्मान होते देख एक पत्र 
ने लिख तक दिया कि--'“सिवा विभिन्न वर्ण ओर आकार- 
प्रकार के निह्ालसिंह में ऐसी ओर कोन सी बात है जो अन्यान्य 

पत्र-सम्पादकों ओर लेखकों में नहीं! फिर नहीं मालूम, क्‍यों 
उनका इतना आदर होता है, इस बात को निहालसिंह शायद 
खुद भी न जानते होंगे।” 


इसके बाद सेंट निहालसिंह अमेरिका को स्वतन्त्र रियासतों 
में सैर करने गये | वहाँ लोगों ने कहा-यहाँ आपकी दाल न 
गलेगी । यहाँ आपका जीविका निर्वाह होना कठिन है | परन्तु 
पुरुष सिंह देश में रहे या विदेश में, कोई बात उसके इष्ट-साधन 
में बाघक नहीं हो सकती | वहां भी निहालसिंह को आशातीत 
सफलता हुई। बड़े बड़े समाचार पत्र उनके लेखों को सादर 
प्रकाशित करने लगे । उन्हें प्राप्त करने के लिए प्रयत्न करने लगे 
ओर पुरस्कार स्वरूप-यथेष्ट धन भी देने लगे । यहाँ तक कि 
सिंह महाशय को धीरे-धीरे अपने लेखों के लिए पाँच-पाँच 
छः-छुः सो रुपये तक मिलने लगे। वहाँ उनकी इतनी प्रसिद्धि 
हुई कि कुछ काल के लिए वे एक बहुत प्रसिद्ध मासिक पुस्तक 
के सम्पादक नियत किये गये | इस पर बड़ा कोलाहल मचा। 
लोगों के आश्चय्ये की सीमा न रही। जिस भारत के प्रवा- 
सियों को कनाड़ा ओर केलिफ़ोर्निया के गोरे फूटी आँखों नहीं 
देखना चाहते वहीं के एक सिंह ने बहुत दिन तक अमेरिका 
वालों को सम्पादन-काय्ये-सम्बन्धी सबक़ सिखलाया ! 


शिकागो में सेंट निहालसिंह की भेंट एक बविदुषी स्त्री से 
हुईं। उसका भी व्यवसाय वही था जो मिस्टर सिंह का था। 
कई पत्रों का सम्पादन-काय्ये वे कर चुकी थीं। उस समय वे 
एक साप्ताहिक पत्र की सम्पादिका थीं। वे सेंट निहालसिंह के 
गुणों पर मुग्ध हो गई और अपना काम, अपना घर, अपना 
देश, अपने इष्ट-मित्र सब कुछ छोड़ कर उनकी अडद्धाड्षिनी होने 

को तैयार हुई । सेंट निहालसिंह ने भी कृपा करके यथाविधि 
उनका पाशिग्रहण किया। तब से वे अपने पति के साथ ही 
रहती हैं ओर उनके लेखन-काय्ये में बहुत कुछ सहायता देती 
हैं। उन्होंने कई पुस्तक लिखी हैं। इस समय भी वे एक उपयोगा 
पुस्तक लिख रही हैं । 


अमेरिका से संट निहालसिंह इं गलेंड गये । तब तक उनकी 
बहुत प्रसिद्धि हो चुकी थी । अतएव वहाँ भी उनका बड़ा आदर 
हुआ | बड़े बड़े पदाधिकारियों और सम्पादकों से उनकी भेंट 
हुईं। लाड मालें के साथ घंटों उन्होंने वार्तालाप किया। 
ठहाँ के अनेक प्रतिष्ठित पत्रों ने उनसे लेख देने की प्राथेना 
की। उनमें से बहुतों की प्राथनायें उन्होंने स्वीकार भी कर लीं। 
इस तरह, दस-पाँच इज्लेंड के ओर कई अमेरिका के पत्रों के 
वे नियमित लेखक हो गये । 


सेंट निहालसिंह आदश लेखक हैं । पूर्वी ओर पश्चिमी देशों 
के व्यावहारिक विषयों का उन्हें उत्तम ज्ञान है। उनकी भाषा 
भी अत्यन्त सरल ओर मधर होती है। जिस विषय का वे 
विवेचन करने लग जाते हैं उसे वे चित्रवत्‌ प्रत्यक्ष उपस्थित 
कर देते हैं । अपने लेखों में वे पाठकों के सम्मुख किसी पक्ष 
या मत-विशेष की तरफ़ नहीं झुकते। दोनों पक्षों के कथन को 
वे अपनी मधर, मनोहर ओर घवेचनापूर्ण भाषा में इस तरह 
समभा देते हैं कि उनका लिखना सबको अ्रच्छा लगता है। 
उनके लेखों को पढ़ कर किसी पक्ष वाले को बुरा नहीं लगता । 
यही उनके लखने को खूबी हे। 

सिंहजी बड़े ही अध्ययनशोल और परिश्रमी लेखक हैं। 
(१) गत तीन वर्षोा' में उन्होंने दस-पन्द्रह लाख शब्द लिख डाले 


( छेर ) 


होंगे। वे नियमित रूप से सारा दिन लेखन ओर वाचन का काम 
करते हैं। सुबह से शाम तक उनके हाथ से लेखनी या पुस्तक 
नहीं छूटती । उनके कितने ही लेख इस देश के माडन रिव्यू 
हिन्दुस्तान रिव्यू ओर इंडियन रिव्यू में भी निकल चुके है ओर 
अब भी बराबर निकलते जाते हैं। अन्य देश के पत्रों में वे 
बहुधा भारत के विषय में लिखते हैं और अपने देश के पत्रों 
में अन्य देश-सम्बन्धिनी बातों के विषय में । उन्होंने अँगरेज़ी 
में कई पुस्तक भी लिखी हैं । 


सेंट निहालसिंह १९११ में भारत को लोट आये । उस 
समय वे अपनी पत्नी सहित अपने लेखन-का्य में लग 
गये । भारत की सच्ची सच्ची स्थिति, अवस्था और 
व्यवस्था का ज्ञान, अपने लेखों द्वारा इगलेंड की प्रजा को, 
वहाँ की प्रजा के नेताओं को और वहाँ के अधिकारियों को 
कराना वे अपना कतंव्य सममते हैं। साथ ही जो कुछ ज्ञान 
रूम्पादन उन्होंने विदेश-यात्रा और विदेशवास से किया है 
उससे वे स्वदेशवासियों को भी लाभ पहुँचाने की चेष्टा करते 
 हैं। यह काम भी वे अपने लेखों ही के द्वारा करते हें । उनकी 
किसी-किसी बात का विरोध यहाँ के कोई-कोई समाचार पत्र 
कभी-कभी कर बैठते हें। परन्तु यह कोई आश्चये की बात 
नहीं । - सेंट निहालसिंह का भाव और अन्तःकरण शुद्ध है। 
उनके कोई-कोई बिचार यदि ओरों के मनोतीत न हों तो सिवा 
 इसके'क्या कहां जा सकता है कि-- 


“'भिन्नरुचिहिं लोकः” और मतदहेध होना बुरा नहीं। उस 
से विचार करने का मोक़ा मिलता हे ओर विचागेत्तर सच्ची 
बात प्रकट हो जाती है। 

सेंटजी से एक उलाहना है। अँगरेज़ी न जानने वाले अपने 
देश-भाइशयों को अपनी बहुज्ञता से लाभ पहुँचाने का भी कभी 
उन्होंने खयाल किया है या नहीं ? सबसे अधिक तो इसीकी 
ज़रूरत है । वह कया आप के अँगरेज़ी लेखों से हो सकता है ! 
जिस योरुप ओर अमेरिका से उन्होंने इतना ज्ञानाजन किया है 
वे सब अपनी ही अपनी मातभाषाओं में लिखते हैं | फिर क्‍यों 
न सेंट निहालसिंहजी भो, कभो कभी, अपनी देशभाषा में कुछ 
लिखने की क्रपा किया करें ? अपनी माँ को बोली की--अपने 
देश की भाषा की-सेवा करना भी तो मनुष्य का कतंव्य 
हे । आशा है, सिंह महाशय इस उलाहने के लिए हमें 
क्षमा करेंगे। 


£ फबरी १९११ ) 


._ नोट--हस उलाहने की दाद देकर सेंट निहालसिंह ने “सरस्वती” 
के लिए अनेक लेख लिखे | वे सब उसमें समय-समय पर प्रकाशित हो 
चुके हैं ।. 

.. “-केखक 


है और आन आ 6 अ औड आ आध अ औ४ आई अं 
न्ट है आ 


४ ६-काशिनाथ ज्यम्बक तेलड़ [श्ु० 
ग्द शु० 
नंबर व च-बै- चै: व चैं+ चैं 
8, हक 288लज्ञ महाशय दक्षिणी, गौड़ सारस्वत, ब्राह्मण थे। 
/. उनका जन्म १८५० इंसवी में हुआ था। उनके 
पुृवंज गोशआ के रहनेवाले थे। वे जन्नीसवीं 
शताब्दी के आरम्भ में, बम्बई के पास, थाना 
४८ नगर में आ बसे थे। पिता का नाम था, 
बापू रामचन्द्र तैलज्ञ। परन्तु आपके चचा, त्र्यम्बक रामचन्द्र, ने 


आपको गोद लिया था। इसी से आप अपने नाम के आगे अपने 
पिता का नहीं, चचा का नाम ( ज्यम्बक ) लिखते थे । 


साधारण शिक्षा 
आपकी मराठी-शिक्षा एक छोटे से मदरसे में शुरू हुई। 
बहाँ आपनी मातृ-भाषा द्वारा पढ़ाई समाप्त करके आप, १८५९ 
( ४३ ) 

में, बम्बई के एल्फिस्टन हाई-स्कूल में भरती हुए। १८६७ इसवी 
में उन्होंने, सिफ़ १४ वर्ष की उम्र में, बम्बई-विश्व-विद्यालय 
की प्रवेशिका परीक्षा पास की । फिर आप एल्फिस्टन कालेज में 
दाखिल हुए । वहाँ आपको बड़े योग्य अध्यापक मिले। वे अपने 
छात्रों की मानसिक उन्नति की ओर खब ध्यान देते थे। सबसे 
बड़ी बात उनमें यह थी कि थे लोग विश्वविद्यालय की 
परीक्षाओं के लिए नियत पाठ्य पुस्तकों के सिवा और भी 
पुस्तकें अपने छात्रों को पढ़ाते थे। ये पुस्तकें उत्तम ओर चुनी 
हुईं होती थीं। उनके अध्ययन से छात्रों में खुद बखद सोचने 
की शक्ति उत्पन्न होती थी । 


तैलड्र महोदय ने १८६६ इसवी में बी० ए० ओर श्प८षद८ में 
एसम० ए० पास किया। १८६९ में आपने संस्कत-विद्वत्ता का 
परिचायक एक पुरस्कार ओर १८७० में एल-एल० बी० की 
पदवी प्राप्त की। इसके पहले ही--१८६७ में-आप अपने 
कालेज के “फेलो” नियत किये जा चुके थे। कालेज में अध्यापक 
नियत होने पर आपको अंगरेजी ओर संस्कृत-भाषायें पढ़ानी 
पड़ती थीं। इस ओहदे पर आप पाँच वषे तक रहे। क़ानून की 
परीक्षा पास करने के बाद, कोई दों वष तक, आप हाई-कोट 
में वकालत का तजरिबा भी हाखिल करते रहे । १८७२ में जब 
आपने 'ऐडबोकेट” की परीक्षा पास कर लो तब आप वकालत 


करने लगे। 
विशेष शिक्ता 


तैलड़् महोदय ने इतना समय केवल परीक्षायें ही पास 
करने में नहीं लगाया। उन्होंने अपने ज्ञान-भाण्डार की भी विशेष 


ज््कड 2! अर ह2 

उन्नति की । एम० ए० पास करने पर उन्हें मालूम हुआ कि अक 


तक जो कुछ उन्होंने सीखा है वह उसके मुक़ाबले में कुछ भी 
नहीं जो अभी सीखना बाकी है | क़ानूनी किताबे पढ़ने के साथ 
साथ उन्होंने अँगरेज़ी-साहित्य, दशन और सम्पत्ति-शासत्र का 
गहरा अध्ययन किया। प्लेटो, हक्सले ओर मिल के ग्रन्थों को 
वे बड़े ध्यान से पढ़ते रहे | इतने पर भी सनन्‍्तुष्ट न होकर वे 
रेखागणित के कुछ गूढ़ प्रश्नों को नित्य हल किया करते थे । 
क्योंकि, उनका खयाल था कि इससे विचार-शक्ति खूब बढ़ती 
है । इसके सिवा वे अक्सर अखबारों में लेख लिखते, सभाओं 
में लेख पढ़ते ओर भिन्न-भिन्न विषयों पर व्याख्यान देते थे। 
उनकी राय थी कि जो मनुष्य देश का उएकार करना चाहता 
हो उसके लिए ऐसी शिक्षा प्राप्त करना बहुत ज़रूरी है।वे 
प्राथना समाज के साप्ताहिक अधिवेशनों में बराबर जांते 
थे ओर वहाँ जितने उपदेश होते थे उनको बड़े ध्यान से 
सुनते थे । इसके बाद उनका सारांश लिखकर उपदेशक 
को इसलिए दिखलाते थे कि वे उपदेशक का तात्पये ठीक 
ठीक सममक कर अपने शब्दों में प्रकट कर सके हैं या नहों । 
वे अक्सर कहा करते थे कि कोई मनुष्य तबतक पक्का विचार 
शक्ति-सम्पन्न नही हो सकता जबतक कि उसने दूसरों के 
विचारों को ठीक-ठीक सममना ओर अच्छी तरह प्रकट करना 


न सीख लिया हो। यह इसी प्रकार की शिक्षा का प्रभाव था 
. जिसने उन्हें बम्बई-प्रान्त में अपने समय का स्वोत्कृष्ट वक्ता 


झरर लेखक बना दिया । उस समय जान स्टुअट मिल के तक- 
शासत्र, सम्पत्ति-शाख,. ओर प्रतिनिधि-शासन-प्रणाली नामक 
ग्रन्थ उनको बहुत प्रिय थे। कुछ दिनों बाद. हबट स्पेन्सर के 
भी वे बढ़े भक्त हो गये । इसके सिवा कारलाइल क्रे निबन्ध 


( ४६ ) 


टैनिसन की कविता, सिनवन के अटलान्टा ओर जाज इलियट 
के उपन्यास भी वे बड़े प्रेम से पढ़ते थे। इसी समय उन्होंने 
संस्कृत-का भी खूब अध्ययन किया। 


वकालत 


तैलड्र महाशय ने, १८७२ में, वकालत शुरू की थी । थोड़े 
ही दिनों में उनकी वकालत ऐसी चमकी कि उनकी गिनती 
बम्बई के प्रसिद्ध वकीलों में हो गई | उनकी वक्तत्व शक्ति और 
जिरह करने की चतुरता की ख्याति ऐसी फैली कि ढेर के ढेर 
मुअक्किल उनके पास आने लगे । बम्बई-हाइईकोट के तत्कालीन 
चीफ़ जस्टिस, सर माइकेल वेस्ट्राय, आपकी योग्यता, विद्धत्ता 
न्‍्यायपरता ओर क़ानूनदानी की अक्सर तारीफ़ किया करते 
थे। तैलड़् महाशय की संस्कृत-विद्वत्ता, हिन्दू धमेशास्त्र-सम्बन्धी 
मुक़द्दमों में बड़ी सहायक होती थी । जज लोग आपको इतना 
मानते थे कि यदि हिन्दू-धमेशास्त्र-सम्बन्धी कोई बात उनकी 
समम में न आती थी तो वे आपसे सलाह लेते थे । 


बक्त ताएँ 


तैलदड्र महाशय बड़े प्रभावशाली वक्ता थे। उनकी धर्वाँधार 
वक्तताये' सुन कर बड़े-बड़े अँगरेज़ दज्ञ रह जाते थे। उन्होंने 
सबसे पहली वक्तता, १८७३ में, नमक के क़ानून पर दी। उसमें | 
इन्होंने इस क्रानून का विरोध किया। इसे लोगों ने बहुत 
पसन्द किया। परन्तु आपकी वह वक्तता, जिसने आपको बम्बई 
का प्रधान वक्ता बना दिया, १८७६ में, हुई थी। वह माल से 
सम्बन्ध रखनेवाले क़ानून के विरोध में थी। उसे सुनकर 
बम के बड़े-बड़े अधिकारी चकित हो गये। उस समय बम्बई 


( ४७ ) 


के प्रायः सभी अख़बारों नेजी खोल कर आपकी प्रशंसा की। 


इसके बाद आपकी जितनी वक्ततायें हुई प्रायः सभी एक से 
एक बढ़ कर हुई | 


विश्व-विद्यालय से सम्बन्ध 


(८७६ में, तैलज्ञ महाशय बम्बई-विश्वविद्यालय के फ्रेलो 
बनाये गये । इसके बाद, १८८१ में, विश्व-विद्यालय की प्रबन्ध- 
कारिणी सभा ने आपको अपना सभासद चुना। इस पद पर 
आप १८९२ तक रहे । उस साल आप विश्वविद्यालय के उप- 
सभापति ( ५४८८ (:४०॥7०८)०० ) नियुक्त किये गये । विश्व- 
विद्यालय से आपका सम्बन्ध कोई सत्तरह वष तक रहा । इतने 
दिनों तक उसकी उन्नति करने को चेड्टा आप बराबर करते 
रहे । उसका काम आप बड़े शोक़ से करते थे। विश्वविद्यालय 
के प्रायः सभी अधिवेशनों में आप बराबर उपस्थित 
होते थे । 


सरकारी सम्मान 


गवनमेंट ने १८८० इसवी में आपको जस्टिस आब दि 
पीस बनाया। इसी समय बम्बई के गवनर, सर जेम्ज़ फरगुसन 
साहब आपको सहकारी जजी के पद पर नियुक्त करना चाहते 
थे। पर आपने उसे स्वीकार न किया। इसके कुछ ही दिलों 
बाद आप गवनमेंट लॉ स्कूल में क़ानून के अध्यापक नियत 
किये गये। इस पद पर उस समय तक केबल योरोपियन 
बारिस्टर ही नियुक्त होते थे। आपहदी पहले भारतवासी थे 
जिनको यह पद दिया गया। १८८२ में आप शिक्षा-कमीशन के 
सभासद बनाये गये । कमीशन में जो काम आपने किया उसे 


( एफ ) 


तत्कालीन वायसराय, लाड रिपन, ने इतना पसन्द किया कि 
आपको सी० आई० ई० की प्रतिष्ठित उपाधि से विभूषित 
किया । कमीशन के मेम्बर की हैसियत से आपने एक बड़ी है 
उत्तम रिपोर्ट लिखी । उसमें आपने कमीशन के उन समभासदों 
के विचारों का खण्डन किया जिनका मत यह था कि सरकारी 
स्कूलों ओर कालेज़ों में नैतिक पुस्तकों के द्वारा नेतिक शिक्षा 
दी जाय । १८८४ में आप बम्बई के लेजिस्लेटिव कोंसिल के 
मेंबर बनाये गये । कोंसिलर की हैसियत से आपने बम्बइई-प्रान्त 
की प्रजा का जैसा उपकार किया वेसा बहुत कम लोगों ने 
किया होगा । द 


सभाओं से सम्बन्ध 


बम्बई में साहित्य, विज्ञान, राजनीति ओर समाज-सुधार 
से सम्बन्ध रखनेवाली शायद ही कोई ऐसी सभा हो जिससे 
तैलड्न महाशय का थोड़ा बहुत सम्बन्ध न रहा हो। वहाँ की 
प्रायः सभी बड़ी-बड़ी सभाओं के आप सेम्बर थे । बम्बई 
असोसियेशन, इस्ट इन्डिया असोसियेशन ओर विद्याथियों की 
साहित्य तथा. विज्ञान-सम्बन्धिनी सभा ( 5प५९॥65 4.(6€- 
78797 गाते $ट०7॥70 80०8५ ) के आप बहुत दिनों तक 
सहकारी मन्त्री रहे । १८८० में आपने सर फ्रीरोज़शाह मेहता 
के साथ बम्बई प्रेसीडंसी असोसियेशन की नोंब डाली । 
उसके भी मसन्त्रो आप ही बनाये गये। १८९२ में आप रायल 
एशियाटिक सोसाइटी की बस्‍्बई शाखा के सभापति किये 
गये। आप पहले दिन्दुस्तानी थे जो इस पद पर नियुक्त 
गा पहले इस पद पर केवल योरोपियम ही नियत किये 
जा द 

कांग्रेस से सम्बन्ध 


तैलड्र मद्राशय कांग्रेस के एक स्तम्भ थे। मिस्टर हा म के 
साथ मिल कर जिन लोगों ने कांग्रेस क्रायम की थी, तेलक्ल 
महाशय भी उन्हीं में थे। सब्‌ १८-८ में कांग्रेस इलाहाबाद में 
हुई थी। उस समय जो वक्तता आपने दी थी वह इतनी 
गम्भो र, युक्तिपूण, मनोहर ओर प्रभावशाल्लिनो था कि विपक्षियों 
तक ने उसको भोूरि भूरि प्रशंसा को। लोगों का खयाल है कि 
अपने जीवन में उन्होंने जितनी वक्ततायें दी थीं वद्द उन सबसे 
उत्तम थी । 


हाईकोट के जज 


तैलज्ञ महाशय, १८८५९ में, हाईकोट के जज नियत किये गये। 
आपकी नियुक्ति को प्रायः सभी श्रेणी के लोगों ने पसन्द 
किया। हाईकोट के जज में जो जो गुण होने चाहिएँ वे सब 
आपकमें पहले ही से मोजूद थे। उनका उपयोग करके आपने 
राजा, प्रजा, दोनों को मोहित कर लिया। क़ानून की रिपोर्टो में 
प्रकाशित आपके फ़ेसलों को पढ़ कर अब तक लोग आपकी 
गहरी क़ानूनदानी और असाधारण योग्यता की तारोफ़ करते 
हैं । यद्यपि जज होजाने पर आपका राजनैतिक मामलों में 
. शामिल होना बन्द हो गया तथापि कांग्रेस से आपकी वैसी ही 
सहानुभूति बनी रही जैसी कि पहले थी । 


| दिख. _ क्‍ 
.. लैलज़् महाशय का स्वास्थ्य १८९२ के अन्त में बिगड़ने 
लगा । कई मद्दीने तक कठिन रोग की यातनायें मेलते के बाद 
४ 


( ९८ ) 


आपकी आत्मा, पहली सितम्बर सन्‌ १८९३ को, इस नश्वर 
शरीर को त्याग कर परलोक को सिधार गई। आपकी मृत्यु 
की ख़बर फेलते ही बम्बई भर में शोक छा गया। क्या योरोपि- 
यन, क्या हिन्दुस्तानी सभी ने आपके लिए शोक किया । जगह 
जगह पर शोक-सभायें हुई! ओर आपके गुण गाये गये । 


९ 
समाज-सुधार-सम्बन्धी-काय 


. तैलड् महाशय केवल वकील, राज-नीतिज्न और विद्वान ही 
न थे, किन्तु समाज-सुधारक भी थे । ।वे बाल-विवाह ओर जाति- 
भेद के विरोधी तथा विधवा-विवाद्द के पक्षपाती थे। मरने के 
कोई दस वर्ष पहले आपका मत था कि समाज-सुधार-सम्बन्धी 
मामलों में गबनमेंट को हस्तक्षेप न करना चाहिए ओर न इस 
विषय में कोई क़ानून ही बनाना चाहिए। पर पीछे से आपका 
यह मत पलट गया था। जिस समय, १८९० सवा में, बड़े 
लाट की कोंसिल में सम्मतिदान-सम्बन्धी मसबिदा ( 3४८ ० 
(>०75९८7 आओ! ) पेश था उस समय आपने टाइम्स आवब्‌ 
इण्डिया नामक पत्र में एक लेख-माला लिखी थी। उसमें 
इस बिल का समर्थन करते हुए आपने लिखा था कि गबनमेंट 
को यह बिल ज़रूर पास कर देना चाहिए, क्योंकि समाज- 
सुधार-सम्बन्धी मामलों में हस्तक्षेप करना राजा का परम 
कप्त व्य है । आप बम्बई की विधवा-विवाह प्रचारिणी सभा के 
सभापति भी थे। पर तैलद्ग महाशय में एक दोष यह था कि वे 
व्यावद्दारिक सुघारक ( 7?7320८00०॥ फि्ा०णाा6०० ) न थे । 
यद्यपि वे बाल-बिवाह के विरोधी थे तथापि उन्होंने अपनी 
आठ वध की कन्या का विवाह कर दिया था। इस पर लोगों 
ने आपकी बड़ी निन्‍म्दा की थी। पर आप सदा यही कहते 


( ५१ ) 


रहे कि “इसमें हमारा कुछ बस नहीं; हम पर हृद से ज़ियादह 
दबाव डाला गया ओर तन्दुरुस्‍्ती खराब होने के कारण 
हमें उसे मानना पड़ा ।” 


स्वभाव आदि 


तैलड्र का स्वभाव ओर चाल-चलन बहुत ही [अच्छा था । 
वे प्रायः सभी प्रकार के दोषों से बचे थे। उनके खानपान, 
कपड़े-लत्ते, रहन-सहन से सादापन टपकता था। मिलनसारी 
में वे अपना सानी न रखते थे। यद्यपि वे कामों के बोम से 
दबे रहते थे तथापि हिन्दू-यूनियन क्लब में नित्य शाम को जाते 
थे और सब श्रेणी के मेम्बरों से मित्रभाव से मिलते थे। इस 
क्लब में उन्होंने यह नियम प्रचलित किया था कि कोई मेंबर 
अँगरेज़ी बोलते समय मराठी ओर मराठी बोलते समस अँग- 
रैज़ी शब्द का प्रयोग न करे। वे कहा करते थे कि शिक्षित 
भारतवासियों को यह आदत पड़ गई है कि वे अपनी मातृ- 
भाषा बोलते समय अँगरेज़ी-शब्दों ओर वाक्यों की बेतरह 
भरमार करते हैं । इस आदत को वे बुरा सममते थे | 


लेख और ग्रन्थ 

तैलड़ महाशय अँगरेज़ी ओर मराठी दोनों भाषाओं के 
लेखक थे। उन्होंने अँगरेज़ो में कई छोटे बड़े निबन्ध ओर ग्रन्थ 
लिखे, जिनमें से कुछ के नाम ये हैं: -- 

(१) ( 3722५०५ (०099 ) यह गीता का अँगरेज़ो पद्या- 
नुवाद है । अध्यापक मैक्समूलर के “पूर्वीय पवित्र ,ग्रन्थ” 
( 59078९0 [300४5 ०0 ५१८ £.95 ) नामक पुस्तक-सालत्ला में 
यह प्रकाशित हुआ था । क्‍ द 


( ४२ ) 


(२) ( छाक्ा।ताए प॥ 5॥9005 ) भरत हरिक्ृत 
नीतिशतक का अँगरेज़ी-अनुवाद । इसमें जगह जगह पर उप- 
योगी टिप्पणियाँ भी दी गई हैं । 


(३) ( '(००१/०-४०।०४॥०७४३ ) कविवर  विशाखदत्त- 
कृत प्रसिद्ध मुद्राराचत्तोस नाटक का अँगरैज़ी-अनुवाद । इसमें 
भी स्थान स्थान पर अनुवादकर्त्ता ने बिद्वत्तापूर्ण टिप्पणियाँ 
देकर ग्रन्थ की उपयोगिता बढ़ा दी है। 


(४) (।//6 ० 5#शा|ः9/ ) यह आठवीं शताब्दी के 
जगद्विख्यात॒वेदान्त-प्रचारक श्रीमच्छुक्लराचाय्ये का संक्तिप्त 
जीवन-चरित है । शह्लरदिग्विजय, आनन्दगिरि-कृत शह्लर- 
विजय ओर कावेरी वेड्डुटरामस्वामी-कृत दक्षिणी कवियों के 
चरित पढ़ कर इस छोंटी सी किताब को आपने लिखा है । 


(५) ( ५४४०५ (१6 क्ा93927 (0०एछञॉंव 07 पिंगा- 
९7 ? ) इस निबन्ध में आपने अध्यापक वेबर के इस विचार 
का खण्डन किया है कि रामायण लिखने में वाल्मीकि ने होमर 
के महाकाव्य की नक़ल की है! जिस समय यह निबन्ध आपने 
विद्यार्थियों की पूर्वोलिखित सभा में पहले पहल पढ़ा उस समय 
इसकी धूम मच गईदं। योरप ओर हिन्दुस्तान के प्रायः सभी 
विद्वानों ने इसे बहुत पसन्द किया ओर इसकी प्रशंसा जी 
खोल कर की | क्‍ 


( ६ ) ( 00०7४ हराइटएं[॥075 8॥८. ) इसमें प्राचीन- 

काल के शिला-लेखों ओर ताम्रपत्रों का वशन है। इसे आपने 

पहले पहल इण्डियन ऐंटिकरी नामक पुरातत्त्व-सम्बन्धी मासिक 
पत्र में लिखा था । 

आपकी लिखी तथा अनुवाद की हुई मराठी पुस्तकों के 
नाम ये हें-- 

( १) नाथन का जीवन-चरित यह लेसिंग साहब-कृत 
अगरेज़ी-पुस्तक का अनुवाद दे । 

( २) स्थानिक स्वराज्य । यह कामर साहब को लिखी 
हुई लोकल सेल्क गव्नमेंट ( 4,0०2) 56 (5०ए८यय०0॥ ) 
का अनुवाद है । 

(३ ) क्या रस्म-रिवाज़ की अपेक्षा शास््र श्रेष्ठ हे ! यह्‌ 
निबन्ध आपने पहले पहल हिन्दू यूनियन क्लब के सामने पढ़ा 
था। पीछे से यह पुस्तकाकार छापा गया। 

इसके सिवा आपने ओर भी न मालूम कितने लेख लिखे 
जिनकी गिनतो करना मुश्किल है । केवल मुख्य मुख्य लेखों का 
ही जिक्र ऊपर किया गया है। 


उपसंहार 


तेल महाशय बम्बई में अपने समय के प्रधान बकील, 
शिक्षक, वक्ता, लेखक ओर राजनीतिज्ञ थे। वे हमेशा वही काम 
करते थे जिससे भारत का दुख दूर हो ओर उसका मुख 
संसार के सामने उज्ज्वल हो। उनमें ऐसे कई गुण थे जिन्हें 
ग्रहण करके आज-कल के शिक्षित नवय॒वक बेहद लाभ उठा 
“सकते हैं ओर देश का उपकार कर सकते हैं । 


( मे १९२२ ) 

डी ७-डबल्यू० सी० बानर्जी 

७७४?०॥2 हात्माओं ओर महामहिम पुरुषों के चरित कभी 
है. पुराने नहीं होते | राम, कष्ण, गौतम बुद्ध, इसा 

मूसा ओर चैतन्य महाप्रभु की लीला की 
902 समाप्ति हुए बहुत समय बीत गया। फिर भी 
उनका यशोगान होता ही रहता है और उससे अनन्त- 
जन-समुदाय यदि और कुछ लाभ नहीं प्राप्त करता तो उस गान 
के श्रवण या मनन से अपने उतने समय को साथक ज़रूर कर 
लेता है। पुराने देशोद्धारकों ओर स्वदेश-प्रेमियों के चरित-पाठ 
से तो प्रत्यक्ष लाम होता है ओर बहुत अधिक लाभ होता है 
उनके गुणों का अनुकरण करके | देश के दुःखनिवारण की यदि 
थोड़ी भी इच्छा हृदय में उत्पन्न हो जाय तो इसी को कम 
लाभ न सममना चाहिए। अतणएब डब्ल्य० सी० बानर्जी के 
संक्षिप्त चरित से भी हम बहुत कुछ सीख सकते हैं ओर यदि 

हम उनके से गुणों का उपाजन करने की चेष्टा में प्रवृत्त हो 
जायें तो फिर कहना ही क्या है। वे एक नामी बारिस्टर; नामी 
राजनीतिज्न, नामी वक्ता और नामी देश-भक्त थे । उनको यह 
लोक छोड़े यद्यपि बहत दिन हो गये, तथापि अब तक हज़ारों 
मनुष्य ऐसे होंगे जिन्होंने उनकी धारा-प्रवाह वक्तता सुनी 
होगी ओर वक्तता देते समय अनन्त-जन समुदाय के बीच 
उनकी मेघगम्भीर-गजन का जिन्हें अब तक स्मरण बना होगा । 


बड्स्‍भाल के मूर्तिमान्‌ गोरव मिस्टर डबल्यू० सी० बानर्जी 
का पूरा नाम था उमेशचन्द्र बानर्जी । उनके पिता, गिरीशचन्द्र 
वनन्‍्योपाध्याय हगली जिले के अन्तगंत एक छोटे से गाँव के 
निवासी थे ।उस गाँव का नाम है बागण्डा। वे अच्छे अँग- 
रेज़ीदाँ थे। क़ानून में उनकी विशेष गति थी | कलककत्ते के हाई 
कोटे में वे अटानी-एट-ला थे। अपने पेशे में उन्होंने खूब कीति 
प्राप्त की थी। अटार्नियों में उनका बड़ा नाम था। धनोपाजेन 
भी उन्होंने खूब किया था। 


उनके पुत्र उमेश का जन्म, कलकत्ते में, १८४४ इसबी में 
हुआ | सुशिक्षित होने के कारण पिता की इच्छा थी कि उनका 
पुत्र उनसे भी अधिक शिक्षा प्राप्त करके धन, मान और कीत्ि 
का अजन करे । उनकी इस इच्छा की पूति तो अवश्य हुई, 
परन्तु उमेश ने, शिक्षा-प्रात्रि के विषय में उन्हें बहुत हताश 
किया । कारण यह हुआ कि उमेश लड़कपन हीं से बड़े खिलाड़ी 
निकले । उनकी प्रवृत्ति पढ़ने की ओर कम, नाच-तमाशा देखने 
ही की ओर अधिक थी । उनकी यह शोौक़ोन-मिज्ञाजी दिन पर 
दिन बढ़ती ही गई । दिन-रात वे नाचने-गानेबालों की सद्भति 
में मस्त रहने लगे। स्कूल जाना ओर पढ़ना उन्हें भारभूत 

मालूम दोने लगा। फल यह हुआ फ्रि उन्होंने विद्याभ्यास बन्द्‌ 
कर दिया। रासलीला ओर रामलीला करने के लिए जैसे अपने 
प्रान्त में मण्डलियाँ हैं ओर जगह-जगह जाकर लीलायें करती 
फिरती हैं वैसे ही बच्धाल में “यात्रा” नाम की मण्डलियाँ हैं । 
वे भी सवत्र घुम फिर कर खेल-तमाशे किया करती हैं । उमेश 
उन्हीं के फन्दे में फंस गये ओर कुछ समय तक उन्हीं यात्राओं 
में सम्मिलित द्वोकर गाते-बजाते रहे । कुसज्गञति के कारण, 
अटानी-एट-ला के इस पुत्र का यहाँ तक अधःपात हुआ कि वह 
एक थिएटर का मेम्बर हो गया | कलकत्ते के पथरियाघटद्रा 
महल्ले में टागोर घराने का एक निजी थियेटर था। उमेश की 
पहुँच वहाँ हो गई ओर आप उस थियेटर के खेलों में खुल्लम- 
खुल्ला शरीक होने लगे। शरीक होने से मतलब खेल देखने से 
नहीं, स्वयं अभिनय करने से है। वे वहाँ खेले जानेवाले नाटकों 
में भिन्न-भिन्न “पाट” लेकर अपनी अभिनय-कुशलता दिखाने 
लगे। इसमें उन्हें सफलता भी हुईं। ओर होती क्‍यों नहीं ? 
उस छोटी सी अवस्था में भी उनके चेहरे से तेजस्विता ओर 
आँखों से प्रतिभा की ज्योति प्रकट होती थी। और तेजस्वी 
तथा प्रतिभावान पुरुष जिस काम में हाथ लगाता हे उसमें 
वह प्राय: सदा ही सफल-मनोरथ होता हे । 

उमेश के इस शौकीन स्वभाव का रहस्य पिता से बहुत 
दिन तक छपा न रह सका । धीरे-धीरे उन्हें सब हाल मालूम 
हो गया। इस पर उन्हें बड़ा रंज हुआ। उमेश की दिनचर््या 
ओर दुश्बति से बेखबर रहने के कारण उन्होंने अपने को भी, 
किसी अंश तक, दोषी ठहराया। परन्तु आगे के लिए वे साव- 
धान हो गये ओर ऐसा कड़ा प्रबन्ध किया कि उमेश की एक 
भी चालाकी काम न आई। उनका गाना-बजाना ओर थिएटर 

जाना एकदम बन्द हो गया। पर गिरोश बाबू को इस बात 
का निश्चय हो गयाकि लड़का अब पढने का नहीं । इस 
कारण वे उमेश को अपने साथ रखने ओर उनसे अटार्नी के 
काम में मदद लेने लगे | धीरे धीरे उमेश की पुरानी आदतें छूट 
गई । वे पिता के काम में खूब मन लगाने ओर अपनी योग्यता 
बढ़ाने लगे । दिन-रात के परिश्रम से उन्होंने अपनी शिक्षा की 
कमी की भी बहुत कुछ पूति कर ली । उनकी प्रतिभा भी 
विकसित होने के चिह्न दिखाने लगी । 


इतने में उमेशचन्द्र को विलायत जाने की सूमी । वे चुपके 
चुपके रवाना होने की तैयारी करने लगे। पिता इस बात से 
व्यग्न हो उठे । वे थे कुलीन ब्राह्मण । पुत्र के विलायत जाने से 
वे जातिच्युत हो जाते। अतणएव उन्‍होंने उमेश को बहुत कुछ 
सममाया-बुकाया । पर उमेश थे अपनी धुन के पक्के। उन्होंने 
पिता की एकन सुनी । तब पिता ने लाचार होकर उम्रेश का 
विवाह कर दिया । उन्होंने कहा, विवाह के बन्धन में फेस जाने 
से शायद उमेश विलायत जाने का विचार छोड़ दे । पर इसमें 
उन्हें सफलता न हुईं । उमेश ने अपने इरादे को न छोड़ा । 
महाकवि ने ठीक ही कद्द। है-- 


क इेष्सिताथस्थिरनिश्चितं मनः 
पयश्च निम्नाश्िमुखं प्रतीपयेत ? 


आखिरकार प्रेमचन्द-रायचन्द की छात्रवृत्ति प्राप्त करके, 
१८६२ इंसवी में, उमेशचन्द्र विलायत चले हो गये। उस समय 
उनकी उम्र केवल १८ वर्ष की थी । 

विलायत पहुँच कर उम्ेशचन्द्र बारिस्टरी की शिक्षा प्राप्त 
करने लगे। वे थे स्वभावही से प्रतिभावान्‌। अतएवं उन्होंने 
यथासमय उसकी परीक्षा नामवरी के साथ पास कर लो । 

उमेशचन्द्र बिलायत ही में थे कि इधर भारत में उनके 
पिता का शरीर छूट गया। 


उमेश लड़कपन ही से उच्छड्लल ओर विलास-प्रिय थे। 
विलायत जाकर और वहाँ कई वष रह कर वे और भी 
स्वतन्त्र हो गये। वहाँ उन्होंने ,खब मनमानी की। धीरे-धीरे 
उनकी रहन-सहन सभी विदेशी हो गई। बे पूरे साहब बन 
गये । अपने धम्मे, अपने सामाजिक रीति-रबाज, अपने खाद्या- 
खाद्य-विचार से सम्बन्ध रखनेवाले नियमों का उन्होंने बहुत 
कुछ उल्लज्डन कर दिया। फल यह हुआ कि भारत लोट आने 
पर उमेशचन्द्र से उनके सजातीय हिन्दुओं की न पटी | समाज 
ने उन्हें ग्रहण न किया। इस समय यदि धर्मान्तर करने की 
ज़रूरत ही उन्हें थी तो वे ब्राह्म-समाज में शामिल हो सकते 
थे और प्रकारान्त से हिन्दू बने रह सकते थे। यह समाज 
मुद्र-पार जानेवालों को भी अपने अन्तभु क्त कर लेता है | पर 
उमेशचन्द्र उसकी भी शरण न गये । उन्होंने क्रिश्वियन धम्सें की 
दीक्षा ले ली ओर ये मिस्टर डबल्लू० सी० बानजी बन बैठे | इस 
कारण तत्कालीन बड्भ-ब्राह्मणों के समुदाय के हृदय पर कड़ी 
चोट लगी | पर लाचारी थी। हर आदमी को, अपने विश्वाश 
के अनुसार, धम्मान्तर करने की स्वतन्त्रता है। 


बानजी साहब ने कलकत्त के हाई-कोट में बारिस्टरी 
आरम्भ की । वे इतने अच्छे वक्ता ओर इतने प्रतिभाशाली थे 
कि उनकी बारिस्टरी बहुत शीक्ष चमक उठी | उन्हें खूब काम 

मिलने लगा। बड़े बड़े पेचीदा मामले उनके पास आने लगे। 
धीरै-घीरे उनकी धाक जम गई । अनाहूत लक्ष्मी उनके घर में 
दासी बन कर आने ओर रहने लगी। जिरह करने में मिस्टर 
बानर्जी इतने निपुण थे कि बड़े से बड़े पेय्येधारी जन उनके 
टेढ़ मेढ़े प्रश्नों की अनवरत बोछार से विकल होकर घबरा 
जाते ओर कुछ का कुछ कहने लगते थे। उनके लम्बी डाढ़ो 
थी । जब वे अपने मुवक्किलों को तरफ़ से, हाई-कोर्ट के जजों 
को सम्बोधन करके, गजनपूवक अपना पक्ष समथन करने लगते 
थे तब सवतन्न सन्नाटा छा जाता था । उस समय उपस्थित 
वकील, वारिस्टर, वादी-प्रतिवादी, तथा जज तक चित्र-लिखित 
से चुपचाप उनकी वक्तता सुनते थे। बोलते समय उनकी 
डाढ़ी हवा से इधर-उधर जब उड़ने लगती तब वे एक हाथ से 
उसे सँभालते ओर दूसरा हाथ उठाकर, कभी कभी अपने 
मनोभावों को “उम्रतानिदशन' पूवक व्यक्त करते थे । उस 
समय का दृश्य देखते ही बनता था । 


लाड रिपन का ज़माना था। उनके क़ानूनी सलाहकार सर 
इलबट ने अपने कानूनी मसविदे को विचाराथ पेश किया था ; 
उसी हलचल के समय बानर्जी महाशय का ध्यान देश को 
राजनैतिक अवस्था की ओर खिंचा ओर वे सब तरह की 
चर्चाओं में शामिल होने लगे । इलबर्टत्रिल के सम्बन्ध में 
उन्होंने बहुत काम किया । पर वह सब बेकार गया । मुट्ठी भर 
अँगरेज़ों के हो-हल्ला मचाने ओर नाना प्रकार की धमकियाँ देने 
के कारण वह बिल मंसूख हो गया । 


१८८५ इसवो में काँग्रेस का पहला जलसा बम्बई में हुआ । 
उसके प्रेज्जिडंट आपही बनाये गये | इतनेही से भारतवासियों 


( ६० ) 


को सनन्‍्तोष न हुआ। यह सम्मान उन्होंने बानजी महाशय को 
दुबारा भी दिया। १८९२ इसवी में जब कांग्रेस का जलसा 
इलाहाबाद में हुई तब उसके भी प्रेज़िडिटड का पद बानर्जी ही 
को दिया गया। उन्होंने कांग्रेस की सेवा भी खूब ही की। 
सदा ही वे उसकी उन्नति की चेष्टा में रत रहे । 


. श्यप३ईे इसवी में बानर्जी महाशय कलकत्ता हाईकोर्ट के 
स्टेंडिंग कोन्सल नियत हुए और चार वर्ष तक बराबर उस 
पद पर अधिष्ठित रहे | जब सरकारी लेजिस्लेटिव कॉंसिलों में 
सवसाधारण के चुने हुए मेंम्बरों को लेने का नियम निश्चित 
हुआ तब पहले पहल कलकत्ता विश्वविद्यालय की तरफ़ से 
बानी महाशय ही बद्धाल कोंसिल के मेम्बर मुन्तखिब हुए । 


कलकत्ते के हाइकोट में काफ़ी से अधिक नामवरी हासिल 
कर चुकने पर डबल्यू० सी० बानर्जी ने विल्लायत के लिए 
प्रान किया । १९०२ इसबवी में वे वहाँ पहुँचे ओर प्रिवषी 
कोंसिल में बारिस्टरी करने लगे। वहाँ भो आपने बहुत शोघ्र 
अपनी धाक जमाली । पारलियामेंट ( हाउस आफ़ कामन्स ) 
में भी प्रवेश पाने की आपने वहाँ चेष्टा की; पर समय अनुकूल 
न देख कर आपने वह चेष्टा बन्द कर दी। यदि व॑ कुछ वष 
ओर जीते ओर अपनी चेष्टा को शिथिल या बन्द न कर देते 
तो बहुत सम्भव था, वे हाउस आफ कामन्स के मेम्बर हो 
जाते। पर उनकी तन्दुरुस्ती ने धोखा दिया। स्वास्थ्य अच्छा 
न रहने के कारण वे भारत को लोट न सके; वहीं रह गये । 
पर अस्वस्थ अवस्था में भी वे अपने देश को नहीं भूले। 
विलायत में बैठे बेठे भी वे यथाशक्ति उसकी उन्नति के 
साधनों को सुलभ करने के उपाय करते रदे। २१ जुलाई 


(६ ६१ ) 


१९०६ को विलायत के बेडफड-पाक के “खिदिरिपुर हाउस” में 
उनका देहान्त हुआ | पर उनका शव समाधिस्थ नहीं किया 
गया । उसका अग्नि-संस्कार हुआ; वह जलाया गया। 

बानजी महोदय की मृत्यु का समाचार इस देश में पहुँचा 
तो अनेक स्थानों में शोके-सभायें हुईं ओर उनमें उनका गुण- 
गान किया गया। उनकी यांदगार में, सम्मानाथं कलकत्ता- 
हाई-कोट ने एक दिन अपना सारा काम बन्द रक्खा | 


मिस्टर बानर्जी परे साहब थे। उनकी हर बात से साहबी 
टपकती थी । उनके साहबी ठाट में किसी तरह की कोर-कसर 
न थी । उनका रख्न-ढड़, भाषण; आचार-व्यवहार, वशस्ला 
च्छादन--यहाँ तक कि हँसना ओर मुसकराना तक-सभी 
साहबाना था।जो लोग उनसे परिचित न थे उनके मन में 
उन्हें देखकर कभी इस बात का सन्देह तक न होता था कि वे 
बद्ाली हैं । आपके बड़े पुत्र का नाम है शेली बानर्जी । वे पहले 
कलकत्ता-हाई-कोट के एडबोकेट थे। मालूम नहीं, इस समय 
वे क्‍या करते हैं। मिस्टर बानर्जी ने अपने पुत्रों ओर पुत्रियों के 
विवाह अंगरेज़ों ही के समाज में किये हें । 


यह सब होकर भीं मिस्टर बानर्जी अपनो माँ का बड़ा 
आदर करते थे । सुनते हैं, उनमें आपकी अपार भक्ति थी। वे 
नित्य उठ कर उनका दशन ओर उनके सामने भूमिष्ठ प्रणाम 
करते थे। उन्होंने अपनी बारिस्टरी से अनन्त धनोपाजन 
किया । उसका एक श्रच्छा अंश वे अपनी माता को दान पुण्य 
ब्रतोत्सव ओर तीर्थ यात्रा में खच करने के लिए सदा प्रेमपबंक 
देते रहे। जबतक माता जीवित रहीं तबतक उन्होंने इस 
निमित्त उन्हें उनकी इच्छा के अनुसार धन देकर सदा ही उन्हें 


( एएे ) 


सनन्‍्तुष्ट किया | हमने कहीं पढ़ा दे कि वे अपने माता-पिता का 
आराद्ध तक बड़ी श्रद्धा से करते थे । 


बानर्जी महोदय दानी भी थे। दीनों, दान के पात्रों ओर 
साहाय्य-प्राप्ति की इच्छा रखनेवालों को उन्होंने कभी निराश 
नहीं किया । 


धर्मान्‍न्तर कर लेने पर ओर अपनी माठ-भाषा बंगला ओर 
उसके साहित्य से विरक्त रहने पर भी मिस्टर बानर्जी अपने 
देश से कभी विरक्त नहीं हुए। उन्होंने अपने जीवन का बहुत 
बड़ा अंश राजनैतिक कामों ओर भारत की हितचिन्तना में 
लगा दिया ! 


ला्ड रिपन चाहते थे कि बे मिस्टर बानर्जी को हाईकोट का 
जज बना दें। पर उन्होंने इस गोरबास्पद पद को स्वीकार 
नहीं किया । अपनी स्वतन्त्रता को बेचना वे पसन्द नहीं करते 
थे। 
मिस्टर डबल्यू० सी० बानर्जी की जिरह ओर वक्तत्वशक्ति 
का उल्लेख ऊपर एक जगह किया जा चुका है। एक मुक़दमें 
में उन्होंने बड़ा नाम पाया। नदिया ज़िले में एक जगह मेहरपुर 
है| वहाँ, उस समय, मेकडानल साहब जंट मैजिस्ट्रेट थे। ये 
वही मेकडानल साहब हैं जो पीछे से सर अंटोनी मेकडानल 
कहाये ओर संयुक्तप्रान्त के लफ्टिनेंट गवनर हुए । उनके ख़िलाफ़ 
मेहरपुर की एक नीच जाति की स्री ने एक नालिश दायर कर दी 
ओर उन पर कुछ भद्दे से इलज़ाम लगाये | खेर, मुक़दसा हुआ 
ओर स्त्री के लगाये गये इलजाम भूठ साबित हुए । फलतः उसपर 
भूठा अभियोग लाने का अपराध लगाया । अब क्या दो ? मिस्टर 


( दे३ई ) 


बानर्जी को उस अबला पर दया आई ओर उसकी दशा सच- 
मुच दयनीय थी भी ! उन्होंने उसका पक्ष लिया। मुक़दमे की 
पेशी हुईं। बहस होने लगी। उस समय जो तेजस्विता, जो 
योग्यता और जो चातुये मिस्टर बानर्जी ने प्रकट क्रिया उसका 
वर्णन नहीं हो सकता | उनकी जिरह ओर उनकी धड़ल्ले 
की वक्तता सुनकर ओर लोग हो नहीं, स्वयं न्यायाधीश तक 
स्तम्भित रह गये। फल यह हुआ कि जूरियों को उसे निदोष 
कहना पड़ा। बस फिर क्या था। बिद्युद्वेग से मिस्टर बानर्जी 
कटघरे के पास पहुँचे ओर उस दुःखिनी नारी का हाथ पकड़ 
कर उसे बाहर खींच लाये। आप बोले--“जा, तू निर्दोष है। 
तू छूट गई ।” इस पर सहसोरों मनुष्यों ने, जिस जिसने इस 
मुकदमे का हाल सुना सभी ने, मिस्टर बानी के लिए धन्य 
धन्य कहा । 

मिस्टर बानर्जी में सब गुण ही गुण थे। दोष यदि माना 
जाय तो उनमें केवल इतना ही था कि धम्मान्तर के साथ ही 
साथ उनके आचार-व्यवहार ओर रहन-सहन में भी अन्तर 
आ गया था। पर दोष होते किसमें नहों। क्या संसार में 
कोई ऐसी भी वस्तु है जिसमें सबंथा दोषाभाव हो ! 

प्रायेण सामग्रयविधी गुणानां 
पराढःमुखी विश्वसूजः प्रवृत्ति 


[ अगस्त १९२४ ] 

हर ॥ “न पे विश्वनाथ काशि- & 
नाथ राजवाड़े, बी ए० ४ 
रे रे 

09.0. <(-.९४४णिडत विश्वनाथ राजवाड़े के नाम तक से इस 
रा प्रान्त के बहुत ही थोड़े साक्षर जन परिचित 
होंगे! परन्तु ये सज्जन उन सरस्वती-सेवकों 
985 जुत2७६ में से थे जिन्होंने कमलासना लक्ष्मो को तुच्छ 
सममा, राजसत्ता के प्रबल प्रतिबन्धों को पराजय कर दिया 
भिक्तुकी बत्ति ही से अपना भरण-पोषण किया और सादगी 
के रहन-सहन ही से अपने को कृताथ माना । अनेक बिप्न- 
बाधाओं की कुछ भी परवा न करके, अपनी इृष्ट देवो सरस्वती 
की आराधना ही में दो चार नहीं, कोई तीस चालीस वर्ष परय्य॑न्त 
निमग्न रहनेवाले इस महाराष्टर-इतिहासवेत्ता ने बह काम कर 
( ६४ ) 


( ६३६५ ) 


दिखाया जो उनकी स्थिति में जीवन बिताने वाले शायद ही 
किसी अन्य देश या अन्य प्रान्त के निवासी से हो सका हो । 
महाराष्ट्र के कोने कोने की. गाँव गाँव की, खाक़ छान कर 
राजवाड़े ने मराठों करे इतिहास की गाड़ियों प्रामाणिक सामग्री 
एकत्र की। उसका इन्होंने सम्पादन भी किया ओर कोई दो 
दजन जिल्‍ल्दों में उसका प्रकाशन भो करके उन्होंने अपनी 
जीवन-लीला समाप्त कर दी। कोई ६२ वष की उम्र में, ३१ 
दिसम्बर ९६२६ को, वे उस धाम को पधार गये जहाँ एक दिन 
हम तुम, सभी को चला जाना है । 


राजवाड़े ने अपनी पुस्तक, सद्भीण-लेख-सडमग्रह, में अपने 
प्रारम्भिक जीवन के सम्बन्ध में बहुत कुछ लिखा है । उससे 
उनके जीवन-चरित्र का विशेष बृत्तान्त जाना जा सकता है। 
दक्षिण में पूना-नगर के पास बड़गाँव नांमक गाँव में, १८६४ 
इसवी के जूलाई महीने में, उनका जन्म हुआ । मराठीं-भाषा 
के द्वारा १२ वष की उम्र तक, उन्होंने अपने ही गाँव में शिक्षा 
पाइई। तदनन्तर उन्होंने अँगरेज़ी पढ़ना शुरू किया। परन्तु 
चार बष पढ़ कर उन्होंने स्कूल-छोड़ दिया और पूने से अपने 
> गाँव लोट गये। श्८ वष की उस में उन्होंने वहीं से, बाहरी 
छात्र की हेसियत से, मेट्रीकुलेशन की परीक्षा 'पास! की । वे 
एक साधारण गृहस्थ के लड़के थे। रुपये-पैसे का सुभीता न 
था। तथापि वे पूने के डेकन-कालेज में आगे पढने गये । वहाँ 
से बी० ए० “पास” होने में उन्हें ९ वष लग गये । तीन की 
जगह नो वष लगने के कारण यह न सममना चाहिए कि वे 
मन्द-बुद्धि थे । बात यह हुई कि स्कूली पुस्तक पढ़ने और 
स्कूली विषयों की शिक्षा प्राप्त करने के सिवा उन्होंने अन्य 
अनेक नियमों की शिक्षा प्राप्त करने की चेष्टा की। उन्हें 

हे 

पढ़ने का कुछ ऐसा चसका लग गया कि डेकन-कालेज के 
पुस्तकालय की सैकड़ों पुस्तके उन्होंने पढ़ डालीं। एक ओऔर 
स्कूल में भरती होकर उन्‍होंने, कुछ समय तक, वनस्पति-विद्या 
का भी अध्ययन किया। इसो पठनशीलता और बाहरी ज्ञान- 
सम्पादन को लिप्सा के कारण वे कालेज को पढ़ादे की ओर 
यथेष्ट ध्यान न दे सके । फल यह हुआ कि पूरे९ बष तक 
उनका नाम बी० ए० कक्षाके छात्रों की नामावली में लिखा 
रहा । 

कालेज छोड़ने पर राजवाड़े ने अध्यापनकाय्ये स्वीकार 
किया । वे एक स्कूल में मास्टर हो गये। पर तीन वष से 
अधिक वहाँ न रह सके। अपनी छात्रावस्था ही में कालेज में 
जिसने देशी ओर विदेशी इतिहास, अथंशास्त्र, वनस्पति-विद्या 
राजनीति, तकशासत्र, धम्मेशारत्र आदि का अध्ययन करके अनेक 
विषयों का ज्ञान-सम्याइन कर लिया था उसका मन लड़कों 
को शुष्क पाठ पढ़ाने में भला केसे लग सकता था ! विवाह 
उनका छोटी ही उम्र में हो चुका था। अभाग्यवश कालेज 
छोड़ने के अनन्तर ही उनकी पत्नी परलोकगामिनी हो गई थीं । 
इस बन्धन से भी वे मुक्त हो गये थे। अतएव नौकरी पर ल्लात 
मार कर वे स्व॒तन्त्र हो गये । 

लड़कपन हो से राजवबाड़े को अपनी मातृभाषा मराठी पर 
प्रेम था । दास्यवृत्ति से विमुक्त होकर उन्होंने “भाषान्तर'” 
नामक एक सासिक पुस्तक निकालो | उसमें वे पाश्चात्य देशों 
के पुराने राजनीतिज्नों के ग्रन्थों के अनुवाद निकालने लगे' 
परन्तु अथोभाव के कारण उनकी यह पुस्तक बहुत समय तक 
न चल सको | उधर जिस प्रेस में वह छपती थी, आग लग 
जाने से वह भी भस्म हो गया। 


( दूं७ ) 


. इन दुघंटनाओं से राजवाड़े निराश ओर हतोत्साह न हुए।। 
घर-गृहरथी और पुत्र-कलत्र के भार-वहन से उन्हें छुटकारा 
मिल ही गया था। अतएव ये अपने स्वोपरि प्यारे विषय 
इतिहास के मन्धन में जी-जान से लग गये । अपनी छात्रावस्था 
ही में उन्होंने ग्रांट हफ़ का इतिहास पढ़ डाला था। उस समय 
भी उसमें उन्हें हज़ारों त्रुटियाँ देख पड़ी थीं। इससे उन्होंने 
उनका निराकरण कर डालने का ह॒ृढ़ सक्लुल्प किया ओर एक सव- 
त्यागी संन्‍्यासी के सहश उसकी साधना में वे संलग्न हो गये । 

अपने उद्देश की सिद्धि के लिए राजवाड़े ने महाराष्ट्रतदेश 
की खाक़ छान डाली। जहाँ कहों उन्हें पुराने ऐतिहासिक 
कारज-पत्रों के होने की ख़बर मिली वहीं वे पहुँचे | बीहड़ से 
बीहड़ स्थानों तक जाने में उन्होंने सोच-सक्लोच न किया। 
पहाड़, जड्जल, नदियाँ ओर निजत स्थान उनके आवागमन के 
अवरोधक न हो सके। एक एक चुटके काग़ज़ के लिए उन्होंने 
दूर दूर की यात्रा पेदल हो समाप्त को। उनका स्वभाव कुछ 
हडी ओर सनको साथा । अँग्रेजी सभ्यता से उन्हें चिढ़ सी 
थी। रेलों से उन्हें नफ़रत सी थी। एक तो अपने इस स्वभाव 
के कारण, दूसरे निधनता के कारण, उन्होंने हजारों कोस की 
यात्रा प्रायः पैदल ही कीं। रेलों पर सवारी करके उनके 
मालिक विदेशियों को हम क्‍यों लाभ पहुँचावें ? बात यह कि 
महाराष्ट्र ही में नहीं, सारे भारत में वे, अपनी उद्देश-सिद्धि के 
लिए, घुमे। कहाँ पेशावर, कहाँ कन्या-कुमारी, कहाँ बनारस 
कहाँ कराची ! सबत्र हो उन्होंने ऐतिहासिक खोज की । पास 
टकरा नहीं । पहनने-ओढ़ने के लिए काफ़ो वस्त्र नहीं। साथ में 
कोई अन्य आदमो नहीं । परन्तु गजबवाड़े ने इन बातों की रत्ती 
भर भी परवा न की । जहाँ कहां गये, किसी ब्राह्मण के यहाँ 

भोजन कर आये ओर अपनी उद्दिष्ट वस्तु की खोज में लग 
गये । शायद ही किसी अन्य इतिहास-प्रेमी अथवा अन्य 
साहित्य-सेवी ने इतनी लगन से अपनी काय्य-सिद्धि में इतनी 
तत्परता ओर हृढ़ता दिखाई हो । मनुष्य-गणना के समय आपके 
सामने एक नक॒शा पेश किया गया कि उसमें वे अपना नाम- 
धाम, पेशा इत्यादि लिख दें। आपको सुनकर आश्चय्य होगा। 
उसमें आपने अपना पेशा लिखा--भिक्षुकी बृत्ति ! 


राजवाड़े के इस अजखस्र उद्योग और अनवरत परिश्रम 
का फल यह हुआ कि महाराष्ट्र-इतिहास की गाड़ियों सामग्री 
उनके पास एकत्र होगई। यह सारी की सारी सामग्री पुराने 
ज़माने के असल कागशज़-पतन्नों के रूप में थी । यह सब तैयारी 
हो चुकने पर राजवाड़े ने उसके प्रकाशन का काम आरम्भ कर 
दिया। उन्होंने “मराष्यांची इतिहासांची साधने” नाम देकर 
अपना पहला ग्रन्थ प्रकाशित किया। यह ग्रन्थ १८९८ इसवी में 
निकला । उसमें अठारवीं शताब्दी के उत्तराद्र में लिखे गये 
कोई ३०० असली पत्र उन्होंने छापे ओर उसके आरम्भ में 
एक बड़ी ही मार्मिक ओर महत्त्व-पूण लम्बी भ्रस्तावना लिखकर 
मराठों के इतिहास से सम्बन्ध रखनेवाली बातों का विवेचन 
किया। इस विवेचन में उन्होंने ऐसी विद्वत्ता दिखाई कि इस 
पुस्तक के निकलते ही पाठकों पर राजबाड़े की योग्यता और 
उनकी इतिहासज्ञता की छाप सी लग गई--उनका सिक्‍का सा 
बैठ गया। लोगों को तत्काल ही मालूम हो गया कि यह उदीय- 
मान लेखक सच्चा इतिहास-वेत्ता हे ओर इसके द्वारा मराठों के 
येथाथ इतिहास का अवश्य ही उद्धार होगा । 

इसके अनन्तर राजवाड़े ने पूव-निर्दिष्ट साधनों के सूचक, 
एक के बाद एक, २१ ग्रन्थ ओर लिखे | उनका यह काम उनकी 

सृत्यु के समय तक प्रायः बराबर जारी रहा। अर्थात्‌ कोई र८ 
वै में उन्होंने २२ ग्रन्थों का लेखन और प्रकाशन करके मराठों 
के इतिहास की सच्ची सामग्री अपने देशवासियों के सामने 
रख दी । यह इतना बड़ा ओर इतने महत्व का काम निधन ओर 
निःसहाय राजवाड़े ने बिना किसी की विशेष सहायता के, 
भिक्तुकी-बृत्ति के भरोसे, कर दिखाया । राजवाड़े, तुम्हारे 
साहस ओर तुम्हारे अध्यवसाय को धन्य ! तुम अपने नाम 
ओर काम दोनों को अमर कर गये । यद्यपि तुमने स्वयं कोई 
इतिहास नहीं लिखा; तथापि जो कुछ तुम कर गये हो वह अन्य 
किसो साधन-विशिष्ट पुरुष से भी न किया जा सकता । तुम्हारी 
एकत्र की हुई ऐतिहासिक सामग्री के आधार पर, बहुत सम्भव 
है, कोई अन्य इतिहास-प्रेमी अब, मराठों के शासन समय का 
एक सच्चा इतिहास लिखकर उन सारे भ्रमों का खण्डन कर दे, 
जो आज तक के लिखे गये - विशेष करके अँगगरेज़ इतिहासज्ञों 
के द्वारा लिख गये--इतिहासों में भरे पड़े हैं । कहने की आवश्य- 
कता नहीं, राजवाड़े अपने ये बाइसों ग्रन्थ अपनी ही मातृभाषा 
मराठी में लिख गये हें । 


जिन २२ पुस्तकों का उल्लेख ऊपर हो चुका है उनके सिवा 
राजवाड़े की लिखी हुई १२ पुस्तक ओर भी हें। उनमें से ६ 
पुस्तक इतिहास-विषयक हैं ओर अवशिष्ट ६ पुस्तकों में उनके 
फुटकर लेखों का संग्रह है।इस प्रकार सब मिलाकर उनके 
ग्रन्थों की संख्या ३४ है । अतएव इस प्रकाण्ड परिश्रमी ओर 
अद्भुत इतिहास-प्रेमी की जितनी प्रशंसा की जाय कम है। 


राजवाड़े केबल इतिहासज्ञ ही नथे। तुलना-मूलक भाषा- 
शासत्र में भी उनकी गति थी। प्राचीन भारत की वैदिक सभ्यता 

आदि के सम्बन्ध में भी उन्होंने बहुत कुछ लिखा है । मराठो- 
भाषा की क्रियाओं के उद्गम का पता लगा कर वे एक बहुत 
बड़े कोश की रचना भी करना चाहते थे; एतदथे उन्होंने 
पन्द्रह-बीस हज़ार धातुओं की एक तालिका तैयार कर ली थी । 
परन्तु निदेय मृत्यु ने, इस काम की पूर्ति होने के पहले ही 
उन्हें इस लोक से लोकान्तर को पहुँचा दिया । 


यद्यपि राजवाड़े ने महाराष्ट्रइतिहास की इतनी निव्याज 
सेवा की तथापि बड़े ही परिताप का विषय हे, महाराष्ट्र-देश के 
जन-समुदाय ने उनको यथेष्ट गोरव न किया । कुछ योंही सी 
नाम-मात्र की घन-सहायता छोड़ कर ओर कुछ भो सहायता 
उन्हें कहीं से भी न मिली। फल यह हुआ किवे क़ज से दबे 
ही रहे ओर उन्हें अपनी भिन्षा-वृत्ति ही पर अवलम्बित रहना 
पड़ा । महाराष्ट्रीय जनों के लिए यह कलइू की बात हुई या 
नहीं: इसका विचार वही लोग कर सकेंगे। इस नोट का लेखक 
कुछ नहीं कह सकता, क्योंकि वह उस प्रान्त ओर उस प्रान्त 
के निवासियों की यथाथे स्थिति से यथेष्ट परिचित नहीं । 


योरप को राजवाड़े धृणा की दृष्टि से देखते थे ओर भारत 
के वतंमान शासकों ओर उन शासकों के देशवासियों के प्रति 
भी वे प्रतिकूल भाव रखते थे। पर अपने सजातीय चित्तपावन 
ब्राह्मणों की योग्यता के वे बहुत बड़े प्रशंसक थे । 
राजवाड़े के विषय में ऊपर जो कुछ लिखा गया है उसे 
पाठक अतिरज्जना से भक्त सममों । प्रसिद्ध इतिहास-वेत्ता बाबू 
यदुनाथ सरकार ने “माडन रिव्यू” में प्रकाशित अपने एक 
लेख में राजवाड़े का गौरव इससे भी अधिक किया है। 
[अप्रेल १९२७] 

38 स समय मुराका पर येरप की शक्तियों की विशेष 
हा /४- 896 क्ृपा-दृष्टि है। मुराको का राज्य-प्रबन्ध अच्छा 
3 5 नहीं । इस कारण मुराको के सभ्य ओर शिक्षित 
222] %५ पड़ोसियों को आन्तरिक पीड़ा ह। रही है । 
%%९%४ ख््द्ध उनसे मुराको की राज्य-दुव्येबस्था देखी नहीं 
जाती । इससे वे उसे सुधारने की फ़िक्र में हें । 

मुराको अफ़रीका के उत्तर पश्चिम में हे। उसके उत्तर में 
भूमध्य-सागर ओर पश्चिम में अटलांटिक महासागर है। उस 
का असली नाम मराकुरा है मुराको उसी का अपश्ंश है। 
यह देश बहुत पुराना है। इस देशवालों ने यारप की शक्तियों 
के कई बार पराख्त किया है । पर अब उनका वह दिन नहीं। 
अब जमाना बिलकुल ही बदल गया है। मुराका के पूजे आल- 
( ७९ ) 


2 
2 
० 


( ७२ ) 


जीरिया नामक एक छोटा सा देश है । वह फ्रांस के अधिकार 
में है। उसे फ्रांस का उपनिवेश कहना चाहिए। पहले वहाँ 
मुसल्मानी राज्य था । सुलतान रूम उसके सावसैाम शासक 
माने जाते थे। पर कई कारणों से, अनेक लड़ाई-मगड़ों के 
बाद, फ्रांस ने उसे अपने क़ब्ज़े में कर लिया। उस पर दखल 
करके उसने अंगरेज़ों से कहा कि हम यहाँ की दुव्येवस्था दूर 
कर के अपना दखल उठा लेंगे। हम सिफ़ यहाँ सुधार करने 
आये हैं। पर कुछ वष बाद फ्रांस ने वहाँ से हटने से इनकार 
कर दिया | अँगरेजों ने इस पर कोई एतराज नहीं किया। मिश्र 
को सुधारने के इरादे से उन्होंने अपना ध्यान उस तरफ़ फेरा । 
अब फ्रांस को मुराको की अव्यवस्था भो खटकने लगी है। 
इस कारण उस पर भी दया दिखाने का वह आयोजन कर 
रहा है! उधर स्पेन भी मुराको का पड़ोसी है। वह भी इस 
पुण्य-कार्य में शामिल होना चाहता हे । जमेनी यद्यपि दूर है, 
तथापि अच्छे कामों के लिए दूर या पास का खयाल नहीं 
किया जाता | दूर रह कर भी जमेन-नरेश मुराको की सीमा 
का दशन कर आये हैं ओर अपने शुभ चिन्तन से मुराको के 
सुल्तान को ऋणी बना आये हैं। 

इन्हीं कारणों से योरप की शक्तियों में मुराको के सम्बन्ध 
में विषम विवाद हो रहा है । जिबराल्टर के पास एक जगह 
आलजिसीरस हे ' वह स्पेन के अधिकर में हे। वहीं सब 
शक्तियों के प्रतिनिधियों ने जमा होकर मुराको-सम्बन्धी सम- 
स्याओं के हल करने की ठानी ' सब जमा हुए । महीनों 
मीमांसा होती रही । जमेनी ने बड़े बड़े दाँव-पेंच खेले | इससे 
मीमांसा का सिद्धान्त स्थिर करने में बहुत बिलम्ब हुआ। 
अब सुनते हैं, सब बातों का निश्चय हो गया है ओर उस 


( ७३ ) 


निश्चय को सुनाने के लिए सभा के कुछ सभ्य मुराको के 
सुल्तान अब्दुलअज़ीज़ के पास गये हें । 


पाठक कहेंगे, मुराकों के सुल्तान अपने देश का सुधार करें 
या न करें, ओरों को दस्तंदाज़ी करने का क्‍या अधिकार ? पर 
योरप की राजनीति ऐसी नहीं । उसके अनुसार इस तरह 
दस्तंदाज़ी करना ही न्याय हे। वहाँ के नीतिनिपुण कहते हैं 
कि यदि आपके पड़ोस में दिन रात दंगा-फ़िसाद और मार- 
पीट हुआ करे तो उससे आपको कुछ तकलीफ़ पहुँचेगो या 
नहीं ? यदि रात रात भर तबला ठनके या आल्हा गाया जाय 
तो क्या आपको नींद आयगी ? यही दशा आप मुराको की 
क्यों न सममे ? वहाँ के कुप्रबन्ध से पास-पड़ोस के देश 
आजिज़ आ गये हैं। इसलिए वे कहते हैं कि मुराको में खूब 
अमन-वैन का राज्य स्थापित करके हम अपने घर चले 
जायेंगे और वहीं फिर सुख से सोवेंगे । मुराको के बाग़ियों 
ओर डाकुओं के भेरी-नाद से फिर हमारी निद्रा भज्ञ न होगी। 
इसीलिए यह सारा प्रयत्न है । 


जिस मुराको के लिए यह सब बखेड़ा हो रहा है उसका 
क्षेत्रफल कोई तीन लाख वगमील है । क्षेत्रफल में वह फ्रांस के 
आलजीरिया देश से दूना है। वहाँ की आबादी का ठीक ठीक 
हिसाब नहीं मालूम हुआ। कई अँगरेज ग्रन्थकारों का मत हे 
कि वह कोई ६० लाख है । अरब, बरबर ओर यहूदी लोग वहाँ 
अधिक बसते हैं | हबसी भी कुछ हें | बिगड़ी हुई अरबी वहाँ 
की भाषा है। पहले बहाँ कोई विदेशी व्यापार करने न जाने 
पाता था। परन्तु १८६७४ ईसबी में सुल्तान ने एक इक़रारनामा 
योरप की सब शक्तियों को लिख दिया कि आज से जो योरप- 


( “हे ) 


निवासी चाहे हमारे देश में आकर व्यापार करे। बस, मुराको 
के दोष देख पड़ने का यहीं से सूत्रपात हुआ | 


मुराक़ो के सुल्तान का पूरा नाम है मुलाई अब्दुलअज़ोज़ । 
उनकी पदवी है अमीरुल्मोमनीन | आप जिस वंश के हैं उसका 
राज १५ पीढ़ियों से मुराकों में चला आता है। आपका जन्म 
२४ फ़रवरी १्८ऊंएप को हुआ था । पिता के मरने के बाद, 
७ जून १८९४ को, आपने गद्दी पाई । आपकी राजधानी 
फेज़ नाम का शहर है। सुल्तान अब्दुलअज़ीज्ञ अपने को 
अली का वंशज बतलाते हैं। आपके कुमार का नाम है शाह- 
ज़ादा हसन । 

मुराकों में सुल्तान की सत्ता अखण्ड है। वे जो चाहें कर 
सकते हैं । उनकी इच्छा ही क़ानून है। राजकीय ओर धार्मिक 
दोनों विषयों में सुल्तान की आज्ञा ही क़ानून है। अलग अलग 
महकरों के ६ मन्त्री सुलतान के अधीन हैं । इच्छा होने पर 
सुल्तान उनसे सलाह ले सकते हैं। पर इसका कोई नियम 
नहीं कि सब बात मन्त्रियों से पूंछ कर ही थे करें, सुल्तान 
की शामदनी कोई ७५ लाख रुपये सालाना है ! प्रजा से कर, 
नज़र ओर तोहफ़ इत्यादि लेने से यह आमदनी होती है । 


सुल्तान को राजधानो यद्यपि फेज़ में है, पर आप अक्सर 
ओर जगह भी रहा करते हैं। आपकी फ़ोज में तोपों की कड़े 
बैटरियाँ हैं, रिसाले हैं ओर कोई दस हृज़ार सीखी सिखाई 
पेदल फ़ोज भो है। काईद मैकलिन नाम का एक अँगरेज़ 
सुल्तान के यहाँ नोकर है। वही उनकी फ्रोज को क्रवायद-परेड 
सिखलाता है। ये साहब बहादुर फ्रोजी भी काम करते हैं और 
मुल्की भी | अँंगरेज लोग इनकी बड़ी तारोफ़ करत हैं। बे 


( ७४ ) 


कहते हैं कि इनके सुधार-माग में यद्यपि अनेक कठिनाइयाँ हैं 
तथापि इन्होंने मुराको की बहुत कुछ उन्नति की है । 


सुल्तान को फ़ोटो लेने का बड़ा शौक़ है। आप अच्छे 
फ़ोटोग्राफ़र हैं। आपने इज्जलेंड से फोटोग्राफी के बहुत क्रीमती 
सामान मँगवाये हैं । केमरा सोने का हे । उसमें रत्न जड़े हुए 
हैं। आप केमरा लिए हुए अक्सर फ़ोटो उतारा करते हैं। 
आपके महल में अनेक बेगमें हें । उन तक के फ़ोटो आप जउतारते 
हैं । इतना ही नहीं; उन्हें लोगों को दिखलाते भी हैं । अरेगज़ों 
के सामने ये फ्रोटो अकरूर पेश होते हैं । इस बात से सुल्तान 
के अमीर-उमरा अप्रसन्न हैं। एक तो इस तरह के चित्र उतारना 
ही मुसलमानों धर्म के खिलाफ है; दूसरे विकट पर्दे में रहने 
वाली सुल्तान-बोबियों के चित्र खुल्लमम खुल्ला ऑरों को दिख- 
लाना तो स्वतन्त्रता की हद हो गद्दे । लोग सममते हैं कि सुल्तान 
में पश्चिमी सभ्यता की बू समा गई है। वे इसे अनुचित 
सममते हैं । 


सुल्तान अब्दुलअजीज़ के दादा एक बार नजखाग्म में 
अपनी बेगमों साथ हवा खाने गये | वहाँ एक कत्रिस तालाब 
था। उसमें छोटी छोटी नावें पड़ी थीं। सुल्तान अपनी एक 
प्यारी बेगम को लेकर एक नाव पर सवार हुए और जल- 
बिहार करने लगे। दुर्देब से नाव उलट गई । सुल्तान तो किसी 
तरह निकल आये । पर सुल्ताना डूबने लगीं और मदद के लिए 
चिल्लाई ।दूर खड़े हुए एक सन्‍्त्री ने उनकी आवाज सुनी। 
वह दोड़ा आया ओर उन्हें डूबने से बचाया ' इस पर बूढ़े 
सुल्तान बहुत ही अप्रसन्न हुए | उन्होंने बेगम की जान बचाने 
के उपलक्ष्य में उसका सिर कटवा दिया। सुल्तान की बेगम 


( ७४६ ) 


मर चाहे जाय; पर उसके बदन पर दूसरे का हाथ न लगे। 
इन्हीं सुल्तान के पोच्र अपनी असूस्येम्पश्या बेगमों के चित्रों की 
प्रदशिनी करते हैं । 


सुल्तान को विलायती चीज़ें बहुत पसन्द हैं। उन्होंने 
मामूली बाइसिकल, मोटर बाइसिकल, सोटरगाड़ी, मोटर- 
नाव, गुब्बारे। इत्यादि चीजें मेँगाई हैं। १२ घोड़े की ताक़त 
रखने वाला एक एंजिन भी उन्होंने मेंगाया हे। अपने महल के 
अहाते में ३ मील लम्बी लोहे की पटरी सुल्तान ने बिछवाई है । 
दो-तीन बहुत ही अच्छी गाड़ियों में इस एव्जिन को जोड़कर 
सुल्तान खुद उसे चलाते हैं। गाड़ियों में सुल्तान की बेगमें 
बैठकर मुसाफ़िरी करती हैं और सुल्तान ड्राइवरी । 


सुल्तान अब्दुलअज़ीज़ योरप ओर अमेरिका के कला- 
कौशल की बड़ी तारीफ़ करते हैं। सिनिमेटो ग्राफ़ की बदौलत 
उन्होंने सारे योरप को अपने महल में बुला लिया है । वहाँ के 
सेकड़ों दृश्य इसी यन्त्र की सहायता से वे देखा करते हैं। 
लनन्‍्दन, पेरिस ओर न्यूयाक की सड़कों में गोया वे हर रोज़ 
घूमा करते हैं । 

राजकीय कामों को सुल्तान ख़ुद देखते हें, सब क़राग्रज़ात 
पढ़ते हैं ओर हुक्म देते हें | वज़ीरों ही की आँखों से वे नहीं 
देखते | उन्हें. खुशामद पसन्द नहीं। योरप के सबंसाधारण 
जनों की राय की वे बहुत परवा करते हैं। यहाँ के अखबार 
पढ़ते हैं और जी-जान से अपने देश का सुधार करना चाहते 
हैं। पर यह सुधार ही लोगों को विष हो रहा है| वे नहीं चाहते 
कि योरप की शिक्षा ओर सब्यता का प्रचार वहाँ हो | ऐसे ही 
अनेक कारणों से सुल्तान का एक प्रतिपक्षी खड़ा हो गया हे । 


( ४७ ) 


वह अकसर दड्ले-फ़रिसांद किया करता है। उसने कुछ फ़ोज 
भी इकट्टरी कर ली है। इस कारण मुराको में कहीं कहीं 
अराजकती फैल गई है । 

अँगरेज़-ग्रन्थकारों की राय है कि सुल्तान की योग्यता में 
कुछ कसर नहीं । वे शिक्षा, सभ्यता और कलाकोशल के पक्ष- 
पाती हैं । पर प्रजा पर उनकी बात का असर कम पड़ता है। 
सुल्तान के अमीर उमरा ओर अधिकारी विश्वास-पात्र नहीं । वे 
प्रजा-पीड़क हैं | चाहे जिस तरह से हो रुपया कमाना ही उन 
का एक मात्र उद्देश रहता है | अधिकार की जगहें बिकती हैं । 
जो सबसे अधिक देता है वही पाता है। गबनरी तक बिकती 
है। इसी तरह ऊँचे से ऊँचे पद से लेकर नीचे से नीचे पद तक 
का क्रय-विक्रय होता रहता है | यदि सुल्तान प्रजा पर किसी 
निमित्त एक हज़ार रुपये कर लगाते हैं तो उसका कई गुना 
प्रजा को देना पड़ता है | कुछ गवनर बढ़ा देता है, कुछ कमिश्नर, 
कुछ जिले के हाकिम | इसी तरह उसकी खूब ब्ृद्धि हो जाती 
है । हर एक बड़े अधिकारी के अधीन एक एक जेल रहता है। 
जो कोई उसे अप्रसन्न करता है वह उसीमें हूसा जाता है। 
यदि प्रजा से तीन रुपये कर वसूल किया जाता हे तो सिफ् 
एक रुपया सुल्तान के खजाने में पहुँचता है। इसीसे मुराको 
की दशा अच्छी नहीं । 

योरप की शक्तियों को मुराको की यह दुरवस्था असद्य हो 
गई है। इसीसे आलजिसीरस में सभा करके वे उसे दूर 
करना चाहते हैं,--परोपकारः पुण्याय” । 


[ मई १९०६ ] 

है +वषि/9 १० ३७/थि/७१०९7४०१७/७/४७/१% हैं 


८०,2४० फ़गास्तान में ५ सूबे हैं:--हिरात, कन्धार, . 


है ( काबुल, अफ़गानी तुरकिस्तान और बदखशाँ । 
) ञ्प्र (्‌ क्षेत्रफल ३,००,००० वगमील हे। आबादी 
2 कोई ६०,०८,००० हे । उसकी हृद रूस से 


देह 0८ 55 मिली हई है। इसीलिए अँगरेज़ी गबनमेंट 
अमीर अफगास्तिन को इतनी ख्लातिर तवाजों करता है। यदि 
अमीर साहब रूस से मिल जायें तो रूस का हिन्दुस्तान की 
सीमा पर पहुँचना आसान बात है | 

१८०९ में अँगरैज़ों कों सन्देह हुआ कि रूस इस देश पर 
चढाई करना चाहता हैे। इसजिए अफ़ग़ानिस्तान के तत्कालीन 
अमीर शाह शुज्ञा से सन्धि की गई | पर १८२६ में जब दोस्त 
मुहम्मद काबुल का अमीर बन बैठा तब उसने रूस से मित्र- 

( ७८ ) 


( ७४९ ) 


भाव बढ़ाया। सन्धि उसने तोंड दी। इसलिए अँगरेज्ञों ने 
१८३८ में अफ़ग़ानिस्तान पर चढ़ाई की और काबुल और 
कन्धार को अपने कब्जे में कर लिया। शाह शुजा को फिर 
काबुल का सिंहासन मिला | परन्तु १८४१ में दोस्तमोहम्मद ने 
शाह शुजा से काबुल फिर छीन लिया, और १८४०--१८४२ में 
अंगरेजों पर बड़ी भारी विपत्ति आई | बहुतसे अँगरेज अफ़ग़ानों 
के हाथ से मारे गये । 
इसके बाद दोस्तमुहम्मद ने फिर अँंगरेजों से सुलह कर ली 
ओर अँगरेज़ उसे बारह लाख रुपये साल देने लगे। अँगरेज़ों 
का एक्र एलची भी काबुल में रहने लगा। दोस्तमुहम्मद ने 
अपने बेटे शरअली को अपना उत्तराधिकारी बनाया। इसका 
प्रतिवाद उसके दूसरे बेटे मुहम्मर अफ़जलखाँ ने किया। 
इस कारण १०६३ के बीच इन दोनों में लड़ाइयाँ होती रहीं। 
शेरअली को जीत हुई। काबुल की गद्दी पर बैठने के बाद 
अँगरेजों ने उसकी भी मदद रुपये ओर हथियारों से को । 
उसने अपने बेटे अबदुल्ला-जान को अपना उत्तराधिकारी बनाना 
चाँहा । पर इस बात को अँगरेजों ने नामंजूर किय। ओर याकू 
बखाँ का पचक्चत लिया ।| इस पर शेरअली ने याकूब को क़द॒ कर 
लिया और अँगरेजों से मुखालिफ़त शुरू की। शेरअली ने 
रूस को अपना दोस्त बनाया। इस कारण, श्८छ८--७९ 
' में अँगरेज़ों ने काबुल पर चढ़ाई की । शेरअली भगा। अँग- 
बेज्ञों ने कन्धार पर दखल क' लिया याकूबस्राँ काबुल का 
अमीर बनाया गया। उसके अमीर होने पर अँगरेज़ों ने अपने 
कई अफ़स्नर काबुल भेजे ओर याकूबखाँ से एक सन्धि-पत्र 
लिखाना चाहा; पर अफ़ग़ानों ने अंगरेज अफ़सरों और उनके 
साथियों को काटे डाला . इसलिए १८८० इसवी में तीसरी 


( ८० ) 


दफ़े अफगानिस्तान से लड़ाई हुई | याकूब््नाँ की हार हुई | वह 
भाग गया । 
इस दरमियान में अफज़लखोँ के बेटे अब्दुरहमान ने रूस 
की मदद से अफगानिस्तान की तरफ प्रस्थान किया। अँगरेजों 
ने इस बात को पसन्द किया। अब्दुरंहमान काबुल पहुँचा । 
अंगरेजों ने उसके अमीर बनने में कोई बाधा न डाली । अतणएव 
वह अमीर होंगया। इसके कुछ दिन बाद, श्८८० में, लाड 
रिपन ने अमीर से कहा कि यदि वह किसी बाहरी बादशाह से 
सम्बन्ध न करें ओर अंगरेजी गवनमेंट की सलाह से काम करें 
तो अँगरेज महाराज बाहरी शत्रओं से उनकी हमेशा रक्षा करेंगे । 
अमीर अब्दुरहमान ने यह बात मंजूर कर लो । इससे गवनमेंट 
खुश हुई और, १८८३ इसवी में, लाड रिपन ने अमीर को दस 
लाख रुपये साल देना क़बूल किया | किस लिए ? फोज के खर्च 
ओर अफगानिस्तान को उत्तर-पश्चिमी सीमा को खूब मज़बूत 
करने के लिए। १८८० में लाड डफरिन ने एक दरबार किया। 
उसमें उन्होंने अमीर साहब को द्स लाख रुपये नक़द्‌ २०,००० 
बच लोडिंग बन्दूकें, तीन तोपखाने ओर बहुत सी गोली- 
बारूद दी जाने की आज्ञा दी। इस उपलक्ष्य में अमीर ने अँग 
रेज़ों से मित्र-भाव रखने, मोक़ा पड़ने पर उनकी मदद करने 
ओर उत्तर-पश्चिमी सीमा को खूब मजबूत करने का बचन दृढ़ 
कर दिया । कुछ दिन बाद अमीर को इसके बदले बारह लाख . 
रुपये साल मिलने लगे। पीछे से १२ के अठारह लाख हो 
हो गए । लड़ाई का सामान भी बाहर से मेँगाने की आज्ञा उन्हें 
मिल गई | 
अमीर अब्दुरहमान ने अनेक सुधार किये। काबल में 
कितने ही कारखाने खोले। एक सिलदखाना भी खोला। तोपे 


( ८१ ) 


बनने लगीं। नह तरह की रफ़्ले' तैयार होने लगीं। फोज को 
क्रवायद सिखलाई जाने लगी। क्िले बनने लगे। पुराने क्रिलों 
की मरम्मत होने लगी । बाहर से हथियारों के ढेर के ढेर आने 
लगे। सारांश यह कि अमोर ने अफ़ ग़ानिस्तान की दशा तथा- 
शक्‍य खूब सुधार दी। फोज़ बढ़ा दी। पहाड़ी सरदारों ओर 
मुन्लाओं के पारस्परिक मूगड़ों को बहुत कुछ दूर कर दिया। 
व्यापार की भी तरक्की की । देश में जो स्वेत्र लूट-खसोट हुआ 
करती थीं वह बन्द हुई । क़ानून की नई नई किताबें बनीं । 
उन्होंने अफ़गानिस्तान को बिलकुल ही नया कर डाला। यद्यपि 
अमीर के ओर अंगरेज़ी राज्य-प्रबन्ध में आकाश-पाताल का 
अन्तर है, तथापि डाक्टर हेमिल्टन का मत है कि आज कल 
का अफ़ग्ानिस्तान दोस्तमुहम्मर ओर शेरअली का अफ़गा- 
निस्तान नहीं । अब वहाँ खूब शान्ति है । अब वहाँ अनेक ऐसे 
सुधार हो गये हें जिनसे प्रजा के सुख को वृद्धि पहले की अपेक्षा 
बहुत कुछ अधिक हो गई है | अमीर अब्दुरहमान कठोर 
शासक थे । कठोरता की ज़रूरत भी थी | महा बबंर अफ्रगान- 
जाति का सुधार कोमलता से होना असम्भव था। अतणएव 
कंठोर शासन-नीति के लिए अमीर दोषी नहीं ठहराये जा 
सकते । हैमिल्टन साहब बहुत वर्षो' तक काबुल में अमीर के 
डाक्टर रह चुके हैं । अतण्व उनकी राय को सब लोग सानन्‍्य 
सममते हैं 

: . धीरे घीरे अब्दुरहमान ने अपने राज्य को खूब दृढ़ कर 
दिया । जैसे-जैसे आपकी शक्ति बढ़ती गदे आपका दिमारा 
भी बढ़ता गया। इन्हीं कारणों से, गबनर जनरल ने जब कुछ 
फोजी सामान का अफ़ग़ानिस्तान में भेजा जाना रोक दिया 
तब अमीर ने क्रोध में आकर गवनेमेंट से श्य लाख रुपया लेने 

छ्‌ 


( एछरे ) 


से इनकार कर दिया। यहाँ तक कि आपने सरहद में थोड़ी 
सी फोज भी भेज दी। आपने गवनर जनरल की शिकायत 
की । शिकायत लिख कर आपने ठेठ विलायत में प्रधान 
मन्त्री, लाड सेलिसखरी, के पास भेजी । १८९० और १८९८ के 
बोच आप अंगरेज़ी गवनमेंट से बहुत ना खुश रहे | तीरा-युद्ध 
के समय आपने गवनमेंट की मर्जी के खिलाफ काम किये। 
पीछे से मरने के पहले, आप कुछ शान्त हो गये थे। 


अब्दुरहमान के बाद हबोबुल्लाखाँ अमीर हुए। आपका 
जन्म समरक्न्द में, १८७२ इं० में हआ था। आप फारसी के 
सिवा थोड़ी अंगरेजी भी जानते हें । अँगरेज़ी समम अच्छी 
तरह सकते हैं; पर बोल कम | जब अँगरैजों से बातचीत 
करते हैं तब कभी फारसी और कभो अँगरेजी बोलते हैं । 


अमीर हबीबुल्ला स्वाधीन प्रकृति के शासक हैं। आपने 
अफगानिस्तान का राज्य-सूत्र अपने हाथ में लेकर अँगरेज- 
राज को अधीनता का खयाल अपने दिल से थोड़ा बहुत 
दुर कर दिया। गवर्नमेंट ने आपको कई दफ़े हिन्दुस्तान आने 
के लिए आमन्त्रण दिया। पर आप आने से इनकार ही करते 
रहे । आपने एक बार भरे दरबार में कह दिया कि आप अपने 
पिता के विचार्रो का अनुसरण करेंगे; पर अब्दुरहमान पर 
आअँगरेजी गवनमेंट ने जो उपकार किये हें वे उन्हों के साथ 
गये | आपने अपने को सब तरह स्वाधीन समझा और बाहर 
से लड़ाई का सामान मंंगाने की स्वतन्त्रता का भी दावा 
'किया। आखिरकार, १९०४ में, गवनमेंट को डेन साहब की 
अध्यक्षता में एक प्रतिनिधि-दल ' अफगानिस्तान भेजना 'पड़ा। 
उसका फल ' अमीर के लिए अच्छा ही हुआ। गवनमेंट से जो 


( छझहे ) 


श्य लाख रुपया साल अमीर को मिलता था वह कई साल से 
अमीर ने नहीं लिया था। सब मिलाकर ६० लाख रुपया 
गवनमेंट को देना निकला। वह सब अमीर ने लिया। १८ लाख 
रूपया साल पृवंबत्‌ अमीर को देना गवनमेंट ने मंजूर किया। 
तोप, बन्दृक़, गोला, गोली आदि लड़ाई का सामान भी सन- 
माना मेंगाने के लिए अमीर के दावे को गवनमेंट ने क़बूल कर 
किया । गवनमेंट ने अमीर हबीबुल्ला को स्वाधीन शासक भी 
माना । यह पिछली बात अमीर के लिए बड़े महत्त्व की हुई । 
इन बातों के बदले गवनमेंट को भी अमीर से कुछ मिलना 
था: पर अमीर ने कुछ न दिया। आपने अपने पुत्र इनाय- 
तुल्लाखाँ को लाड॑ कज़न से मिलने ज़रूर भेज दिया। बस 
अमीर साहब ने गबनेमेंट के पूवोक्त सत्कृत्यों का यही बदला 
दिया। गवनंमेंट को लाचार होकर इतने ही से सनन्‍्तोष करना 
पड़ा । 


गवर्नमेंट अमीर से कहती है कि बाहरो शत्रओं से अफ़- 
ग़ानिस्तान की रक्षा का भार हमने अपने ऊपर लिया है। 
इसलिए हमें काबुल ओर क़न्धार तक रेल बनाने दो । तार भो 
हमें बड़े-बड़े शहरों तक ले जाने दो। अपनी फ्रीज में अँगरेज- 
अफ़सर रक्‍खो । यदि ये बातें न करोगे तो हम आपकी उत्तरी 
सरहद की रक्षा केसे कर सकेंगे ? यदि रूस अफ़ग़ानिस्तान पर 
चढ़ाई करे तो बिना रेल, तार और अच्छी फ़ोज के, ५०० मील 
दूर, हिन्दुस्तान से उसके मुक़ाबिले का कैसे प्रबन्ध हो सकता 
है ? इसलिए अमीर साहब के निज के फ़ायदे ही के लिए 
हिन्दुस्तान को गवनमेंट रेल, तार, आदि बनाने की आज्ञा 
माँगती है। अपने फायदे के लिए नहीं । 


( ८४ ) 


जिन अमीर हबीबुल्ला का अँगरेजी गवनमेंट इतना आदर 
करती है, जिनके देश की उत्तर-पश्चिमी सीमा की रक्षा का उसे 
इतना खयाल है, वही, इस महीने, इस देश में, अँगरेजु-महाराज 
के सिहमान होकर आये हैं। बहुत कहने-सुनने पर आशण्ने 
भारत भें पदापण किया है। आपकी मिहमानदारी का जी-जान 
होकर गवनमेंट प्रबन्ध कर रही है। “जियाफ़त” आदि के लिए 
रुपयों के तोड़े के तोड़े गवनमेंट के सच हो रहे हें । आगरे में 
दरबार हो रहा है। फ़ौजें दिखाई जा रही हैं। खेल-तमाशे हो 
रहे हैं । कल-कारखानों की सैर कराई जा रही है। आशा है इन 
सब बातों से अमीर साहब के हृदय पर गवनमेंट की शर्त्ति, 
प्रभुता और उदारता का खूब अच्छा चित्र खिंच जायगा और 
आगे से वे गवनमेंट के टढ़ सित्र बन कर उसकी सलाह से 
सब काम करेंगे । [ अमीर हबीबुल्ला मर चुके। अब उनके पुत्र 
अमोर अमानुल्लखाँ अफगानिस्तान के सर्वेसवां हैं। वे बड़े 
ही नीतिनिपुण, प्रजावत्सल और सभ्यताभिमानी शासक हैं ] 
| द [ जनवरी १९०७ 

११--फारस के शाह मुजफ़्फरुद्दीन 


न्यू व बच व 4 व च-+६ 


“07 2 ४ घ्विरस में रूस को प्रभुता बढ़ने के चिह्न देख कर 
के के 5 अगरेज़ों का चित्त उस ओर आकषित हुआ हे । 
/ __ ै.0 रूस ने फ़ारस को एक बार भारी शिकस्त दे कर 
मी 24 ५ 
छा (५ (५८५ छ. उसका बहुत सा देश छीन लिया है | इस पर 
भी यदि फ़ारस रूस की ओर भुके तो आश्चये की बात हे । 
पर अब भ्ुक नहीं सकता। क्योंकि फ्रारस विषयक राजनैतिक 
रहस्यों में इद्शलेंड ओर रूस दोनों ने, मिल कर योग देने का 
आपस में फेसला कर लिया है। फ़ारस की खाड़ी के किनारे 
जास्क, बन्दर अब्बास ओर बू शहर आदि स्थानों में अँगरेजी 
प्रजा जाकर बस गई है ओर वहाँ व्यापार करती है। और 
ओर कारणों के सिवा यह भी एक कारण है जिससे ब्ृटिश 
राज्य का प्रभुत्व इस खाड़ी में बना रहना ही चाहिए। ऐसा 
न होने से ओर कोई शक्ति अपना दबदवा वहाँ जमा लेगी 
द ( ८४५ ) 

ओर जल-माग से भारत के बहुत निकट आ जायगी। यह 
कदापि इष्ट नहीं । इसीलिए अंगरेज़ी प्रभुत्व की घोषणा देने को 
दिसम्बर १९०३ में लाड कज़न इस खाड़ी के कई स्थानों में 
पधारे थे । 

फ़ारस बहुत पुराना राज्य है। वहाँ इंसा के कई सो वर्ष 
पहले द्वोने वाले बादशाहों तक का हाल इतिहास में पते बार 
मिलता हे । जिस समय ग्रीस ने योरप को अपनी विद्या ओर 
बल से चकित किया था उस समय भी फ़ारस उन्नत था। उससे 
कई बार ग्रीस की टक्कर हुई हे | परन्तु थर्मापिली की घाटी में 
जब से ग्रीस वालों ने फ़ारस की अनन्त सेना काट डाली तब से 
फारस का जोर कम हो गया । फारस ने इस देश पर भी कईे 
बार कृपा की है | सबसे पहले दारा ने इस ओर प्रस्थान किया 
परन्तु दूर तक वह इस देश में अवेश न कर सका। नादिर ने 
जो हत्याकांड देहली में किया और जो सम्पदा यहाँ से लूट ले 
गया वह तो अभी कल की बात हे । तेहरान में देहली का तरूत 
ताऊस इसकी गवाही दे रहा है | 

नये ओर पुराने फारस में आकांश-पाताल का अन्तर हे | 
पुराने फारस का विस्तार बहुत अधिक था। वह अब कट छुट 
कर छोटा हो गया है। तिस पर भी उसका क्षेत्रफल प्रायः ६, 
१०,००० बगमील और आबादी प्रायः ९०,००,००० है। फ़ारस 
में फोज कुल१,००,००० है; परनत शान्ति के समय केवल 
२४,००० रहती है। फारस के पास जल-सेना बहुत ही कम है। 
सामरिक सामान से सजे हुए कुल दो या तीन जहाज़ ओर एक 
धर्वांकश है 

फारस में ओर फल तो द्वोते ही हैं; परन्तु अंगूर बेहद होता 
है। उसको शराब बनती है। उसके लिए शीराज़्ञ सबसे अधिक 


( ८७ ) 


मशहूर है । इस्फहान में भी उसका बड़ा व्यापार होता है। 
फ़ारस में क्रालीन बहुत अच्छे बनते हैं । किसी किसी का तो मत 
है कि वहाँ के क्रालीनों की बराबरी और कोई देश नहीं कर 
सकता । वे अद्वितीय ओर अनुपमेय होते हैं। ख़ुरासान, फर- 
गाना ओर किरमान के क़ालीन सत्रसे बढ़िया होते हैं । शाल भी 
फ़ारस में बनते हें। यद्यपि काश्मीर के बने हुए शालों की 
वे बराबरी नहीं कर सकते, तथापि वे भी असाधारण ही 


होते हें । 


फ़ारस में छोटे-बड़े सब दस सूबे हैं । उनमें से अज़रबैज्ञान, 
खुरासान, सीस्तान, मजन्दरान; जंजान और अस्तराबाद मुख्य 
हें। फारस में तुक और फारसी हो अधिक बसते हैं; परन्तु 
अरब और यहूदी भी कहीं कहीं हैं । क्रिस्मान में थोड़े हिन्दू .भी 
हैं| वहाँ एक जगह यज़द है। उसमें फारस के प्राचोन अग्नि- 
पूजक भी कुछ हैं । 


गत जनघरी में फ़ारस के शाह मुजफूफ्रुद्दीन की मृत्यु हो 
गई । आपका खिताब था शाहन्शाह । फ्रारस के सभो शाह 
शाहन्शाह कहलाते हैं । आपका जन्म २५ माच १८५१ को हुआ 
था। पिता शाह नसीरुद्दीन के मारे जाने पर आपको, १ मई 
१८९६ को, राजासन सिला था। आपका वंश-बूक्त बहुत बड़ा 
है । फ़ारस के शाह अपनी उत्पत्ति नूह के बेटे जाफेट से बतलाते 
हैं। इस राज्य की नींव साइरस नाम के प्रतापी पुरुष ने डाली। 
उसे दादा ओर जरकश ने. अपनी तलवार के ज़ोर से हृढ़ किया । 
फ्रारस की प्रजा अपने शाह को इश्वर को छाया, स्वर्ग की सीढ़ो 
ओर विज्ञान का उत्ताल-तरद्शमय समुद्र समझती है। शाह 
अपनो प्रजा के धन ओर प्राण दोनों के प्रभु होते हैं। रज्नादि में 

तो शाह की बराबरी योरप ओर एशिया का कोई बादशाह, 
शाहन्शाह या राजा नहीं कर सकता। शाह की निज की 
सम्पत्ति बहुत करके रज्लमय ही है| उनके 'दरियानूर” नामक 
हीरे का वज्ञन १८६ कैरट (४ तोला १ माशा है ); ओर 'ताजे- 
माह” का १४६ केरट ( १ तोला २ माशा ४ रत्ती ) है। शाह के 
१२ लड़कियाँ और ६ लड़के हैं । यह संख्या १९०२ तक की है । 
आपके युवराज मुहम्मदअली मिज्ो अब आपकी गद्दी पर 
बिराजे हैं । इनका जन्म श्यू७छर इंसवी का है। सुनते हैं, शाह 
के बहनें भी उतनी ही हैं जितनी कि उनके लड़कियाँ हें ओर भाई 
भी उतने ही जितने उनके लड़के हैं | यदि यह सच हे तो बात 
बड़ी अजीब मालूम होती है । 

सतशाह के पिता शाह नसीरुद्दीन का शरीर खूब लम्बा 
चौड़ा था । उनके चेहरे पर रोब, वीरता और पुरुषाथं मलकता 
था । आपको शिकार का बड़ा शौक़ था। राजधानी छोड़ कर 
आप बहुधा पहाड़ों पर कुत्ते ओर शिकारी चिड़ियाँ लिये हुए 
घूमा करते थे । जब आपको राज्य मिला तब आप केवल तुक्कीं 
भाषा जानते थे। परन्तु थोड़े ही दिनों में आपने फारसी 
लिखना-पढ़ना ब खूबी सीख लिया, ओर फरासीसी ओर अरबी 
में भी थोड़ा बहुत अभ्यास कर लिया। आपने दो बार इँगलेंड 
की सैर की । एक बार श्८७३ में, दूसरी बार श्य८६ में । शाह 
ग्रजाप्रिय थे, वीर थे; राज्य-प्रबन्ध में पूरी योग्यता रखते थे; 
परन्तु आपका मिजाज़ कुछ लड़कों का सा था। विलायत में 
आपने एक दर्फ़े बहुत सी पेरगाड़ियाँ खरोदीं। उनमें एक एक 
गाड़ी आपने अपने साथ आये हुए एक एक अमीर को दी ओर 
कहा इस पर चढ़िये । उन लोगों को चढ़ने का बिलकुल 
अभ्यास न था। परन्तु शाह की आज्ञा कैसे उल्लब्नन की जा 

सकती थी ? वे चढ़े कि धड़ाम धड़ाम नीचे आ रहे ! विलायत 
से रबर की एक नाव भी आप तेहरान लाये। बहाँ उसके नीचे 
की डाट निकाल कर अपने कई अमीरों को उस पर सवार 
कराया ओर शाही बार के तालाब में उसे चलाने का हुक्म 
दिया। ज़रा देर में वह पानी के भीतर हो रही ओर अमीराना 
पोशाक पहने हुए उसके सवार गोते खाने लगे। शाह के 
कई बेगमें थीं । उनमें से एक की बहन से आपने नई 
शादी करनी चाही। इस पर सब बेगमें बिगड़ उठीं। उन्होंने 
गइबड़ मचाया ओर कहा कि यदि यह शादी होगी तो हम 
अँगरेज़ी ध्वजा के नीचे चली जायँगी ओर तेहरान के अगरेज़ 
एलची के यहाँ जा रहेंगी। यदि ऐसा होता तो अंगरेज एलची 
बड़े ही असमन्जस में पड़ता । परन्तु खैर हुईं, ऐसा नहीं हुआ । 
तथापि बुड़ढे शाह ने शादी करके छोड़ा । 

कन्धार के एक अमीर के भड़काने से शाह नसीरुद्दीन ने 
१८५६ इसवी में अफ़ग़ानिस्तान पर चढ़ाई कर दी और हिरात 
दखल कर लिया । इस कारण अंगरेज़ों को फारस पर सेना 
भेजनी पड़ी। इस सेना ने पहुँचते-पहुँचते कक का टापू ओर 
बूशहर ले दिया; रिशिर के क्लिलि पर भी क़ब्जा कर लिया। 
फिर अगरेजी सेना शीराज की ओर बढ़ी ओर खुशाब में 
फारस वालों को उसने एक शिकस्त दी | इतने हो में सन्धि 
होगई। तब से अँगरेज-प्रभुओं की प्रभुता फारस की खाड़ी में 
बराबर बनी हुईं है। इसको लाड कज़न ने नई कर दिया दे। 
लड़ाई के बाद ही कराची से तेहरान होकर, थल-साग से, 
विलायत को तार लगाया गया । वह बराबर काम दे रहा है। 
उसके द्वारा एक घंटे से भी कम समय में लन्‍्दन ओर 
कलकत्ते के बीच, ख़बरें आती-जाती हैं । 

शाह नसीरुद्दीन अपनी मोत से नहीं सरे । उनको एक 

हत्यारे ने मार डाला था। शाह मुजफफ्रुद्दीन पर भी एक दुष्ट 

गोली छोड़ी थी, परन्तु आप बच गये ओर वह हत्यारा 
पकड़ा गया । यह उस समय की बात है जब शाह मुजफफ्रुद्दीन 
इड्रलण्ड गये थे । लन्दन की एक गली में यह हादसा हुआ। 
अपने पूवजों के समान ये शाह भी बड़े शिकारी थे। साहस 
ओर वीरता भी आप में खूब थी। किसी-किसी का मत है 
कि शाह में अपना राज्य संभालने की यथोचित योग्यता नहीं 
थी; शारीरिक शक्ति भी उनमें कुछ कम थी; बुद्धि भी उनकी 
तीत्र न थी। परन्तु लाडं कज़न इस राय के खिलाफ हें । उन्होंने 
फारस में बहुत दिनों तक़ सेर की है ओर एक किताब भी 
उस पर लिखी है । इस किताब का बड़ा मान है। लाट साहब 
ने इस किताब में लिखा हैः--'शाह सममदार नरेश हैं, उनकी 
बुद्धि भी मन्द नहीं; वे इतिहास में पूरे दक्ष हैं; बनस्पति-शाख्र 
का भी उन्हें ज्ञान है; स्वभाव भी उनका बुरा नहीं। राज्य के 
कामों में जो उनको ज़रा कम अनुभव है, उसका कारण हू 
शाह नसीरजउद्दीन ने उनकी राजधानी से दूर एक ऐसे सूबे 

! गवनर जनरल बनाया था जहाँ उनको राज्य के गुरुतर 
कार्य्यो में हाथ डालने या अपनी राय देने, या और 
करने का अवसर ही नहीं मिला। फिर उनको इन बातों की 
विज्ञता कैसे प्राप्त होती ? उनको निज के ख्रच के लिए जो 
कुछ मिलता था वह भी काफो न था; उनको बहुधा कज लेना 
पड़ता था। ४० वष की उम्र तक वे इसी दशा में, अज़र-बैजान 
में, पड़े रहे । इसलिए यदि उनके स्वभाव ओर उनकी समम 
में कोई दोष पाये जाँय तो उन्हें स्वाभाविक नहीं सममना 
चाहिए ।” 

शाह मुज़फ्फरुद्दीन योरप के नरेशों की राजनोति का ज्ञान 
प्राप्त करने की चेष्टा किया करते थे। कोई भी योरप का विद्वान 
अथवा अधिकारी जो वहाँ जाता था उसकी वे खातिर करते थे, 
ओर उससे अनेक विषयों पर वातोलाप भी करते थे। दस ग्या- 
रह बजे, खाना खाने के बाद, आप कुछ देर आराम करते थे । 
अननन्‍्तर आप थोड़ी सी चाय पी कर तार का यन्त्र चलाते थे। 
आपने तार का काम सीखा था ओर उससे ख़बर भेजने का 
आपको बड़ा शोक़ था। शाह को फोटोग्राफी में भो खूब अभ्यास 
था | आपके लिये हुए अनेक अच्छे अच्छे फोटो हैं । हर पोशाक 
ओर हर सूरत में आपने अपने भी फोटो उतारे थे। यहाँ तक 
कि लेटे लेटे भी आपको तसवोर उतारो गई थो । शाह मुज फक- 
रुद्दीन भी दिल्लगो-पसन्द नरेश थे। आपके ज़ेर साये कितने ही 
मसखरे मजे उड़ाते रहे हैं। अनेक प्रकार के क्रिस्से-कहानियाँ 
कह कर ओर अजीब-अजीब तरह की बातें सुनाकर वे शाह को 
हसाते थे। 


शाह मुजफफ्रुद्दीन ने गद्दी पर बैठते द्वी रोटी ओर मांस 
पर का कर उठा दिया। इससे उनका बड़ा नाम हुआ। प्रजा 
प्रसन्न हो गई। शाह को रुपये की बड़ी ज़रूरत थी। उन्होंने 
इगलेंड से क्ज्ञ माँगा। इज्जलेंड वालों ने कर्ज देना तो मंजूर 
किया; पर शर्त बेढब करनी चाही । इससे लाचार होकर शाह 
ने रूस से ३॥ करोड़ रुपया क़ज लिया । यह बात अंगरेज़ों को 
अच्छी नहीं लगी । इस ऋण के कारण रूस की प्रभुता फारस 
में बढ़ गई । रूस ओर फारस के दरमियान व्यापार-विषयक 
एक सन्धिपत्र भी लिखा गया। इसका असर जो फारस पर 
हुआ वह यदि जाता नहीं रहा, तो बढ़ने का भी नहीं; क्योंकि 


( &२ ) 


इगलेंड ओर फ़ारस के दरमियान अब व्यापार-विषयक एक 
दस्तावेज लिखी गई है । | 
शाह मुजफफ्रुद्दीन।ने, १९०० में, रूस और फ्रांस की सैर को 
ओर १५९०२ में इज्चलेंड की । वहाँ उन्होंने जो राजनैतिक अनुभव 
प्राप्त किया उसका फल फारस की नवजात पारलियामेंट है। 
फ़ारस के शाह अपार सम्पत्ति के स्वामी हैं। उनके शाही 
महलों में जेवर ओर जवाहिरात का अन्त नहीं। देहली का 
तरूतताऊस आपही को सम्पदा है । तेहरान में एक ख़ास 
महल है उसे सम्पत्ति-सागर कहना चाहिए । श्रीमती विशप ने 
फोरस पर एक किताब लिखी है। उसमें वे कहती हें कि इस 
महल का वह दीवान-खाना, जिसमें शाह के रल्लादि रक्खे हैं, 
दुनिया भर के सबसे सुन्दर स्थानों में से एक स्थान है। उसके 
बोच में एक सुवण-खचित मेज है। सोने हो के काम की कुर- 
सियाँ मी कमरे में चारों ओर रक्‍खी हैं। बहुमूल्य मेजों के 
ऊपर और काँच की आलमारियों के भीतर, शाह के अनेक 
मुकुट ओर असंख्य रक्ष जमा हैं। हीरे, मोती, लाल, नीलम 
पुखराज, सेकड़ों प्रकार के सोने के पात्र, रत्नों से खचित 
कटार ओर तलबार, लाल ओर जमुरद जड़े हुए मुकुट, हीरे 
लगी हुई ढालें भाँति-भाँति के रत्नों से लचालब भरी हुई रक़ता- 
बियाँ, देख कर देखनेवाला हेरत में आ जाता है। उनकी शोभा 
उनकी बहुमूल्यता, उनकी अनन्तता अवशणनीय है । उस 
सम्पत्ति को देखना एक सपना सा है । परन्तु उसे जो देखता है 
वह भूलता नहीं ।१२ इब््च चौड़ी और तीन फुट ऊँची कितनी 
ही आलमारियाँ ऐसी हैं जिसमें सिवा हीरे, लाल, पुखराज ओर 
नीलम के कोई चीज़ नहीं । उनसे जो रछ्भन-बिरंगी किरणें निक- 
लती हैं उनकी शोभा देखते ही बनती है; वह वर्णन का 

विषय नहीं । किसी-किसी. जगह पर ये रत्र यों ही ढेर हैं 
क्ायदे से रकखे भी नहीं गये | वहाँ पर प्रथ्वी का एक गोला 
((०090) है । वह बहुत ही अद्भत वस्तु है। उसका 
ब्यास २० इद्चल है। उसकी बैठक और याम्योत्तर-बृत्त ठोस 
सोने के हैं; उन पर लाल जुड़े हुए हें। उसकी भूमध्य रेखा 
हीरों की है। देशों की सीमायें दिखलाने में लाल लगाये गये 
हैं; परन्तु फ़ारस के लिए हीरों से काम लिया गया है। जहाँ 
समुद्र है वहाँ नीलम जड़े हुए हैं। इतने रत्न मानों काफी नहीं 
समझे गये; इसलिए गोले को जड़ में, तीस तीस अशरफी के 
बराबर वज़नी बड़ेजड़े सोने के सिक्के, इकट्रे कर दिये गये हैं। 
इस समय फारस के नरेश की सम्पत्ति का जब यह हाल है तब 
दारा, ज़रकस, ख़ुसरो, शाहरुख, शाहअब्बास ओर नादिर- 
शाह के समय में, न मालूम, क्या हाल रहा होगा । तस्ते-ताऊस 
एक अलग कमरे में है । उसे नादिरशाह देहली से लूट ले गया 
था | ओरंगज़ेब के समय में टेवरनियर नामक एक फरासीसी 
इस देश में आया था। उसने इस तरूत को देखकर इसका 
वर्णन लिखा था। उसी वन का सारांश देकर हम इस लेख 
को समाप्त करेंगे। सुनिए-- 
“तख्ते-ताऊस ६ फट लम्बा और ४ फट चोड़ा है। उसमें 

४ पाये हैं; वे कोई २५ इच्च ऊँचे हें। उस पर १२ खम्भे हें, जो 
तीन तरफ़ से उसके ऊपर, शामियाने को थाँभे हें। तख्त के 
पाये और पटियों पर सोने का पत्र है?! उस पर अद्भत काम है 
ओर बेशुमार हीरे, लाल ओर पुखराज जड़े हुए हैं | हर एक 
पाये पर बीच में एक लाल है । उसकी तराश तिकोनी है। 
* उसके चारों ओर चार पुखराज जड़े हैं। इसी तरह सब 
पटियों पर, थोड़ी थोड़ी दूर पर लाल ओर पुखराज पच्ची 

किये गये हैं। ओर, एक जगह पुखराजों के थीच में लाल है तो 
दूसरी जगह लालों के बीच में पुखराज । पुखराजों ओर लालों 
के बीच में जो जगह खाली है उस पर हीरे जड़े हुए हैं । कहीं 
कहीं सुबण खचित मोतो भी हैं | तरत पर चढ़ने के लिए एक 
तरफ जीना है, उस पर कई सीढ़ियाँ हैं। एक तलवार, एक 
ढाल, एक कमान, तीरों से भरा हुआ एक तरकस, ये सब 
तख्त से लटकते हैं । ये शत्र ओर जीने की सींढियाँ सब जवा- 
हिरात से टकी हैं । छत्र के नोचे का हिस्सा हीरों ओर मोतियों 
से जड़ा है; उसके चारों ओर मोतियों की मालरें हैं । तरूत के 
पीछे जो तकिया है उस पर इतने जबाहिरात जड़े हैं कि उन 
को गिनने के लिए बहुत वक्त दरकार है । उस पर जो मोर 
बना है वह अत्यन्त अद्भुत है। उसकी दुस फैली हुई है और 
कई रह्ग के रत्नों से बनाई गई है । मोर का बदन सोने का है। 
उसकी छाती पर एक बहुत बड़ा लाल लगा है। छाती में एक 
तोले से भी अधिक बज़नी एक पीले रघ्भा का विलक्षण मोती 
लटकता है | इस मोर के दोनों तरफ़ रत्नमय दो गुलदस्ते हें । 
में उनकी कान्ति ओर सुन्दरता नहीं बयान कर सकता | उसे 
बनाना तैमूर ने शुरू किया था और शाहेजहाँ ने खतम किया । 
उसको बनवाने में एक करोड़ ७० लाख रुपया खच्च हुआ है ।” 

फ़ारस में जाकर तख्ते-ताऊस की सूरत कुछ बदल गइ हे. 
परन्तु उसकी विलक्षणता वैसी ही बनी हे । इस समय योरप 
के जोहरी उसकी क्रीमत ४ करोड़ के क़रीब कूतते हैं !!! 

इस अपार सम्पत्ति को छोड़ कर शाह मुज़फ्फ़रुद्दीन पर- 
लोक को प्रस्थान कर गये! अब उसके मालिक उनके बेटे, 
मुहम्मदअली मिरज़ा, हुए हैं । [ वे भी अब इस लोक में नहीं। 
अब तो फ्रारस में प्रजासत्ताक राज्य है । ... [फरबरी १९०३] 

28 डक. ४6ल सम॒द्र से मिला हुआ, उसके पश्चिम और 

2 थअ सिश्र के दक्षिण, एक स्वतन्त्र देश है। 
उसका नाम है अबीसीनिया। अगर जरा 
ओर शुद्ध करके लिखें तो उसे हबसीनिया 

“7५3४ ४६ कहना चाहिए। अरबी शब्द हबश से हब 
सीनिया बना है | हबशी भी उसीसे है । यह सभो जानते हैं कि 
हबश के रहनेवाले हबशी कहलाते हैं । अबीसीनिया बहुत 
प्राचीन राज्य है । उसका पुराना नाम यथिओपषिया है। उसका 
क्षेत्रफल कोई २,००,००० बगमील ओर आबादी कोई ४०,००,००० 
है । हबश एक पह्दाड़ी देश है। उसमें कई ऊचे-ऊँचे पहाड़ हैं । 
नदियाँ भी अनेक हैं। उसे सम-शीतोष्ण देश कहना चाहिए 
बहाँ . अफरीका. के और ओर भागों की सी गरमी नहीं होती 
और. न जाड़ा ही बहुत पड़ता है। वहाँ प्रायः सब प्रकार के 
५ ९५ ) 

वनस्पति होते हैं | खेती भी खूब होती है । कददवा बेशुमार पैदा 
होता है, गन्ना, अज्ञर, अनार, नारह्ली, नींबू, खजूर आदि की 
भी कमी नहीं है। हाथी ओर गेंडे अनन्त हैं। वहाँ के गेंडे के 
दो सींग होते हैं, एक नहीं। नदियों में मगर, घड़ियाल और 
जल तुरद्ग भरे पड़े हें। शेर ओर चीते भी हज़ारों हैं। शहद 
वहाँ इतना पैदा होता है कि वह हबशियों का सबसे बड़ा 
खाद्य है । हबश के हबशी क्रिश्वियन हें; परन्तु विशुद्ध क्रिश्चियन 
धम्मे में ऐसे अनेक ढोंग भर गये हैं जिनका क्रिश्वियन धम्मे 
से कोई सम्बन्ध नहीं | खास खास मोक़े पर ये लोग हाल के 
मारे गये पशुओं का गरम-गरम मांस कच्चा ही खा जाते हैं । 
5 ओर त्र्स नाम के दो अंगरेज इस बात की गवाही 
देते हैं । 

हबश खूब पुराना देश हे। इसका पता नहीं चलता कि 
कब से वहाँ बादशाहत क्रायम है। वहाँ के वतमान राजा अपने 
को बादशाह नहीं कहते, किन्तु शाहंशाह ( राजराजेश्वर ) कहते 
हैं । प्राचीन काल में हबश ओर मिश्र की राजसत्ता एक ही पुरुष 
के हाथ में रहती थी; इसीलिए ओर हबशियों की अपेक्षा वहाँ 
के हबशो सुधर गये हैं। हबश में तीन प्रधान सूबे हें--टाइगरी 
अमहरा ओर शोवा। १८६३ इसवी में हबश के शाहंशाह 
थिओडर ने महारानी विक्टोरिया को एक पत्र भेजा; परन्तु 
उसका उत्तर न आया। इस पर आप बेहद नाराज हुए। 
श्रज्ञरेज़ी कान्‍्सल को आपने क्रेद कर लिया। अतएव अँगरेज 
महाराज को हबश पर चढ़ाई करनी पड़ी | सर ह्वावर्ट नेपियर 
सेनापति हुए। ४०० मोल पहाड़ी रास्ता ते करके ३२,००० 
सेनासद्दित आप हृवश में दाखिल हुए, तब शाहइंशाह को 
अपनी शाहंशाही का घमण्ड कम. करना पड़ा । आपने ३०० 


( ९७ ) 
भेड़ियाँ ओर १००० गायें देकर सुलद करनी चाही । यह बाव 


श्र सा सेनापति ने स्वीकार भी कर ली; परन्तु यह सन्धि-स्वी- 


च्क्कषा 


 कार-वात्ता हबशराज की समम में ठीक ठीक न आई | इसलिए 


आपने आत्महत्या कर ली ' अँगरेज़ो सेना हबश का विध्वंस 
करके ओर क्रोदियों को छुड़ा कर वापस आई। परन्तु उस देश 
पर दखल न कर लेने की उसने उदारता दिखाई। इस भूल के 
लिए कोई-कोई धुरन्धर राजनितिज्ञ अँगरेज़-राज को अपराधी 
ठहराते हैं | 

अबीसीनिया के वत्तमान हबशराज १८७३ ईसबी में पेदा 
हुए थे और १८८९ में आप शाहंशाही तरूत पर बैठे । शुमालियों 
के देश का भी कुछ भाग आप ही के अधीन है। उसमें से थोड़ा 
सा देश आपने, १८८८ इसवी में अँगरेज़ों को देकर उनसे दृढ़ 
मित्रता कर ली है। पहले आपकी राजधानी आदिस अबाबा में 
थी; परन्तु मैन्यलिक महाराज को वह नगर पसन्द नहीं आया । 
इसलिए आपने अब आदिस ऐलन को अपना राजस्थान 
बनाया है । 

जिन लोगों ने मैन्यलिक महाराज को देखा ओर उनसे 
बातचीत की है वे उन्हें हबशियों के समान जज्गली नहीं 
बतलांते । मैन्यलिक खूब मोदटे-ताज़े हैं; मजबूत भी हैं; रह्ढ वही 
आबनूस जैसा है । बातचीत आपकी बड़ी प्यारी होती है; 
हरे ओर पीले रड्न के रेशमी कपड़े आप अधिक पसन्द करते 
हैं। आप बड़े न्यायी हैं। अपराधियों को कभी-कभी आप बड़ी 


सख्त सजा देते हैं| परन्तु विदेशियों के साथ आपका बत्तोवब 


बहुत नरस है। उन पर आप हमेशा. मिहरबान रहते हैं। 
सूडान में अंगरेज्ों की प्रभुता ओर ट्रॉसवाल के युद्ध में उनकी 
भारी द्वानि का हाल सुन कर, एक समय;. मैन्यलिऋ., बहुत 

; ऐ 


( ९८ ) 


घबरा उठे थे। उनको यह भय हुआ था कि कहीं, एक दिन 
उनके पुरातन हबश-सिंहासन के ऊपर उनका भी आसन न 
हिलने लगे; परन्तु उनका यह भय अब दूर होगया है । उनको 
यह मालूम होगया है कि अगरेज-राज उनके स्ंधा शुभ 
चिन्तक हैं 


.. विलक्षण वीरता दिखाने वालों को जैसे “विक्टोरियाक्रास” 
नामक पदक दिया जाता है वेसे हो मैन्यलिक महाराज अपने 
परम पराक्रमी ओर बहादुर योद्धाओं को शेर की खाल देते हैं । 
यह सबसे बड़ी खिलत है; इसे वे अपने ही हाथ से अता फरमाते 
हैं । मैन्यलिक का सेना-समूह ऐसा बेसा नहीं--बीर हे, निडर है 
श्रम-सहिष्णु है । तोन दिन तक बिना खाये-पिये ये लोग मार- 

काट करते चले जाते हैं | ज़रा भी नहीं थकते: उनको लड़कपन से 
शिक्षा ही ऐसी दी जाती हे। मैन्यलिक स्वयं महावीर हैं । एक 
बार इटलो वालों से आपकी खटक गई । दोनों ओर की सेना 
भिड़ पड़ी । इस युद्ध में मैन्यलिऊ, हाथ में तीत्र तलवार लेकर 
शत्रुओं पर ऐसे टूटे जैसे शेर हिरनों के कुण्ड पर टूटता हे। 
एक पल में आपने कितने ही इटेलियनों को धराशायी कर दिया। 
अन्त में आप ही विजयी हुए। आप अपनी सेना को कभी 
कभी स्वयं शस्र चलाना, निशाना लगाना और क्वायद-परेड 
करना सिखलाते हैं 


मैन्यलिक का चरित्र अद्भत हैं। आपकी आज्ञा हे कि आप 
के वीर योद्धा शेरों के साथ युद्ध करें ओर युद्ध के समय एक 
भाला साथ रकक्‍खें। ऐसा ही होता भी हे, ओर नर-राज के 
योद्धाओं के हाथ से बहुधा मगराज द्वी को अपने प्राण बचाने 
पड़ते हैं। राजेश्वर का छ॒त्च धारण करने पर पैन्यलिक ने 


( ९०९ ) 


तीन शेर अपनी राजधानी में बहुत दिनों तक खुले छोड़ रखे 
थे।जो विदेशी वहाँ जाते थे वे बेचारे उनके कारण बड़ी ही 
बिपदा में पड़ते थे। एक बार एक साहब ने पूछा कि ये शेर 
क्या कभी किसी पर चोट करके उसे मारते नहीं ? इस प्रश्न 
को सुन कर मैन्यलिक महाराज ने बेपरवाही से उत्तर दिया-- 
«हूँ, कभी-कभी मार भी डालते हैं, परन्तु पीछे से हमेशा हमीं 
लोंग उन्हें मार लेते हैं ।” एक बार हबशराज ने एक हाथी 
पाला था। वह भो खुला रहता था और यथेच्छाचारी था। 
जहाँ जी आता था वहाँ वह धूमा करता था; भोजन भी वह 
मनमाना करता था। एक दिन एक साहब के बेंगले पर वह 
पधारा । साहब बहादुर मैन्यलिक महाराज की राजधानी देखने 
ओर उनसे मिलने गये थे ।शाम को साहब का मेज़ लगाया 
गया था ओर उस पर खाने के पदाथे चुने गये थे। इसी 
समय गजेन्द्रदेव वहाँ जा गरजे । उन्हें देखते हो साहब 
बहादुर के बाबर्ची को गश आ गया । उसे जमीन पर सुलाकर 
गजराज भीतर घुसे | वहाँ जो कुछ मेज पर था एक मिनट में 
अपनी शुण्डादण्ड से उदरस्थ कर लिया । परन्तु वहाँ से 
: निकलने में आपने जल्दी को | इसलिए बेँगले का दरवाजा टूट 
कर आपके सिर पर रह गया। वैसे ही आप, सिर पर ऊँयी 
टोपी सी लगाये, बाहर निकल आये । जब मैन्यलिक महाराज 
ने यह समाचार सुना तब आप इतना हँसे कि आँखों से आँसू 
निकलने लगे कुछ दिनों में आपने इस गुण्डे गज को फ्रांल के 
सभापंति को उपहार में दे डाला। इस समय वह पेरिस की 
हवा खा रहा है । क्‍ 

अपने को सभ्य माननेवाले लोग मैन्यलिक को चाहे 
असभ्य भले ही कहें ; परन्तु जिन बातों को हम लोग ऋत्यन्त 


५ [०० ) 


निदयता से भरी हुई देखते हैं वे मैन्यलिक ओर उनकी प्रजा को 
न्यायसद्भधत ओर तुच्छ जान पड़ती हैं| हबस में चोरों और 
बदसाशों का एक हाथ या एक पेर काट दिया जाता है; परन्तु 
वे चूँ तक नहीं करते; चुपचाप ओर बड़े साहस से इस 
कठोर दण्ड को सह लेते हैं | यहाँ तक कि घावों पर उबलता 
हुआ तेल जब डाला जाता है तब उनके मुँह से आह नहीं 
निकलती । परन्तु यह हरगिज न सममिए कि मैन्यलिक महा 
राज निर्दयी हें। उनके विशाल हृदय में दया का दरिया भी 
बहा करता हे । इसका एक उदाहरण सुनिए। इटली वालों ने 
जब आप से शत्रुता की तब उनका एक दल मकक्‍पलें नाम के 
किले में था। मैन्यलिक के सेनापति [ने १५,००० सेना लेकर 
उनको घेर लिया | वे लोग इस घेरे में बहुत दिन पड़े रद्दे । जब 
ध्रन्त में बिना जल वे मरने लगे तब उन्होंने अपने ३०० 
आदमी मैन्यलिक के सेना- नायक के पास भेजे। वह उनसे 
अच्छी तरह पेश आया और खिला-पिलाकर उनको उनके 
इप्सित स्थान को उसने भेज दिया। यह देख कर इटली वालों 
ने सन्धि की प्रार्थना की | वे क्रिलि से बाहर आये। मेन्यलिक 
स्वयं उनसे मिले । उनसे आपने कहा-- तुमने न कभी मुम 
पर मिहरबानी की, न मेरे आदमियों पर। तुमने अपना वचन 
भी भद्ग किया ओर शजत्रता करके श्र भी उठाया। तथापि में 
नहीं चाहता कि दुनियाँ यह कह्दे कि क्रिश्चियन लोग यहाँ 
कुत्ते की मोत मरे। इससे अब तुम चुपचाप यहाँ से चले 
जाओ ४? इस प्रकार के दया-दान के बोर से सिर क्कुकाये हुए 
वे लोग वहाँ से रवाना हुए। सुनते हैं, सवारी के लिए उनको 
खच्चर तक दिये गये थे। 


( १०१ ) 


राजधानो में मैन्यलिक ने एक ऊंचा मीनार बनवाया है। 
उस पर आप कभी-कभी दूरबीन लगाकर शहर का दृश्य देखा 
करते हैं; यदि कहीं अन्याय होता हुआ आप देखते हें तो 
तुरन्त अन्यायी पकड़ कर आपके सम्मुख लाया जाता है । वहाँ 
पर तत्काल ही उसको दण्ड मिलता है। आपके अधीन कई 
छोटे-छोटे राजा हैं । यदि वे कोई अपराध करते हें तो हबशी- 
राज उनसे वैसा ही बतांव करते हैं जैसे कड़े दिल वाला बाप 
कभी-कभी अपने बेटे के साथ करता है। मैन्यलिक उसकी 
ख़बर बेंत से लेते हैं। आप में चुस्तो खूब है। आप अपने 
महल के आसपास खूब देखभाल रखते हें; शहर में भो 
घूमते हैं ; ओर राज्य में भी दोरा करते हैं । 

मेन्यलिक महाराज के पहले भी आपके नाम के एक 
हबशी राजेश्बर हो गये हैं। इसलिए आप “दूसरे मैन्यलिक” 
कहलाते हैं। आपकी महारानी का नाम हे टेट । उनकी उम्र, 
इस समय कोई ५० व की होगी । उनका पहला विवाह हबश 
राज थिश्लोडर के एक सेनापति से हुआ था। उसके मरने पर 
आपने दो बार ओर भो विवाह किया । जब आप तीसरी दफ़ा 
विधवा हुई तब मन में कुछ विराग सा आगया। इसलिए 
आप एक धम्मे-मनिदिर में धम्माधिकारियों के साथ रहने चल्ों 
गई । परन्तु वहाँ आपका जो नहीं लगा। इसलिए थोड़े ही 
दिनों में आप वहाँ से निकल भागीं। १८८३ इसवी में आपने 
सैन्यलिक महाराज को अपना पति बनाया ।! यह आपका 
पाँचवाँ विवाह है। 


[ दिसम्बर १९०८ 

६ #स नन्हे से जापान ने हाल ही में संसार की 
माफ कला मद्दाशक्ति रूस को रणाज्षेत्र में पछाड़ा था 
है | जिसके बल स्‍ट* वैभव हल न 

[जि क्रम का इतने थोड़े काल में विकास ख 
39९ 0 | ४0९ संसार के बड़े-बड़े उन्नति-शील देशों तक 
को आश्चये से दाँतों तले उँगली दबानी पड़ी थी और जिसने 
अपने बल द्वारा संसार की महान्‌ से महान जातियों की 
पंक्ति में खड़े होने का स्वत्व प्राप्त करके पूव के नीचे भुके हुए 
सिर को ऊपर उठाया था, उसे इस उन्नतावस्था को पहुँचाने 
के सबसे बड़े सूत्रधार, उसके सम्राट मुत्सू हीटो, का देहान्त 
२९ जूलाई सन १९१२ को हुआ था। 
( १०२ ) 


( रैथ३े ) 


मुत्सू हीटो का जन्म तीसरी नवम्बर सन्‌ १८४२ इसथी 
को हुआ था। जापान का राज्यवंश बहुत पुराना है। जापान 
के प्रथम सम्राट जिम्मू टेनो ने सन्‌ इसवी के १६६७ वर्ष पूर्व॑ 
से राज्य करना आरम्भ किया था। परलोकवासी सम्राट 
मुत्सू हीटो जिम्मों टेनों की १२१ वीं पीढ़ी में थे ६ 


मुत्य-हीटो की शिक्षा पूर्वी देशों के राजकुमारों की तरह 
लाड़-प्यार से न हुईं थी। उनके पिता सम्राद ओसा हीटो 
काल-चक्र की गति को अच्छी तरह समम चुके थे | वे जानते 
थे कि अधिक दिनों तक कूप-मंडूक बने रहने से जापान का 
कल्याण न हो सकेगा | इसलिए उन्होंने मुत्सूह्वीटो को आधु- 
निक ढेंग पर शिक्षा दी। उन्हें इस प्रकार की शिक्षा दी जाती 
जिसमें वे नरम गद्दे का सहारा ढूँ ढ़नेवाले कोमलाज़् राजकुमार 
ही न रह जायें। घोड़े की सवारी, व्यायाम ओर अख-शख््र के 
प्रयोग में वे थोड़े ही काल में सिद्ध-हस्त होगये। नियमा- 
नुसार काय्य करने की उनको आदत डाली गई। वे सदा 
आज्ञा-पालन करते | न करने पर उन्हें साधारण बालक की तरह 
दंड मिलता । लड़कपन ही से वे सहिष्णु थे। वे बहुत कम 
खेलते कूदते थे; पढ़ते बहुत थे। प्रतिदिन कुछ कविता भी 
रचा करते थे। इन कामों से जो समय बचता उसे वे नाना 
प्रकार के व्यायामों खर्च में करते | बड़े होने पर उन्हें राजनीति 








& आपान के संम्राद मिकाडो ( अर्थात्‌ आली जनाब 07 070- 
पा90])6 (99€णछ०9१! कहलाते हैं। परन्तु इस नाम का व्यवहार 
जापान में बहुत कम किया जाता है। वहाँ सम्राट को “टेनों” और 
टेनशी” कहते हैं , सुत्सू हीटो “मीजी”? ( अर्थात्‌ प्रकाश-पर शांति 
के नाम से जापान में प्रसिद्ध हैं 

की भी शिक्षा मिली । विदेशों का इतिहास ओर बहाँ की राज्य- 
प्रणालियों का वृत्तान्त उन्हें अच्छी तरह पढ़ाया गया। 

१८६७ में, अपने पिता के मरने पर, मुत्सू-हीटो राज-सिहा- 
सन पर आसीन हुए । उस समय जापान की अवस्था बड़ी 
शोचनीय थी । जापान में शोगन नाम का एक पद था। जापान 
के सप्नाट केवल नाममात्र को सम्राट थे। वे इतने पवित्र 
ओर मनुष्य-कोटि से इतने उच्च समझे जाते थे कि प्रजा को 
उनके दशन तक दुलभ थे। अतएव शोगन लोग ही उनके नाम 
से जापान पंर राज्य करते ओर विदेशी राज्यों से संधि आदि 
करते थे। १८०४ में, तत्कालीन शोगन ने, जापान के कुछ 
बन्दरगाहों को विदेशी वाशिज्य और विदेशियों के निवास के 
लिए खोल दिया | इस पर पुराने विचार के लोग बड़े नाराज 
हुए । उनकी नाराज़ों बढ़ती ही गई। वे शोगन-पद्‌ तक को 
उड़ा देने के लिए तैयार होगये। नये सम्राट ने भी उनका 
साथ दिया ' शोगन का पद तोड़ दिया गया, परन्तु सहज ही 
में नहीं। बड़े-बड़े उत्पात हुए। वे सब बल-पूवक शान्त किये 
गये । लोगों ने सोचा था कि शोगन-पद के टूटते ही विदेशियों 
का आना जाना जापान में बन्द हो जायगा ओर फिर वही 
पुराना शान्तिमय और आनन्ददायक समय आ जायगा 
जब मनमानी करना ही बलवानों का, ओर लातें तथा बातें 
सहना ही निबलों का काम था | परन्तु उनकी आशा पूण् न 
हुई । शोगन पद के टूटते ही नवीन सम्राट ने उस दल का पक्ष 
लिया जो विदेशियों को अपने देश में आने देने ओर जापानी 
ज्ञाति में नाना प्रकार के सुधार किये जाने का हामी था। धीरे 
घीरे सम्राट के विचार काय्ये-रूप में परिशत होने लगे | जिस 
सम्राद का दशन उसकी प्रजा तक को दुलेभ था उसीने. श्८६८ 

के माच में विदेशी राजदूतों से मेंट की । लोगों ने उनके इस काम 
पर बड़ी आपत्ति उठाई ओर कितने ही जापानियों ने गलियों 
ओर बाज़ारों में फिरनेबाले विदेशियों के ऊपर आक्रमण भो 
किया; परन्तु इन बातों से वे तनिक भी भयभीत न हुए। सम्राट 
अपनी राजधानी को क टो से इडो ( बतमान टोकियो ) नगर में 
उठा लाये। उन्होंने विदेशियों पर आक्रमण करनेवालों को 
उचित दण्ड दिया ओर विदेशियों की जो ज्ञति हुईं थी उसे राज- 
कोष से पूर्ण कर दिया । 

देश में कोन-कोन से सुधार किये जायँ, इस विषय पर विचार 
करने के लिए १८६८ में मुत्सू हीटो ने देश के गण्य-मान्य पुरुषों 
की एक सभा का सद्भठन किया | इस सभा के अधिकारी जञमी 
दार सदस्यों ने जिस प्रकार की देशभक्ति उस समय प्रकट की 
उस प्रकार की शायद ही संसार के किसी भी देश के ज़मोदारों 
ने कभी प्रकट की हो । उन्होंने एक संयुक्त प्राथना-पत्र समाद के 
सामने पेश किया । उसमें उन्होंने लिखा-“हम ओर हमारे 
पृव॒जों ने चिरकाल तक इन ज़मीदारियों की आमदनो से सुख भोग 
किया है। इनमें निवास करनेवालों के तो हम विधाता ही हैं 

रन्‍तु देश ओर जाति के सुधार के लिए और इसलिए 

हमारा देश संसार के उन्नत देशों की श्रेणी में गिना जाय, हमारी 
जाति संसार की उच्च जातियों की बराबरी कर सके हम इन 
जमीदारियों से, जिन पर . आज तक हमें स्याह ओर सफ़ेद तक 
करने का अधिकार प्राप्त था, जिनकी आमदनी से हम शारी 
रिक आनन्द लूटते थे ओर जिनके निवासियों को हम गुलामी 
की रस्सी के अमानुषिक बन्धनों से बाँधे हुए अपनी इच्छा के 
अनुसार नाच नचाते थे, अपना. हाथ उठाते हैं और अपने 
सब सत्वों को त्यागते हैं । वे ज़मीदारियाँ श्रबः आपके चरणों में 

अपिंत हैं । उनका जो चाहिए सो कीजिए। इतना ही नहीं 
जननी-जन्म-भूमि के लिए यदि हमारे शरीर की आवश्यकता हो 
तो वे भी हाज़िर हैं ।” 


ज़मीदारों के इस आत्मोत्सग से समाट की शक्ति बढ़ गई 
ओर निम्न-श्रेणियों को पराधीनता की शड्डला में बाँधे रखने 
वाली ज़मीदारी की कुत्सित प्रथा का दोर-दोरा जापान से उठ 
गया। 


अब सुधार शुरू हुए। अत्याचारी दण्डों को प्रथा बन्द 
हुईं। नये सिरे से, फ्रांस के क़ानून के आधार पर, जापानी 
क़ानून की रचना हुई । १८परे में, जापान की पहली रेल बनी । 
पाश्वात्य सन ओर तारीख का व्यवहार होने लगा । पाठ- 
शालाओं में अँगरेजी की शिक्षा भी आरम्भ हो गई । दल के 
दल जापानी युवक शिल्प-कला की शिक्षा प्राप्त करने के लिए 
अमेरिका और योरप पहुँचे | बड़े आदमी भी घर में न बैठे 
रहे | विदेशों में जा-जाकर उन्होंने भी देश के लिए अनुभव 
प्राप्त किया) विद्वान्‌ ओर व्यापारी भी पीछे न रहे। वे भी 
पाश्चात्य देशों की शिक्षा-प्रणाली ओर व्यापारी ढेँग देखते 
फिरे । राष्ट्र ने भी बल-बृद्धि को चेष्टा की। अँगरेज़ों को नोकर 
रख-रखकर उसने अपनी नोशक्ति को बढ़ाया ओर जम॑ंन 
सैनिकों द्वारा अपनी खल-सेना का सुधार किया। १८०९ में 
समाट ने प्रजा को पालियामेंट देने का बचन दिया ओर १८९० 
के नवम्बर में पहली जातीय महासभा ( पालियामेंट ) की 
बैठक हुई 


जापान में महान परिवतन हो गया। उसका रूप ही बदल 
गया | इतने अल्प काल में इस. प्रकार के परिवत्तन संसार में 

थोड़े ही हुए होंगे। ये परिवत्त न द्वो गये मौर मुत्सू हीटो तथा 
उनकी प्रजा की बुद्धिमतता के कारण इतने अल्पकाल में हो गये; 
परन्तु निर्विन्न नहीं हुए। १८७६ से लेकर १८४८४ तक-० वर्ष 
तक--जापान के भिन्न-भिन्न प्रान्तों में, जगह-जगह, सुधारों के 
विरुद्ध कई छोंटे-बढ़े विप्लव हुए। इधर घर की इस अप्नि को 
शान्त करने में मुत्सू होटो रत थे, इधर उन्हें अपने घर से बाहूर 
चीन ऐसी बड़ी शक्ति से तलवार नापनी पड़ी। १८७७४ में 
फारमोसा द्वीप के कुछ नोकारोही डाकुओं ने कई जापानी 
जहाज़ों को लूट लिया | उस समय फारमोसा चीन क अधीन 
था | शिकायत करने पर चीन ने डाकुओं को सज़ा देने में 
अपनी असमथेता प्रकट की । तब मुत्सू हीटो को लाचार होकर 
चीन के विरुद्ध शख्र-अहण करना पड़ा। जापानी नोसेना ने 
फारमोसा पर अधिकार करके डाकुओं को दण्ड दिया ओर 
द्वीप को उस समय तक न छोड़ा जब तक चीन ने उनकी ज्ञति 
की पूति न कर दी । 


इन घरेलू ओर बाहरी रूगड़ों को निपटा कर मुत्सू हीटो ने 
जापान को अन्य स्वतन्त्र देशों के बराबर समभे जाने का दावा 
संसार के सामने पेश किया । पहले तो किसी ने इस दावे की 
ओर ध्यान न दिया; परन्तु १८९४ में अपने इस दावे को जोर से 
पेश करने पर मुत्सू-हीटो को सफलता प्राप्त हुई। इज्ललैण्ड ने 
जापान से समानता-सूचक सन्धि कर ली। अन्य देश भी आगे 
बढे, ओर अन्त में, १९०१ तक, अन्य स्वतन्त्र शक्तियों ने भो 
जापान के साथ मैत्रो स्थापन की । क्‍ 


१८०९४ में जापान को फिर चोन का मुक़ाबिला करने के लिए 
रणतक्षेत्र में अबतीण होना पड़ा । इस बार पहले की जैसी लड़ाई 

न थो । चीन ने पूरी-पूरी तैयारी कर ली थी । पर अन्त में चीन 
को हार जाना ही पड़ा । जापानी योद्धाओं ने अपनी वीरता का 
सिक्का संसार में जमा दिया। इस युद्ध में मुत्सू-हीटो ने अपने 
सेना-नायकों को बहुत उत्साहित किया । 


१९०४ में जापान को फिर अपनी वीरता प्रकट करने का 
अवसर प्राप्त हुआ । रूस से उसकी खटपट होगई । एक वष तक 
जिस ज़ोर के साथ यह युद्ध होता रहा ओर जापानियों ने जिस 
प्रकार की कुबोनियाँ करके अपनी देशभक्ति और बोरता का परि 
चय संसार को दिया, वह समांचारपत्रों के पाठक भूले न होंगे। 
संसार उनकी वबोरता ओर उनके समाद मुत्सू-हीटो और अन्य 
राज्य पुरुषों की बुद्धिमत्ता और राजनीतिज्ञता का लोहा मान 
गया। उनके बल के सामने संसार की महाशक्ति रूस को अन्त 
में नीचा देखना पड़ा ओर नन्‍्हें से जापान की गणना अब संसार 
की महती शक्तियों में होने लगी । 


अज्ञात जापान अवनति के गढ़े से निकाला जाकर उन्नति 
ओर ग्रसिद्धि के शिखर पर चढ़ा दिया गया। गला घोंटने और 
शरीर को छिन्न-मिन्न करनेबाली जूमीदारी-प्रथा से उसे छुट- 
कारा मिला | संसार की अग्नगण्य जातियाँ और देश उसे 
अपनी बराबरी का सममने लगे। इतना ही नहीं, उसने अपनी 
उन्नति से पश्चिम की भूमि-लोलुप महाशक्तियों को इस बात की 
: चेतावनी सी देदी कि अब भविष्यत में वे एशिया महाद्वीप में 
फंक फंककर क़दम रक्‍खें ; ये सब महत्त्वपूर्ण बात थीं । 
पर ये बहुत ही अल्पकाल में हो गई | इनका करना किसी एक 
आदमी का काम न था ओर न ये एक दिन में हो ही सकती 
थीं। वर्षो' पूर्व से भीतर ही भीतर नाना प्रकार की शक्तियाँ 

जापानी जाति को ठोंक-पीटकर इस परित्त न के लिए तैयार 
करती रही होंगी । परन्तु जापान के समाद मुत्सू हीटो ने इस 
जउन्नति-चक्र को घुमाने का जो यत्न किया वह कम महत्त्व का 
नहीं कहा जा सकता | पराधीनता के अन्धकार में ठोकर खाती 
फिरनेवाली जाति का पुनरुद्धार करना बड़ा भारी काम 
अवश्य है, परन्तु अवनति के गढ़े में गिरी हुईं जाति को सचेत 
करके उन्नति के शिखर पर बिठा देना ओर संसार से उसकी 
प्रतिष्ठा करा लेना भी कम महत्त्व का काम नहीं। मुत्सू हीटो 
ने दूसरे प्रकार का काम कर दिखाया। यदि नेपोलियन बीस 
लाख से अधिक मनुष्यों का रक्तपात करा कर फ्रांस से प्रजा- 
सत्ताक राज्य का बलिदान अपनो उच्च अभिलाषाओं की पूत्ति 
के निमित्त देकर ओर अन्त में हार जाने पर--फ्रांस को योरप 
की शक्तियों के सामने दयाप्रार्थों होते हुए छोड़कर महान 
पुरुष कहा जा. सकता है, तो संसार में शायद ही कोई ऐसा 
हृदय-शून्य मनुष्य हो जिसे मुत्सू हीटो को--जिन्होंने अपने देश 
जापान ही को इस उच्च अवस्था को नहीं पहुंचाया, किन्तु 
पाश्चात्य शक्तियों के बढ़े हुए हाथों से पास के अन्य पूर्वी 
देशों को भी अंशत: निर्भेय करने का पुण्य कमाया-महान्‌ 
पुरुष कहने में सझ्लोच हो । 

जापानी जाति मुत्सू हीटो को जी-जान से चाहती थी। 
समय-समय पर इस बात के कितने ही उदाहरण मिल चुके 
हैं। परन्तु उस समय की राजभक्ति का दृश्य जब मुत्सू-हीटो 
मृत्यु-शय्या पर पड़े हुए थे और चिकित्सकों ने जवाब दे दिया 
था, बड़ा ही कारुणिक था | राजमहल के चारों ओर हज़ारों 
जापानी उदास घूमते रहते थे ओर समूद के नीरोग होने के 
लिए भुक-मुककर ईश्वर से प्रार्थना करते थे। एक आदमी 


( ९११० ) 


'ले तो सम्राट के आरोग्य लाभ के लिए बलिदान स्वरूप आत्म- 
हत्या तक कर डालीं। देश भर में नाव ओर तमाशे बन्द हो 
गये ! मन्दिरों में पुजा-पाठ ओर प्राथेनायें होने लगीं । महारानी 
दिन रात सम्राट को सेवा-शुश्रषा किया करतीं । युवराज 
योशीहीटो बोमार थे | पिता की नाजुक़ अवस्था का समाचार 
सुन कर वे बेहोश हो गये, परन्तु अच्छी चिकित्सा के प्रभाव से 
शीघ्र हो चंगे हो गए। वे भी पिता की रोगशय्या के पास सदा 
मोजूद रहते , अन्त में खी, पुत्र, ओर प्रजा, किसी की कोई 
सेवा काम न आई । सब को रोते छोड़ कर सम्राट्‌ उस लोक 
को चले गए जहाँ एक दिन हम सब को जाना है | 


मुत्सू हीटो के बाद उनके युवराज योशीह्वीटो जापान की 
गद्दी पर विराजमान हुए। आपने घोषणा-पूवक प्रण किया 
कि में उसी तरह शासन करूँगा जिस तरह कि मेरे पिता 
करते थे। एवमस्तु । 


[ सितम्बर (९१२ 

5 १४-त्राजिदअलीशाह * 
जल आर शी आर आप आर 4५ आर बरी ५ ऋष त्री६ 


#% 68७ अ४टस लेख में हम एक ऐसे व्यसनी और कतंव्य 
प्रेंद मर 

"७ पराड-सुख बांदशाह का संक्षिप्त चरित्र लिखने 
जा रहे हैं जिसने अपने दुगंणों के कारण 
अपने पृवजों के उपाजित राज्य को हमेशा के 
लिए खो दिया । 


बाजिदअलीशाह का जन्म २२ जुलाई १८२२ को हुआ था। 
उनके पिता अमजदअलीशाह की मृत्यु होने पर, १३ फ़रवरो 
१८४७ को, उन्हें लखनऊ का तख्त मिला । उस समय उनकी 
उम्र २७ वष को थी, वाजिद्अलीशाह को राजोचित शिक्षा 
हीं मिली ' उनका लालन-पालन विशेष करके खस्तियों ही के 
बीच में हुआ ' इसलिए उन्हें महलों के भीतर ख्ियों, पुरुषत्व 
हीन पुरुषों, वेश्याओं ओर गाने-बजानेवालों के साथ रहने ही 
में अधिक आनन्द मिलता था। जिस समय वाजिदअलो को 

« ( १११ ) 





( शहर ) 


गद्दी मिलो, कप्तान शेक्शपियर लखनऊ के रेजिडेन्ट थे। उन्होंने 
वाजिदअली की गुणावली का कीतन अच्छी तरह करके गव- 
नेर जनरल को भेजा। उनके बाद कनेल रिचमण्ड रेजिडेंट 
हुए । उन्होंने भी अपनी रिपोट में कप्तान शेक्सपियर के कथन 
का समरथन किया और लिखा--“बादशाह की हालत अच्छी 
नहीं | वह दुव्यसनों में लिप्त है; उसे नीच आदमियों ही की. 
सड़ति अच्छी लगती है; उसे बहुत कम शिक्षा मिली हे; वह 
सममता है सांसारिक सुखों का सबसे अधिक अनुभव करना 
ही मेरा परम कतव्य है। वह प्रजा के हानि-लाभ की कुछ भी 
परवा न करके अपने चाहुकार-- खुशामदी--आदमियों को 
बड़े-बड़े अधिकार देता है। उनकी योग्यता का वह जरा भी 
खयाल नहीं करता ।” कनल रिचमरण्ड के बाद १०४& इंसवी 
में, मेजर जनरल सलीमन लखनऊ के रेजिडेंट हुए। सलीमन 
साहब न्यायप्रिय, योग्य, उदार, तजरिबेकार ओर हिन्दुस्तान 
के हितचिन्तक थे । अवध की दुव्येबस्था देखकर गवनंर जनरल 
ने उनको यहाँ भेजा था। उन्होंने तीन महीने अवध में दौरा 
करके देश की दशा ग्रत्यज्ञ देखी और दिनचर्य्यां के रूप में 
उन्होंने सब बातें लिख लीं । यह दिनचय्यो दो जिल्दों में पीछे 
से प्रकाशित हुई | इसे पढ़कर अवध की दुदंशा का मुर्तिमान 
रूप आँखों के सामने खड़ा हो जाता है। हाकिमों और लुटेरों 
की निर्देयता, ओर प्रजा पर किये गये दारुण अत्याचारों, का 
बर्णन पढ़कर दुख, शोक, दया, करुणा ओर क्रोध आदि मनो- 
बिकारों से चित्त विकल हो उठता है । 

१८०१ इसवी में अंगरेज़ ओर लखनऊ के बादशाह सआदत- 
अलीखाँ ने, पररपर एक सन्धिपनत्र लिखा । उसके अनुसार 
सआदतअली ने अवध. का प्राय: आधा राज्य अँगरेजों को दे 


( ११३ ) 

डाला। उस दस्तावेज में बहुत सी शर्तें हुई! उनमें से एक 
शत यह भी थी कि बादशाह अपनी प्रजा पर न्यायपूबक राज्य 
करे--किसी पर अन्याय न होने पावे--ओर अँगरेज़ भीतरी 
ओर बाहरी दुश्मनों से अवध की रक्षा करें। १८३७ इंसवी में 
मुदम्मदझली के समय में, यह सन्धिपन्र फिर से नया किया 
गया । इंस दस्तावज की कुछ शत बिलायत में बोडे आफ़ 
डाइरेक्टस ने मंजूर न कीं | बादशाह से कई लाख रुपये और 
अधिक लेने की जो शत थी वह भी इन्हीं में से थी। पर और 
आर शब शर्तें पृजबत्‌ बनी रहीं । “तुम्हें अपनी प्रजा का अच्छी 
तरह पालना करना चाहिए”--यह शत बैसो ही रही। मुल्क 
बादशाह का, पर प्रजा-पालन की फ़िक्र अँगरेजों को! क्‍यों? 
हम हिन्दुस्तान के सावभोम राजा हें, इसलिए किसी के राज्य 
में प्रजा पीड़न होने से हमारो बदनामी है ! 


जब कभी अँगरैजों को अवध में दुव्येबस्था देख पड़ी तभी 
उन्होंने यहाँ के बादशाहों को इस शत को याद दिलाई | एक 
दफ़े नहीं, कई दफ़े उन्हें इसकी याद दिलानी पड़ी। याद ही 
नहीं, सममाना-बुकाना ओर धमकाना तक पड़ा । परन्तु विशेष 
लाभ ने हुआ। वाजिदअली के गद्दी पर बैठने पर, नवम्बर 
१८४७ इसवी में, हिन्दुस्तान के गबनर जनरल लाडे हाडिद्ग 
लखनऊ आये । उन्होंने वाजिदअली से कहा कि रैजिडेन्ट की 
सलाह से आप काम कीजिए | आपको दो वर्ष की मुहलत दी 
जाती है। इतने समय में आपको अपनी राज्य-प्रणाली में 
सुधार करना चाहिए। वाजिदअल्लीशाह ने गवनर जनरल के 
इस उपदेश के उत्तर में “जो हुक्म” कहकर लाट साद्दब को 
किसी तरह टाला | उनके चले जाने के बाद, कुछ दिनों तक, 
पर 


(६ रै१४ ) 


बादशाह ने अपने अधिकारियों को बुला कर दरबार में बैठना 
शुरू किया । 


.. इस तरह महीने दो महीने यह दिखला कर कि में लाट 


साहब की आज्ञा के अनुसार काम करता हूँ वाजिदअलीशाह ने 
दरबार में आना बन्द कर दिया। अन्‍न्तःपुर से बाहर निकलने में 
उन्हें तक़लीफ़ होने लगी। वे अपने रड़्महल में अपनी अनेक 
नई-पुरानी बेगमों, ओर गाने-बजानेवालों तथा मसखरों की 
सद्भति में पृवंबत्‌ निमम्न हो गये। इसके सिवा उन्हें ओर किसी 
भी तरह चैन न आती थी । उनके शुभचिन्तकों और एक के 
बाद दूसरे रेज़िडेन्टों ने उन्हें बहुत समकाया, पर सब व्यथे 
हुआ | धीरे-धीरे वाजिदअलीशाह की विलासिता यहाँ तक बढ़ 
गई कि उन्होंने अपने अधिकारियों, शहर के अमीरों ओर राज- 
घराने के आदमियों तक से मिलना ओर दरबार में आकर 
राज्य का कारोबार देखना बिलकुल ही बन्द कर दिया। रज़ी 
उद्दोला नामक एक नीच जाति का गायक था। उसने बादशाह 
को यहाँ तक अपने वश में कर लिया कि उसके (सबा और 
किसी को अपने पास भेंट के लिए आने की वाजिदअली ने 
सख्त मनाइ करदी ! दुब्येसन-सेबी ओर दुःशील लोगों की 
सद्भगति से जो बुरे परिणाम होते हैं वे होने लगे ओर लखनऊ 
के अन्तिम “बादशाह सलामत” नीच से भी नीच ओर निन्‍्द् 
से भी निनन्‍्द दशा को जा पहुँचे ! 


अगस्त १८४९ में स्‍लीमन साहब ने लाड डलहोसी को एक 
प्रत्र लिखा | उसमें एक जगह आप लिखते हैं-- 


“राज्य का काम-काज देखने के लिए मैंने बादशाह को कई 
पन्र लिखे, पर उनका कुछ भी असर बादशाह पर न हुआ | 


जा 


( श११५ ) 


बादशाह अपना: सारा वक्त गाने-बजानेवालों की सक्भति में, 
या उन औरतों की सद्गति में जो वे लोंग लाते हैं, खोता हे । 
उसके मनोर€ब्जन का एक-मात्र साधन यही लोग हैं । रज़ी उद्दोला 
सब गवैयों का सरदार है। पूरे आठ घण्टे बादशाह उसके 
मकान पर रहता हे। यह मनुष्य अभी कुछ दिन पहले चार 
रुपये महीने पर एक वेश्या के यहाँ तबलची था। ये गवेये 
बहुतं ही नोच जाति के हैं--इनमें से कुछ डोम भी हैं। अब 
यही लोग मुल्क के माल्निक बन गये हैं। बादशाह किसी से 
नहीं मिलता । वह राज्य से सम्बन्ध रखनेवाली बातें नहीं 
जानता और जानने को परवा भी नहीं करता । प्रजा उससे 
घृणा करती है । द 


एक ओर जगह आप लिखते हैं-- 


“यदि बादशाह के साथी तबलची ओर हींजड़े चाहें तो 
बादशाह आज ही अपने वज़ीर को निकाल दे । और यदि कोई 
दूसरा आदमो वंतमान वज़ोर से अधिक धूंस देने पर राजी हो 
तो वे उसे निकाल कर कल कर। बादशाह दरबार में नहीं 
आता और अणप्ना कास नहीं करता। इस कारण सब कहीं 
लूट-मार मची हुई है । वज़ोर ओर दरबार के आउरदे ही नहीं 
लूट मचा रहे, रिश्वत का बाज़ार सभी कहीं गरम है। महा- 
राजा बालकृष्ण दीवान के पद पर है | वह सब से अधिक घूस 
खोर है । बादशाही रुपया जो ठेकेदारों के नाम वक़ाये में रहता 
है उसका बहुत सा हिस्सा वह खा जाता है और जो कुछ रह 
जाता है उसे वह छोड़ देता है । लखनऊ में एक भो शाही दफ़र 
ऐसा नहों हे जहाँ रिश्वत न ली जाती हो ।” क्‍ 

ओर ८ ..  »६ ४ 


( श१६ ) 


“हेदरी नाम का एक इतिहास है। वह गद्य में है। आज 
कल बादशाह सलामत' उसका अनुवाद पद्म में करने लगे हैं । 
इसलिए लखनऊ के जितने कवि, कुकबि ओर सुकबि हैं सब 
बादशाह को रात के ९ बजे से १ तक तक घेरे रहते हैं। वज़ीर, 
स्रियाँ, गायक ओर दुश्चरित्र नपुंसकों को छोड़ कर यही लोग 
ऐसे हैं जिनकी पंप आज-कल बादशाह तक है । गत 
जनवरी में जब से में यहाँ आया हूँ तब से यही तमाशा हो 
रहा है ।” द क्‍ 
“बादशाह को यह डर लगा रहता है कि कहीं उसकी 
सबसे बड़ी बेगम उसे जहर न दे दे । वह उसे मार कर अपने 
बेटे को गद्दी पर बिठाना और अपने एक प्रेमपात्र को कानपुर 
से अपने पास बुला लेना चाहती है । बादशाह की दूसरी बेगम 
गवैयों के सरदार रजीउद्दयोला से मैत्रों रखती है। उसे ऐसा 
करने से रोकते बादशाह डरता है। वह सममता है कि कहीं 
वह भी न मुझे ज़हर देकर अपने मित्र के साथ रामपुर चली 
जाय?” ! 


सस्‍लीमन साहब ने एक ख़ानगी चिट्री इलियट साहब को: 
लिखी थी । वह उनकी दिनचर्य्याँ में छपी है। उसमें आप कहते 
हैं कि मुकको यहाँ से निकालने के लिए १५ लाख रुपये खच 
किये जाने का विचार हो रहा है। लोग नहीं चाहते कि मैं 
किसी तरह के सुधार की कोशिश करूँ । इसलिए अनेक 
षडयन्त्र रचे जा रहे हैं। मेंने सरकारी तोर पर जो चिट्ठी भेजी 
है उसमें लिखा है कि वज्जीर की सालाना नज़रों का टोटल 
ओआोसत सात लाख रुपया है।पर अब वह बढ़ कर १२ लाख 
हो गया है । ११ सितम्बर १८५४ को, लखनऊ से बदली दोने 


( ११७ ) 


के समय, जो पत्र स्‍लीमन साहब ने लाड डलदौसी को लिखा 
था उसमें एक जगह आप कहते हैं--.. 


“फ़ारिस के शाह को तरफ़ से बाजिदअली के नाम कुछ 
बनावटी चिट्रियाँ पकड़ी गई हैं | उनमें हिन्दुस्तान जीत कर 
आपस में बाँट लेने की बात है । मेंने बादशाह से इस विषय 
में चचा को; पर बादशाह ने कटद्दा कि में इन चिट्रियों को 
बात बिलकुल नहीं जानता। कुछ भी हो बादशाह का चित्त 
स्थिर नहीं; वह बहुत ही अव्यवस्थित हो रहा है । कुछ दिनों 
में बात यहाँ तक ब्रिगड़ जानेवाली हे कि फिर उसका बनना 
असम्भव हो जायगा। वज़ीर ओर उसके आएरदों ने बम्बई 
ग्र कलकत्ते में अपने एजेंट रक्‍खे हैं। उनकी सहायता 
से वे सैकड़ों तरह के बहाने बतला कर बादशाह को लूट 


रद्द दे 7? 


अवध का गैज़ेटयर, अवध से सम्बन्ध रखनेवाले पार 
लियामेंट के कांग़ज़-पत्र, इरविन, लारैन्‍्स ओर सस्‍लीमन आदि 
के लेख ओर शबाबे लखनऊ नामक अवध के नव्वाब वज़ीरों 
के समय के इतिबृत्त से वाजिदअलीशाह के समय का बहुत 
कुछ हाल मिलता है | पर जहाँ देखो वहाँ उनके दुग्यसनों ही 
का जिक्र है । इन सब पुस्तकों ओर लेखों से यह साबित होता 
है कि बादशाह न कभी किसी को शिकायत सुनताथा;न 
किसी की नालिश-फ़रियाद सुनता था ओर न किसी की 
रिपोट ही को कभी आँख उठा कर पढ़ता था। वह सिफ़र 
अपनी विषयवासनाओं की सेवा में रत रहता था। उसे न 
अपने कतंव्य की परक्राथी ओर न अपने को वह किसी 
बात के लिए ज़िम्मेदार ही सममता था। गाने-बजानेवालों, 


( श्श८ ) 


मसखरों ओर स्त्रियों ही की सुहबत उसे पसन्द थी | वह अपने 
घर ही के काम-काज की देख भाल न कर . सकता था; मुल्क 
के कारोबार देखने की उसे कहाँ फ़ुरसत थी ? कभो-कभी बह 
अपने वज़ीर, अलीनक़ीखाँ को अपने पास आने देता था | पर 
जब वज़ीर साहब बादशाह से मिलते थे तब इस तरह को 
बात-चीत करते थे जिससे यह साबित होता था कि जो कुछ 
बादशाह को करना चाहिए वह सब वह कर रहा था; और 
अधिक करने की उसे कोई ज़रूरत न थी। वह अपने भाई, 
चचा ओर शहर के रईसों ओर अमीरों से कभी न मिलता था । 
बादशाह की बनाई हुईं कविता की तारीफ़ करने के लिए सिफ़ 
दो चार महाकवि उसके पास जाने पाते थे। जब कभी वह 
घोड़े या गाड़ी पर सवार होकर बाहर निकलता था तब यदि 
कोई साहस करके उसे कुछ लिख कर देना चाहता था तो वह 
पकड़ लिया जाता था | जिन लोगों पर सख्ती होती थी ; 
जिनकी रियासतें छिन जाती थीं; जिनके कुद्ुम्बी मार डाले 
जाते थे--बे कभो-कभी अज़ियाँ लेकर, बादशाह के बाहर 
निकलने पर, रोते-चिल्लाते हुए उन्हें देने दोड़ते थे। पर वे 
लोग या तो क्रेद कर लिये जाते थे, या उन्हें ओर किसी तरह 
की सझ्त सज़ा दी जाती थी ! लिखा लोगों ने ऐसा ही है । 
भूठ सच को राम जाने। बादशाह के बाप ओर दादे इत्यादि 
दरबार में आते थे । शाही खानदान के आदमियों ओर अमीर- 
उमरा लोगों से वे मिलते थे। अजियाँ और रिपोर्ट वगैरह वे 
या तो स्त्रयं पढ़ते थे या दूसरों से पढ़ा कर उन्हें सुनते थे। 
इसके बाद वे हुक्म लिखाते थे ओर अपने सामने ही सब 

काराज-पत्रों पर अपनी भुदर करते थे | तरूत मिलने पर कुछ 


न 
ड़ ग दा 


( ११९ ) 


दिनों तक वाजिदअलोशाह ने भी ऐसा ही क्रम जारी रक्‍खा। 
पर उन्होंने बहुत जल्द दरबार में आना बन्द कर दिया और मुहर 
वरग्गेरह सब सामांन अपने बज़ीर को दे दिया । धीरे-धीरे वज्ञीर 
आज़म की भी हालत बादशाह ही को जैसी हो गई । लोगों की 
पहुँच उस तक भी मुश्किल से होने लगी। फल यह हुआ 
कि देश में अराजकता फैल गई और घूँसखोर और लुटेरों की 
बन आई | 


. इस्ट इण्डिया कम्पनी के अफ़सरों ने वाजिदअलीशाह को दो 
वष की मुहलत दी थी। पर सुधार होना तो दूर रहा, 
राज्यप्रबन्ध में ओर भी अधिक अबतरी होती गई । एक साहब 
लिखते हें कि बादशाह का सबसे बड़ा होसला यह है कि 
“दुनिया भर में जितने आदमी बहुत ही अच्छा तबला बजाते 
हों, बहुत ही अच्छा नाचते हों; बहुत ही अच्छी कविता करते 
हों उनसे भी मेरा नम्बर बढ़ जाय । राज्य करने के वह बिलकुल 
योग्य नहीं | पर वह अपने मन में यह सममता है कि चाहे जो 
काम हो उसे ओर कोई आदमी उससे अच्छा नहीं कर सकता । 
इसी से वह राज़ी- खुशी अपना तख्त किसी दूसरे को नहीं देना 
बहता ।”? 


एक ओर साहब लिखते हें--'“बह राज्य करने की अपनी 
परम अयोग्यता के नये-नये उदाहरण हर रोज दिखाता है। 
ध्भी इसी मुहरम में, कई दफ़े, अपने गले में एक ताशा लटका 
कर वह गलो-गली उसे पीटता फिरा । इससे उसके कुटुम्बियों ने 
अपनी बड़ी बेइज्ज़ती समझी | ओर लोगों को क्‍या ? उन्होंने 
तो खूब ही तमाशा देखा ! दो-तोन वष से बादशाह के कुटुम्ब 
वालों को जो मासिक मिलता था वह नहों मिला। इससे. बहुतों 


( १२० ) 


को अपने कपड़े-लत्ते तक बेच कर पेट पालना पड़ा । '# 


कप्तान बड लखनऊ के रेज़िडेंट के नायब थे। उन्होंने 
बादशाह से कई दफ़ो कहा कि आप इन स्वार्थी, नीच और 
तुच्छ गाने-बजानेवालों को निकाल दीजिए, इनको अपने पास 
न आने दोजिए; इनके पास बैठने उठने से आप भी इन्हीं के 
स्वभाव के हो जायेंगे; आपका सबसे बड़ा कृपापात्र रजांडद्दोला 
विश्वास के लायक़ नहीं-वह आपकी बेगम सरफराजमहल, 
के यहाँ आता-जाता है । पहले तो इस उपदेश का कुछ असर 
नहीं हुआ । पर जब ये लोग तरह-तरह के जाल फैलाने और 
फ़रेब करने लगे तब बादशाह ने इन्हें क्रेद करके, जून १८५० में, 
गड़ापार भेज दिया । जो कुछ माल-मत्ता उनके पास था बह भी 
छीन लिया। पर वे लोग पहले ही लाखों रुपये अपने अपने घर 
भेज चुके थे। नवम्बर में वाजिदअलीशाह ने सरफ़राजमहल 

( श१श१ ) 


से विवाह-बन्धन तोड़ दिया ओर उसे मक्‍के को हज के लिए 
भेज दिया यह सत्री सदाचारिणी न थी । उसके विषय में लख- 
नऊ के रेजिडेंट के अंगरैजी लेख का कुछ अंश नीचे, पाद टीका 
में, यथावत्‌ दिया जाता है ।६ 

रजीउद्दोला उफ़ गुलामरजा, रामपुर का रहनेवाला था। 
उसके साथी जितने तबलची, सारहड्रीवाले और गवैये वरगेरह थे 
सब उसी तरफ़ के थे। गुलामरजा की एक बहन भो लखनऊ 
में थी ।इन लोगों ने अजीब तरह के धोखे दे-देकर बादशाह 
से रुपया वसूल किया इसी धोखेबाजी के कारण बादशाह 
ने उन्हें निकाला | एक आदमी का नाम था सादिक़अली | वह 
फ़क्ीर के वेश में मुक्कीगचझज़ ( लखनऊ ) में आकर रहने लगा 
उस समय वाजिदअलीशाह की तबीयत अच्छी न थी। आपका 
दिल घड़कता था। रजीडउद्दोला ने बादशाह से कहा कि यहाँ 
एक परियों का राजा ( आमिले-जिन्नत ) आया है । आप उससे 
मिलिए | वह आपको जरूर अच्छा कर देगा । बादशाह कई दफ़े 
उससे मिला । अपने यहाँ नहीं, उसके घर पर । उसने बादशाह 

( रै२२ ) 


को बेबरह ठगा ) एक कमरे में दो छतें लगाकर ओर दोनों छतों 
के बीच बैठकर उसने अद्भत-अद्भधत तरह की ,बोलियाँ सुनाई । 
परियों के मान-दान में बादशाह से उसने लाखों रुपये एऐंठे। 
रजीउद्दोला से बादशाह की बीमारी का सब हाल उसे मालूम 
ही हो गया था। इससे उसके रोग का कारण ओर उसकी 
सब व्यवस्था पूरी-पूरी कह सुनाई । एक अद्भत लिपि में उसने 
बादशाह को कई बार पत्र भी भेजे ; बादशाह को यह सुमकाया 
गया कि वे पत्र सब जिन्नती भाषा में हैं, क्योंकि जिनों के 
शाहंशाह 'शादिक़अली) ओर लिशि में पत्र नहीं लिखते | महीनों 
तक ये तमाशे होते रहे ओर वाजिदअलीशाह को बेवकूफ़ बना 
कर ये लोग उसे लूटते रहे। इसकी ख्रबर कहीं उमराव या 
अमरू बेगम को लग गई । उसने भण्डाफोड़ कर दिया | बाद 
शाह ने शादिक़़ञली को पकड़ बुलाया । २ दिसम्बर १८४५९ को 
जिनराज पकड़ आये।| आकर आपने अपने सारे जाल का 
हाल साफ़-साफ़ कह सुनाया। उसने कहा कि सिफ़ रुपया 
कमाने के इरादे से मेने यह सब किया है । इस फ़रेब में आपके 
क्पापात्र रजीउद्दोला ओर उसके साथी भी शामिल हैं । तब, 
रात को, बादशाह ने वबजीर ओर रजीउद्योला दोनों को बुला 
भेजा और सादिक़अली से कहा कि जिस तरह तुम अपने घर 
पर आमिले-जिन्नत बनते थे उसी तरह यहाँ भी बनो | एक 
कमरा इसके लिए तैयार किया गया । जब सत्र ठीक ठाक हो 
गया तब बादशाह उसके भीतर घुसा | घुसते ही एक ख्ोफ़ 
नाक आवाज ऊपर से आईं | पर छुत में क॒द्दीं दराज न थी। जरा 
देर में “सलाम आलेकुम” सुनाई दिया और छुतों के बीच 
परीराज प्रकट हो गये। उन्होंने दो एक आभूषण ओर प्रसाद 
बग्रेरदः बादशाह को वहीं से बाँठा और बाँद करं फ़िर रायब 


( हैंश३ ) 


होगये। तब बादशाह ने रजीउद्दोला की खूब खबर लो ओर 
कहा कि तुम लोग पहले दर्जे के नमकऋहराम हो । इसी तरह तुम 
सब मुझे ठगते रहे हो । रजीउद्दोला ओर उसके साथी; सआदत- 
अलीखोँ के रोज़े में रहते थे | वहाँ पहरा बिठा दिया गया और 
बिना तलाशी के किसी को आने-जाने की सरूत मनाई हो गई ' 
पर रजीउद्दोत्ना की बहन इसके पहले ही वहाँ से निकल भागी 
थी | इस घटना के बाद भी ये गन्धवराज, रजीउद्दोला, वहाँ 
बहुत दिनों तक रहे । बादशाह उसे निकालना चाहता था, पर 
उसकी इस इच्छा में अनेक व्याघात पेदा होते थे । अन्त में रेज़ि- 
डेंट के बहुत जोर लगाने पर वाजिदअलीशाह को उससे 
नजात मिली । 

बादशाह की मूखता की कोन कोन सा बात कही जाय। 
कुछ बातें तो ऐसी हैं जिनको सुन कर बेहद घणा होती हे; पर 
आप उन्ही में मग्न थे । उनके बिना आपको चैन ही न था। उन 
सबका लिखना यहाँ मुनासित्र न होगा। हाँ, एक छोटी सी 
बात यहाँ पर लिखी जाती है! बाजिदअलीशाह की माँ के 
पास एक परिचारिका थी। उस पर लखनऊ के बादशाह 
सलामत लुब्ध हो गये। आपने उस लोंडी से शादी करना 
चाहा | माँ ने बहुत सममाया, पर उसकी दाल न गली । जब 
बादशाह की बेकरारी बहुत ही बढ़ गई तब एक माया रची 
गई। आपकी माँ ने कहा कि इस लड़की की गरदन के पीछे 
साँपिन का चिह् है । मनुष्य तो क्या, इस निशानवाला घोड़ा 
तक कोई नहीं रखता। में डरती हूँ कि यदि आप इसे अपनी 
बेगम बनावेंगे तो कहीं आप और आपकी ओलाद दोनों पर 
आफ़त न आ जाय । पर असल मतलब बेगम का यह था कि 
यहू उस लड़की को देना न चाहती थी. और न बह लड़की ही 


( १ै२४ ) 


बादशाह की बेगस बनना चाहती थी। माँ की बात सुन कर 
बाजिदअली ने कहा कि मेरे अनेक बेगमें हें; सम्भव हे, उनमें 
से भी बहुतों के साँपिन हों; ओर इसी सबब से में बोमार 
रहता होऊँ। बेगम ने कहा--'“बेशक, हम लोगों का भी यही 
खयाल है । पर आपके डर से हमने यह बात आपसे आज तक 
नहीं कही” । इस पर प्रधान हींजड़े बशीर को हुक्म हुआ कि 
तुम सब बेगमों की गरदनों को परीक्षा करो। परीक्षा का फल 
भयक्कूर हुआ । आठ बेगमों की गरदनों में यह सबनाशी निशान 
पाया गया। उनके नाम--निशात-महल, खुरदेश-महल, सुलेमान 
महल, हजरत-महल, दारा बेगम, बड़ो बेगम, छोटो बेगम ओर 
हज़रत बेगम । फ़ोरन ही इनसे विवाह-बन्धन तोड़ दिया गया 
ओर हुक्म हुआ कि जो कुछ इनके पास हो लेकर ये महलों से 
चली जाये! कुछ लोगों ने कहा कि मुसलमानों की अपेक्षा 
हिन्दू लोग सामुद्रिक शात्र अच्छा जानते हैं । इस पर हिन्दू 
परणिडित बुलाये गये। उन्होंने कहा कि गरम लोहे से सॉाँपिन 
का सिर दाग देने से विपत्ति की सम्भावना दूर हो जायगी। 
पर बड़ी ओर छोटी बेगम को छोड़ कर ओर किसी ने अपना 
बदन जलाया जानां और विवाह-बन्धन तोड़ने के बाद रहना 
मठजूर न किया। अतः वे क्रोध में आकर फ़ोरन ही महलों से 
बाहर हो गईदे । 

सआदतअली के मरने पर लखनऊ के शाही खजाने में १७ 
करोड़ रुपया खच होने से बच रहा था। उसके बेटे गाजी 
उहीन ने उसमें से ७ करोड़ ख़च कर दिया ओर मुल्क से जो 
बसूल हुआ वह भी स्रच कर दिया। उसके बाद उसके बेटे ने 
बचे हुए १० करोड़ में से ९ करोड़ ३० लाख उड़ाया। रहा 
७० लाख। इसमें से महम्मदअली ने ३२५ लाख खर्च किया। 


( १४५५ ) 


अमजदअली ने बचे हुए ३५ लाख को बढ़ा कर ९२ लाख कर 
दिया । इसके सिवा कई लाख अशफ़ियाँ भी ख़ज़ाने में थीं 
ओर बहुत सा रुपया गवनमेंट के प्रामिसरी नोदस के रूप में 
भी था। वह सब वाजिदअलीशाह को मिला। आप १८४७ 
इसबो में तछत पर विराजे। (८५१ तक आपने सारी अशर- 
फ्रियाँ गला डालीं । शायद बेगमों के लिए उनके जेवर बन 
गये । प्रामिसरी नोट्स भी सत्र आपने उड़ा डाले, ओर रुपया 
जो खज़ाने में था वह भी सब आपने खच कर डाला। आपका 
ख् आमदनी की अपेकज्ञा कोई २० लाख अधिक था। पाँच 
बष में ५५ लाख रुपया आप पर अपने नोकरों और शाही 
घराने के आदमियों का देना हो गया। उन लोगों को दो दो 
तोन तीन बष की तनख्वाह ही न दी जा सकी । 


वबाजिदअली के वजीरेआज़म का नाम था अलीनको खाँ ! 
बजीर साहब ने वाजिदअली ओर वाजिदअली के राज्य को 
खूब ही मटियामेट किया | बजीर के विषय में स्‍लीमन साहब 
की राय सुनिए--“वजीर विश्वासपात्र आदमी नहीं है । इतना 
अयोग्य आदमी मेंने कभी नहीं देखा। क़ायदे से काम-काज 
करना क्‍या चीज है, वद जानता ही नहीं। गाने-बजानेवालों, 
वेश्याओं, हींजड़ों ओर ऐसे ही और नीच आदमियों को वह 
राज्य का रुपया बाँट रहा है। क्‍योंकि बादशाह के यहाँ ऐसे 
ही लोगों का अधिक आदर है। यही लोग प्रत्यक्ष या परोक्ष- 
रूप में राज्य के बड़े-बड़े उहदों का उपभोग कर रहे हैं। कहीं 
भी आप जाइए, इन लोगों की प्रभुता का पता आपको अवश्य 
लगेगा। प्रजा को ये लोग उलदे-छुरे से मूड़ रहे हें।न ऐसा 
 श्रृणित राज्य मैंने कमी देखा और न ऐसा अयोग्य बादशाह ।” 


५ १३६ ) 


बजोीर ने अपनी लड़की बादशाह को ब्याह दी थी । अपनो 
बजारत की जड़ मजबूत करने के लिए मानों उसने इस ब्याहरूपी 
जाल में बादशाह को फँसा लिया था। वह हमेशा बादशाह की 
तारीफ़ किया करता था। जो कुछ बादशाह करता था वजोर 
उसको अच्छा कहता था। वह अपनी बातों से बादशाह को 
सुमाता था कि न आपके समान लायक ओर कोई बादशाह ही 
हुआ ओर न आपका ऐसा अच्छा राज्य-प्रबन्ध ही कभी किसी 
ने किया। आपकी राज्य-प्रणाली सबथा निर्दोष है ' इसे ऐसी 
ही जारी रखिए। वजोर साहब की यही पवित्र मन्त्रणा थी। 
इसी में उसका ओर उसके आउरदों का भला भी था। 

वाजिदअलीशाह हमेशा अपने रह्ष में मस्त रददते थे । उन्हें 
राज्य के काग़ज़ात देखने की फ़ुरसत हो न थी। रैजेडेंट के 
भेजे हुए पत्र भो आप अक्सर न देखते थे। उनके जबाब बहुधा 
ओर ही लोग, बिना उनसे पूछे, भेज दिया करते थे। एक दफ़े 
बादशाह अपने ख्वास से नाराज हो गया। उसका नाम था 
हसनखाँ । उसके घर की तलाशी ली गई । बहाँ कागाजों के कई 
बंडल मिले। उनमें रेजिडेंट के भेजे हुए भो कई लिफ़ाफ़े थे। 
उन पर “जरूरी”? लिखा था। पर वे खोले तक न गये थे । यह 
हालत बादशाह को थो | बजोर साहब को भो राजकाज करने 
की कम फरसत रहती थो । जो कांग़ज वह देखता था उस पर 
न अपने हाथ से हुक्म लिखता था ओर न दस्तखत हो करता 
था। वह सिफ़् देखने की तारीख लिख देता था। महीना, साल 
आर हकम उसके नायब, मुहरिर, दोस्त ओर मेहरबान इत्यादि 
लिखा करते थे। जब कोई त्योहार वग्रेर्ट आ जाता था तब 
काराज़ों के ढेर लग जाते थे। वजीर साहब हर मिसल के 
_ ऊपर सिफ्र २, ३, १०, २१ इत्यादि देखने की तारीख के सूचक 


( १२७ ) 


अक्ूल लिख कर सब की गठरी बनाकर, उसे अपने सहायक 
मलाज़िमों को भेज कर, निश्चिन्त हो जाते थे। उन कागज़ों में 
चाद्दे जैसी ज़रूरी बातें हों, बज़ीर साहब को कुछ परवा न थी । 
आपके नायत्र ओर विश्वासपात्र मुलाजिम ही आपके लिए 
नज़रानां की कफ्रिक्र करते थे। जो कुछ वज़ीर को इस तरह 
मिलता था उसका हिस्सा वे लोग भी पाते थे। वे वज़ीर की 
नमकहलाली का पूरा पूरा ज्ञान रखते थे। इसलिए, वज़ोर 
उनको दण्ड भी न दे सकता था। ग्रजापीड़न-सम्बन्धी उनके 
बड़े-बड़े अपराधों पर डसे धूल डालनो पड़ती थी। प्रजा भी 
ऐसों के ख़िलाफ़ शिकायत करने से डरती थी। राज्य से माल- 
गुज़ारी का जो रुपया बसूल होता था उसका सिफ् आधा 
तिहाई मुश्किल से ख्ज़ाने तक पहुँचता था। बाक़ी बीच ही में 
उड़ जाता था। क्योंकि पियादे से लेकर वज़ोर तक को उसमें 
से हिस्सा मिलता था । क्‍ 
जब देश में अराजकता की सीमा बहुत ही बढ़ गई तब 
लखनऊ के रेज्िडंट स्‍ल्लीमन साहब सब बातों को अपनो आँखों 
से देखने के लिए दोरे पर निकले । उन्होंने तीन महोने में अपना 
दोरा ख़तम किया । जो कुछ उन्होंने देखा उससे उन्हें 
बड़ा दुख हुआ। देश में चोरों, डाकुओं ओर लुटेरों की इतनी 
अधिकता थी और उन लोगों का साहस यहाँ तक बढ़ गया 
था कि खुद रेजिडेंट साहब का. ख्रेमा उन्होंने कई बार लूट 
लिया ! साहब कहते हैं कि शाम के वक्त, अपने तम्बू के भीतर 
से मेरा निकलना मुश्किल हो गया है। में निकला कि सेकड़ों 
आदमियों ने मुके घेर लिया। कोई रोता है, कोई चीखता है, 
कोई दुह्हाई देता है, कोई अरजी हाथ में लिये दिखा रहा है । पर 
मुके खेद दै, में इन लोगों की फ़रियादें नहीं खुन सकता। मेरा 


( श्शण ) 


काम इतना ही है कि में इनकी शिकायतें दरबार तक पहुँचाऊँ। 
पर वहाँ कोई सुननेवाला भी तो हो। इन लोगों में से कितनी 
ही स्लरियाँ हैं। इन ख्री-पुरुषों के प्यारे से प्यारे कुठुम्बी ओर 
रिश्तेदार मार डाले गये हैं; इनके मकान जला दिये गये हैं; इन 
का माल, असबाब, रुपया-पैसा लूट लिया गया है; इनकी 
ज़मीन छिन गई है; इनके पके पकाये खेत काट लिये गये हैं । 
यह सब एक हो गाँव, या पास के गाँवों, में रहनेवाले बदमाशों 
ने किया है। यही नहीं, किन्तु आमिल के ख्रीमे के साथ के 
आदमियों तक ने इन बेचारों को लूट कर इन्हें भिखारी बना 
दिया है। इस तरह के जुल्म करते ये लोग ज़रा भी नहीं 
डरते। न इनको कोई सज्ञा देनेवाला हे, ओर न पता लगाने पर 
भी इनके पास से लूट का माल छीन कर उसके मालिक तक 
पहुँचानेवाला है । 

शाही अफ़सरों में इतनी भी शक्ति नहीं कि वे शाही रुपया 
तो वसूल कर सकें । यदि बदमाश ओर जालिम लुटेरों को वे 
पकड़ना भी चाहें तो पकड़ नहीं सकते। उनके पास पकड़ने 
के साधन ही नहीं । जो फ़ोज उनके पास है वह निकम्मी है; जो 
तोप हैं वे भी निकम्मी हैं; जो जानवर हैं वे भी अधमरे हो रहे. 
हैं| कहीं कहीं तो शाही अफ़सर इन बदमाशों के मुखियों से 
मिले हुए हैं। उनकी सहायता से वे बागी ओर बिगड़ेैल तआअ- 
ल्‍लुक़ेदारों से शाही मालगुजारी वसूल करते हैं। ये बदमाश, 
तअल्लुक़ेदारों और मालगुजारों को मार डालते हैं। इस निदे- 
यता के लिए इन्हें इनाम मिलता है ओर शाही नाजिम या 
आमिल मारे गये तअल्लुक़ेदारों की जमीन ओरों को दे देते हैं । 

' सस्‍लीमन साहब ने देश में अराजकता का जो हाल लिखा 
है बह बढ़ा ही करुणाजनक ओर साथ ही कोपकारक है। 


( २९ ) 


उसकी सचाई पर विश्वास नहीं आता । पर जिस पुस्तक में 
देखिए सब कहीं वही प्राणहानि, वही लूट-खसोट, वही अग्नि- 
_ दाह, वही सवंसवापहरण ! इससे यह कोई नहीं कह सकता 
कि जिस ख्थिति का वर्णन किया गया है वह बिलकुल ही 
_कपोलकल्पित है । उसमें अतिशयोक्ति हो सकती है, उसमें 
अतिरण्जना हो सकती है; पर निमू लता नहीं। सलीमन साहब 
कहते हैं-- 

मुझे कोड़ियों अर्ज़ियाँ रोज़ लेनी पड़ती हैं। में देखताहूँ 
कि अर्जी देनेवालों के होठ कैंप रहे हें और आँखों से आँसू 
टपक रहे हैं | क्‍यों ? जो कुछ उनके पास था लूट लिया गया 
है; उनके अजीजों का सिर काट लिया गया है या अत्यन्त ही 
: दुशखदायक रीति से मारते मारते उनके प्राण निकाल लिए गए हें; 
उनके घर समूल खोद डाले या जला दिये गये हैं । यह सब 
किया किसने ? बदसाश लुटेरों ने । इन लुटेरों ने ये लोमहषण 
अत्याचार, अपने. को कुलोन ओर इज्जुतदार माननेवाले राजा 
: और तअल्लुक़ेदारों को सहायता से किये हैं ! जिन पर अत्या- 
चार हुए हैं उन्होंने अत्याचारियों को कभी तक़्नलीफ़ नहीं 
 पहुँचाई; उनकी ।मरजी के ख़िलाफ़ कभी कोई काम नहीं किया; 
, उनका कभी कोई अपराध नहीं किया। फिर भी इन पर यह 
जुल्म क्‍यों ? इसलिए कि उनके पास कुछ सम्पत्ति थी, जिसको 
ज़रूरत उन अत्याचारी मनुष्यरूप राक्षसों को थी । इसलिए कि 
वे ऐसी जमीन को जोत-बोकर अपना गुजरान करते थे जिसे 
: वे हत्यारे लुटेरे छीन लेना चाहते थे; या जिसे वे छोड़ कर भाग 
गये थे, या जिसे वे बेजोती-बोई पड़ी रखने में अपना लाभ 
सममते थे। इन हमलों में स््री-पुरुष, बालकबचूढ़े किसी पर 
दया न दिखाई जाती थी । इन सर्वापहारी लुटेरों के दल के 
| ९ द 


(६ १३० ) 


नायक बहुचा वे लोग थे जो अपने को प्रथ्वीपति सममते हैं 
और जो इस बात का दावा करते हैं कि हम सूय और चन्द्रमा 
के वंशज हैं। मुसलमान भो ऐसे दलों के मुखिया हैं । शाही 
अमलों से जिस तअल्लुक़ेदार की नहीं बनती--फिर चाहे वह 
अनबन जिस कारण से हो--वह सममता हे कि बादशाह 
उसका शत्रु है; अतएब उसके प्रतिकूल हथियार उठाना ओर 
उसकी प्रजा का स्वनाश करना उसका कत्तव्य है। जो लोग 
' अँगरेज़ी फ्रोज में; सिपाही या उह॒देदार हैं वे अपनी शिकायतें - 
रेजिडेंन्ट की मारफ़त कर सकते हैं । उनके सिवा ओर लोगों से 
यह कहना कि तुम किसी शाही अफ़सर के पास जाकर फ़्ररि- 
याद करो मानों उसकी दिल्लगी करना हे; मानों उसके ताजे 
घावों पर नमक छिड़कना है । कोई आमिल, नाजिर, चकलेदार 
या कोई अफ़सर यह नहीं सममते कि बदमाशों ओर अत्या- 
चारियों को पकड़ना ओर दण्ड देना उसका काम है। ओर 
यदि वे पकड़ें भी तो उनको अपनी तरफ़ से खिलाना पड़ता 
है और अपनी तरफ़ से उनके रहने का प्रबन्ध भी करना पड़ता 
है। यदि वे उन्हें लखनऊ भेज देते हें तो कुछ दिनों में वे अपनी 
रिहाई मोल लेकर फिर वापस आजाते हैं। फिर उनके खिलाफ 
सिर काटने, डाके डालने, आदमियों का अज्ञ-भज्ञ कर डालने, 
स्त्रियों को बेइज़्जत करने :ओर बड़े-बड़े मकानों को जला कर 
खाक़ कर देने इत्यादि के चाहे जितने ओर जैसे पक्के सबूत 
मिलें उनकी कोई परवा नहीं करता। एक अफ़सर के दिये हुए 
सज़ा के हुक्म की इज्जत दूसरा अफ़सर एक तिनके के बराबर 
भी नहीं करता ।” क्‍ 

१९ जनवरी १८०० इसवो को रेजिडेंन्ट साहब का एक 
पड़ाव नवाबगठ्ज में था। पानी बरसने के कारण साहब को 


( १३११ ) 


एक दिन वहाँ रहना पड़ा ।. वज्णञीर आज़म, . अलीनकीखा, भी 
उस समय वहीं दोरे पर थे। पर आपका प्रबन्ध ऐसा खराब 
था कि आपकी छोलदारियाँ वक्त पर न आई' | इसलिए रेज़िडंट 
साहब को लाचार होकर अपनी दो-तीन छोलदारियाँ देनी 
पड़ीं। यदि वे इतनो क्रषा न करते तो वज़ीर साहब को बरसले 
' में पड़ा रहना पड़ता । तीन दिन के बाद वज़ीरे आज़म तशरीफ़ 
ले गये । उनके आदमियों ने साहब की कृपा का बंदला इस 
तरह दिया कि तम्बुओं के प्रायः सभी रस्से वे काट ले गये । 
बाहर की कुछ क़नातें भी उठा ले गये; ओर भीतर के दो-चार 
कालीन भी गायब करते गये ! उनके आदमियों ने जब रेज़िडेंट 
तक के माल पर हाथ मारा तब दूसरों के माल की तो बात 
ही न कीजिए 4 वे लोग जहाँ-जहाँ ठहरे वहाँ-वहाँ पास- 
पड़ोस के गाँवों को उन्होंने बड़ी ही निदेयता से लूटा । 
रेज्षिडेंट के आदमी उनका मुँह ताकते रह गये । लूटने से 
वे उनको मना न कर सके। वे डरे कि कहीं लुटेरों में वे 
भी न शामिल समझे जायँ। आमिल ओर चकलेदारों के 
आदमी इन लोगों से भी बदतर थे। जितने शाही अफ़सर थे 
प्रायः सभो इसी तरह लूट-खसोट करते थे। न उनको प्रजा 
पर दया आती थी, न बादशाह के बदनाम होने ही को परवा 
उन्हें थी। इस जुल्म को रोकने को कोई ज़रा भी चेष्टा न 
करता था। यदि कोई अफ़सर देखता कि किसी ग़रीब आदमी 
का छ॒प्पर उसके आदमियों के सिर पर तापने के लिए उठाया 
जा रहा है,या गन्ने, गेहूँ, ज्वारया धान से लहराता हुआ 
किसी का खेत चारे के लिए काटा जा रहा है, तो भी वह 
कुछ न कहता । मानों ये बात इतनी तुच्छ थीं कि ध्यान देने 


योग्य ही न थीं । 


( ११२ ) 


जब कोई शाही पैदल फ्रोज या रिसाला “माच” करता था, 
या जब कोई शाही अफ़सर दोरे पर होते थे, तब वे चारा कभी 
मोल न लेते थे । उनको शाही हुक्म था कि वे जितना चारा चाहें 
प्रजा से मुफ़ ले लें। यदि रिसाले में एक हज़ार घोड़े हों तो 
उन सब के लिए श्रजा ही चारा दे। लकड़ी भी मुफ़ में देने का 
हुक्म उन्हें था। इन चीज़ों के लिए प्रतिदिन आदमियों का एक 
दल बाहर निकलता था ओर जहाँ जो चीज़ मिलती थी ज़बर- 
दस्ती ले आता था। ऐसे दलों के आदमी घास, भूसा ओर 
इधन ही न लेते थे, किन्तु ओर जो कुछ उनके हाथ लगता था 
बह भी छोन लाते थे। इस कारण जहाँ से फ्रोज निकलती थी, 
या जहाँ किसी अफ़सर का पड़ाव पड़ता था, वहाँ आस-पास 
के गाँवों में शायद ही किसी के दरवाज़े पर छप्पर रहने पाता हो । 
चारे की भी इतनी लूट होती थी कि बेचारे ग़रीब किसानों के 
जानवरों को भूखों मरने की नोबत आती थी । 

शाही जमाने में कोई सात सो अख़बारनवीस थे। उनका 
काम था कि जितनी बातें जानने लायक हों उनकी रिपोट वे 
दरबार को करें। बहुधा ऐसी वारदातें होती थीं कि सेकड़ों 
आदसी मारे जाते थे; कितने ही गाँव जला कर खाक कर दिये 
जाते थे; लाखों रुपये का माल-असबाब लुट जाता था-पर ये 
लोग जबान तक न हिलाते थे--एक हुरूफ़ तक कागज पर 
लिखने की मिहनत न उठाते थे। विद्रोही लोग उनका मुँह 
रुपये से बन्द कर देते थे। भारो भारों वारदातों का जब पता 
लगता था तब अख़बारनवीसों की रिपोर्ट ढूँढ़-दू ढकर पढ़ी 
जाती थीं, पर उनमें ऐसी वारदातों का नामोनिशान तकन 
मिलता था। इन लोगों की तनरूवाह में बादशाह कोई तीन 
हजार रुपया महीने में उठाता था, अर्थात्‌ साल भर में छत्तीस 


( रैश३े ) 


हजार । पर ये लोग इतना माल मारते थे कि कोई डेढ़ लाख 
रुपया ये दरबार के अफ़सरों ओर उनके आउरदों को उलटा 
हर साल नज़रों में दे डालते थे। जब उनकी रिपोर्टा में किसी 
घटना का उल्लेख न मिलता था तब उनसे कैफ्रियत माँगी 
जाती थी । पर डेढ़ लाख रुपया लेनेवालों की बदौलत उनका 
बाल न बाँका द्ोने पाता था। वे वैसे ही शेर बने रहते थे ओर 
विद्रोहियों के अत्याचारों को छिपाते चले जाते थे। ये अखबार- 
नवीस यदि रिपोर्ट करते भी थे तों कुछ फल न होता था। 
अवध-सम्बन्धी एक किताब में ऐसी १७ रिपोर्टा का हवाला है । 
उन सब पर वजीर के नाम दरबार का हुक्म हुआ कि रिपोर्ट 
की गई बातों की वे जाँच करें ओर अत्याचारियों को दण्ड 
दे । परन्तु वजीर ने उन हुकमों की रत्ती भर भी परवा न की 
ओर चोर, बदमाश, लुटेरे पववत्‌ लूट मार करते, आदमियों 
को मारते ओर गाँवों को जलाते रहे 

बादशाह के नाज़िमों अथात्‌ गवनरों को बहुत सी फ़ोज 
रखनी पड़ती थी। जहाँ-जहाँ वे जाते थे फ्रोज उनके साथ 
रहती थी | कुछ तो लोगों को अपना प्रभुत्व दिखलाने के लिए 
वे फ्रीज़ लिए हुए घूमते थे ओर कुछ इसलिए कि बिना फ़ोज 
के बाहर निकलते वे डरते थे। प्रथ्वीपति लोग अकसर अपनी 
मालगुज़ारी न देते थे। अतएब नाजिमों के वे शत्र हो जाते थे 
ओर यदि उन्हें कमज़ोर पाते थे तो रास्ते में लूट लेते थे और 
मार तक डालते थे । 


शाही फ़ोज बुरी दशा में थी। फ़ोज के कमांडर लखनऊ में 
मौज किया करते थे और जिनकी बदौलत उनको यह पद 
मिलता था उनकी ,खुशामद में लगे रहते थे। यहाँ तक कि 
फ़ोज यदि लड़ाई पर जाती थी तो भी वे बहुधा अपने विलास- 

मन्दिर से बाहर न निकलते थे । जिस पलटन में ९०० जवानों 
का नाम था उसमें गिनने पर चार-पाँच सो आदमी मुश्किल 
से निकलते थे। फोज के हथियार पुराने ओर बेकाम थे। 
गोली-बारूद अकसर बाजार से मोल लेना पड़ता था। तोपें 
इतनी पुरानी ओर मरम्मततलब थीं कि किसी बड़े अफसर 
की सलामी के समय वे अकसर फट जाती थीं। जिन बैलों 
ओर घोड़ों के लिए रोज़ दो-दो सेर दाने के दाम दिये जाते 
थे उन्हें दो छटाँक भी न मिलता था! सिपाही की तनरूवाह 
चार रुपये थी। उसमें से भी कुछ कट जाता था। उसको 
अपने ही पेसे से वरदी ओर हथियार वगेरह मोल लेना पड़ता 
था । सिपाहियों को दस-दस बारह-बारह महीनों तक तन- 
रुूवाह ही न मिलती थी। कभी-कभी फोजी अफसर उनके 
हथियार बेच दिया करते थे ओर जो कुछ उनसे वसूल होता था 
उसे सरकारी काम में लगा देते थे । इस दशा में भी फोज से 
यह आशा की जाती थी कि वह बादशाह के लिए लड़े ! लड़ाई 
के समय फोज के सिपाही बहुधा दूढ़े हीन मिलते थे और 
यदि मिलते भी थे तो लड़ाई छिड़ते ही वे भाग खड़े होते थे । 

शाही नाज़िम ओर उनके मुलाज़िम इतने अन्यायी ओर 
प्रजापीड़क थे कि वे तअल्लुक़दारों से अधिक मालगुज़ारां 
जबरदस्ती वसूल कर लेते थे। मालगुजारी वसूल करने के दो 
तरीक़े थे--इजारा ओर अमानी । इजारा एक तरह का ठेका 
था । जहाँ इजारे के द्वारा लगान या मालगुजारी वसूल होती 
थी वहाँ ठेकेदार जुल्म करते थे ओर जहाँ अमानी के द्वारा 
तहाँ शाद्दी मुलाजिम प्रजा को लूटते थे। फिर इन मामलों की 
सुनवाई न द्वोती थी । मामूली आदमियों की तो बात ही नहीं, 
बड़े-बड़े राजा बरसों लखनऊ में पड़े रहते थे ओर फिर मूड 

मार कर अपने घर लोट आते थे। इसी कारण से जितने राजा, 
महाराजा, तअल्लुक़ेदार ओर जमीदार थे सबने फ्रोज रक्खो 
थी। सबने किले बना रक्खे थे। क़िले को बुर्जा' पर सबने तोपें 
चढ़ा रक्खो थों। जिनको अपनी इज्जत का कुछ खयाल था, 
जो अपना तअल्लुक़ा छीने जाने से बचाना चाहते थे, जो अपने 
असामियों की रक्षा शाहो मुलाजिमों से कराना चाहते थे--बे 
बागी हो जाते थे; नाज़िमों से लड़ते रहते थे; मालगुज़ारों देना 
बन्द कर देते थे ओर यदि वे अपने को कमजोर पाते थे तो 
कभी जंगल में, कभी इस्ट इण्डिया कम्पनी के राज्य में, भाग 
जाते थे । यदि उनकी रियासत किप्ती ओर को मिल जाती 
थी तो मोक़ा पाकर वे उस पर हमला करते थे, ऐसे 
हमलों में सकड़ों आदमी काम आ जाते थे | ऐसे दह्ले-फिसाद 
बराबर हुआ ही करते थे ओर बादशाही फोज विद्रोहियों का 
पारिपत्य न कर सकती थी। अवध के वतमान तअल्लुकेदारों 
में से, सम्भव है, कुछ लोग इन्हीं पुराने--बाजिदअलोशाह के 
ज़माने के-तश्रल्लुकेदारों के वंशज हों । इस दशा में इनका 
यह कहना कि जड़लों को साफ करके हमने अपनी-अपनी 
रियासतें पैदा की हैं, इस कारण हमीं इसके पुश्तैनी मालिक हैं, 
बड़ा हो कोतृूहलजनक दावा हे | 
शाही मुलाजिम ऐसे मकक्‍कार, भूठे, धोखेबाजु और 
अन्यायो थे कि उनका हाल सुन कर जी जल उठता है और 
आन्तरिक घृणां पेदा होती है। छोटे-छोटे मुलाजिसों हो की यह 
दशा न थी | नाजिम, अथात्‌ गवनर या कमिश्नर, तक बड़े-बड़े 
घृणित काम करते थे । जिसके पास वे कुछ देखते थे उसे पकड़ 
लेते, उसे बड़ा ही भयद्भुर शरीर-दण्ड देते थे: किसी-किसी को 
जान तक से मार डालते थे, उनके बाल-बच्चों की दुदंशा करते 

थे, उनकी स्त्रियों को अपने घर में डाल लेते थे।जो कोई 
अपना घर-द्वार बेच कर उनको ख्ांतिरख्वाह रुपया देता था 
यातो वह बचता था, या जो उनका मुक़ाबला करके अपने 
बाहबल से अपनी रक्ता कर सकता था वह बच सकता था। 


बाराबड्डी के जिले में रामदत्त पाँडे नाम का एक महाजन 
था | उसके पास कुछ इलाक़ा भी था। इलाक़ की मालगुजारी 
उसने पाई-पाई चुका दी थो। उसने अस्सी हजार रुपया गोंडा 
के नाजिम, मुहम्मदहुसेन, को क़र्ज भी दिया था। एक बार 
वह अयोध्या जाने के लिए निकला । राह में उसने नाजिम 
साहब से भी मिलना मुनासिब सममाा। ८ नवम्बर १८५० को 
बह, तुलसीपुर के राजा के साथ, नाजिम से मिला। वहाँ 
नाजिम साहबत्र ने उसे एकान्त में बुलाया । उसे विश्वास 
दिलाया गया कि अलग मिलने में कोई डर नहीं । नाजिम साहब 
के सामने उसका बाल भी बाँका न होगा * जब रामदत्त पाण्डे 
नाजिम से मिला तब उससे नाजिम ने ओर रुपया क़ज माँगा। 
रामदत्त ने देने से इनकार किया । बस वहीं उसका सिर उतार 
लिया गया । उसका डेरा लूट लिया गया। उसके साथी मार 
डाले गये । इतने हो से नाजिम को सन्तोष न हुआ । उसने 
रामदत्त की रियासत पर हमला किया; कई गाँव ओर क़सबे 
लूट लिये; कई जला दिये; सेकड़ों आदमियों को मार डाला 
ओर कोई १२ लाख रुपये का माल असबाब लूट ले गया | दर- 
बार को उसने इसकी रिपोट इस तरह की कि रामदत्त ने कई 
साल से सरकारी मालगुजारी न दी थी, जिन लोगों की उसने 
जमानत दी थी उनकी भी मालगुजारी अदा करने की उसने 
कोई चेष्टा नहीं की, बार-बार माँगने पर उल्टा उसने गुस्ताखी 
से भरे हुए जबाब दिये ओर ५०० हृथियारबन्द आदमी लेकर 


( १३७ ) 


बह मुझ पर चढ़ आया । मेने उसका सुक्राबला किया ओर 
बड़ी मुश्किलों में उसे मैंने मारा | इस बद्दधादुरी पर खुश होकर 
वाजिदअलीशाह ने अपने इस वीर ओर स्वामिभक्त नाज़िर को 
खिलत भेजी। पर गोरखपुर के अँगरेज मैजिस्ट्रेट, चेस्टर 
साहब को सच्ची बात मालूम होगई । उन्होंने रेजिडेंट को 
लिखा । रेजिडेंट की रिपोट पर नाजिस साहब निकाले गये। 
उन पर मुक़दमा चला | पहले तो वे भागे, पर पीछे से लाचार 
होकर वे लखनऊ में हाजिर हुए। मालूम नहीं उनका क्‍या 
हुआ । पर बहुत सम्भव है कि उन्‍होंने अपनी रिहाई मोल 
लेली हो ओर वे बेदाग़ छूट गये हों । 

गोंडा जिले में रघुबरसिंह नाम का एक ठेकेदार था। 
उसके ओर उसके मुलांजिमों के अत्याचार का वन, स्लीमन 
साहब की किताब में पढ़ कर, रोंगटे. खड़े हो जाते हैं । अनेक 
इज्जतदार आदमियों की इज्जत उन्होंने बिगाड़ दी। अनेकों 
को उन्होंने जान से मार डाला। घर फेक देना; ओरतों को 
उठा ले जाना: गाय, बैल, भेंस आदि पशुओं को बेंच लेना तो 
उनके लिए कोई बात ही न थी | ये लोग जिनको केद कर लेते 
थे उनको भयानक दण्ड देते थे। जबतक वे खातिरख्वाह 
रुपया न देते थे तबतक उनको प्रति दिन बहुत ही ह्ृदयद्रावक 
दण्ड मिलता था| स्रियाँ ओर पुरुष दोनों वख्रहीन करके बाँघ 
कर पीटे जाते थे; माघ-पूस के जाड़ों में वे वैसे ही विवशस्य 
बाहर डाल दिये जाते थे; डनके नाखनों के भीतर जलती हुई 
लोदे की कीलें गाड़ दी जाती थीं; तेल से भीगा हुआ कपड़ा 
बाँध कर मशाल की तरह उनके हाथ जलाये जाते थे; गीली 
बारूद लगा कर सूख जाने पर उनकी दाढ़ी में आग लगा दी 
ज़ाती थी; अज्ञारे की तरह लाल दस्तपनाह से उनकी जीभे 

बाहर खींच लो जाती थीं ओर फिर उनमें छेद किये जाते थे !!! 
एक दो के नहों, सेकड़ों की ऐसी हो दुदंशा को जातो थो-- 
स्त्रियों ओर बच्चों तक के ऊपर दया नहीं दिखाई जातो थी। 
जो लोग इस तरह मारते-मारते मर जाते थे उनकी लाशें कहीं 
कीचड़ में, कहीं पुराने सूखे हुए कूबों में, कहीं काँटों में फेंक 
दी जाती थीं और उनके कुटुम्बी ओर रिश्तेदार उन्हें उठा कर 
ले जाने तक न पाते थे | इस तरह के घोर दण्ड और उपद्रव 
होने पर भी उनके शमन करने का कोई ठीक प्रबन्ध न होता 
था। बादशाह सलामत को अपने हींजड़े, गाने, बजाने ओर 
बेगमों से ही फरसत न थी। आपके अफ़सर यातो इतने 
कमज़ोर थे कि ऐसे-ऐसे ज्ालिम आदमियों का पारिपत्य ही 
न कर सकते थे, या वे खुद ऐसे लोगों से मिले हुए थे। वे 
खुद ही क्या कम निदंयी, अ्न्यायी ओर प्रजापीडक थे ! 

जिस देश को ऐसी दुव्येबस्था हो उसमें चोरों, लुटेरों 
ओर डाकुओं का साम्राज्य होना सवथा स्वाभाविक है। 
वाजिद्अलोशाह के ज़माने में इन लोगों का बेतरह प्राबल्य था । 
उनके डर से राह चलना लोगों को मुश्किल हो गया था। 
किसी का जान-माल सुरक्षित न था। जिसके पास बदमाशों 
ने चार पैसे देखे उसे ही लूट लिया। गाँव के गाँव जला देना 
सहज सी बात थी | औरतों ओर जवान लड़कियों का उठा ले 
जाना ओर उनको बेइज्ज़त करना रोज़ की घटनायें थीं। कुछ 
जमीदार तक बागी हो गये थे । उन्होंने अपने पड़ोसियों की 
जमींदारी छीन ली थी । इन लोगों के जुल्म की कहानी सुन कर 
बदन काँप उठता है । ऐसे ज़ालिम ज़मीदारों में देवा का जमी दार 
भूरेखाँ और भवानीगढ़ का ज़मीदार महीपतिसिंह प्रमुख थे । इन 
लोगों के घोर कर्मो' की तालिका बहुत बड़ी है । ये आदमियों को 


( १३९ ) 


जीता जला देते थे; उनके हाथ तोड़ डालते थे; पेर काट डालते 
थे ओर इस दुगति के बाद उन्हें रास्ते में फेंक देते थे जहाँ मांस 
खोर पक्ती उनका काम, धीरे-धीरे, मम्मेझन्तन वेदना देकर 
तमाम करते थे । जबतक लोग इनको मनमाना धन न देते थे तब 
तक उनके साथ ये बड़ी ही निदंयता और निष्ठुरता से पेश आते 
थे। किसी-किसी को ये नाक काट लेते थे । फिर गधे पर चढ़ा 
कर गर गरदन से सुअर का बच्चा लटका देते थे । इस अबस्था में 
उसे ये गाँव भर में घुमाते थे। गद्भा, महादेव की मूर्ति ओर 
क़रान को उठा कर ये लोग प्राणदान का अभय बचन देते थे 
पर उसके थोड़ो ही देर बाद निःसक्लोच होकर निरपराध आद- 
मियों का सिर धड़ से जुदा करने में ज़रा भी धम्मेहानि या भय 
न मानते थे। लोगों की बहु बेटियाँ उनके घरवालों के सामने 
बेइजजत करना और काफ़ी रुपया मिलने तक उन्हें अपने पास 
रखना इनका रोज़ का काम था | ब्राह्मणों के मुँह में थूक देना 
उनके मुँह पर मेले का तोबड़ा चढ़ा देना, काँटों पर लिटा कर 
उन्हें बेदरदी से पीटना इनकी दृष्टि में बहुत छोटी सज़ा थी। 
जहाँ किसी के घर अच्छी ख्री इन्होंने देखो तहाँ उसे छोना; 
जहाँ किसो के अच्छी फ़सल देखी तहाँ उसे काटा | जहाँ 
किसी के अच्छे जानवर देखे तहाँ उन्हें. उड़ाया ; जहाँ किसी के 
क़ब्ज़े में अच्छी ज़मीन देखी तहाँ उसे छीना। इनका इतना 
आतझु था कि लोग इनका नाम सुनते की काँपते थे। 

जमींदारों ओर तअल्लुक़ेदारों को यह वणन पढ़ कर लेखक 
पर कोप न करना चाहिए। लेखक तो सिफ़ सस्‍लीसन साहब की 
किताब से महीपतिसिंह वरशेरह के कारनामों के कुछ अंश की 
नक़ल मात्र कर रहा 

ऐसे ऐसे पाषाण-हृदय राक्षस दो-चार नहीं अनेक थे। 

कोई गाँव या क़रुबा ऐसा नथा जहाँ लूटमार न होती हो । 
इसलिए हर गाँव में गाँववालों ने पासियों का एक एक दल 
नौकर रक्‍खा था। ये लोग धनुवोाण रखते थे ओर अपने 
गाँव की फ़लल वरेरह की रक्षा दूसरे गाँववालों के आक्रमण 
से करते थे । इस काम के लिए हर आदमी से, फ़सलल पर 
उन्हें अनाज मिलता था । क्‍ 
इस दुव्येबस्था ओर प्रजापीडन का हृदयभेदक दृश्य मेजर 
जनरल स्लीमन ने प्रत्यक्ष देखा। उन्होंने गबवनमेंट को उसकी 
रिपोट की ओर लिखा कि सावभोम राजा होने के कारण अबध 
की इस दुर्दशा को देखते रहना इश्वर और प्रजा, दोनों की 
टृष्टि में पाप करना है। ओर सुलहनामे या सन्धिपत्र की शर्तों 
के अनुसार ऐसे समय में अवध की राज्य-व्यवस्था में दस्त- 
न्दाजी करना न्याय ही होगा। उन्होंने सिफारिश को कि 
वध के सूबे का राज्य-प्रबन्ध इस्ट इण्डिया कम्पनी अपने हाथ 
में लेले. बादशाह की निकम्मी फ़ोज को जवाब देदे; बादशाह 
की मान-मयांदा के अनुकूल उसकी पेंशन नियत कर दे, ओर 
प्रजा की विपत्ति दूर करने की यथांसाध्य चेष्टा करे) पर 
कम्पनी अवध को अपने राज्य में न मिलावेक; अवध की प्रजा 
के हित के लिए देश का प्रबन्ध बह अपने अफ़सरों द्वारा करावे; 
ओर ख़च से जो बचत हो उसे प्रजा ही के लाभ के लिए 
कम्पनी काम में लावे। उन्होंने यह भी लिखा कि--' यद्यपि 

ध्रवध की प्रजा को अराजकता के कारण अनेक मम्मेकृन्तक कष्ट 
सहन करने पड़ते हैं तथापि वह कम्पनी के शासित देश में 
रहने की अपेक्षा बादशाह के अधीन रहना ही अधिक पसन्द 
करती है। इसका कारण यह है कि अँगरेज़ो राज्य में दीवानी 
कचहरियों में मुक़दमें लड़-लड़कर दोनों पक्षवाले उजड़ जाते 
हैं: लाभ केवल वकीलों ओर मुख़तारों को होता है। एक रुपये 
के दावे के लिए चालीस चालीस, पचास पचास कोस दूर 
कचहरियों तक दोड़ना पड़ता है। फिर, हमारा क़ानून अनि 
श्वित ठहरा । वह कई तरह का है। एकही बात के कई अथे 
लगाये जाते हैं। कभी कभी कुछ का कुछ हो जाता है । जज 
लोग बेपरवाह ओर धमण्डी हैं |” 
स्‍लीमन साहब यह रिपोर्ट भेज कर बीमार पड़ गये और 
छुट्टी पर चले गये। उनके बाद जनरल ओट्रम लखनऊ के 
रेज़िडेंट हुए । १८०४ इसवी में लाड डलहोज़ो ने जनरल 
ओटम से भी एक रिपोर्ट माँगी। उन्होंने लिखा कि यहाँ की 
टुव्यंबस्था पूवबत्‌ बनी हुई है । सिफ़ वज़ोर को नज़रें वग्रेरह 
मिलाकर, सालाना, ८ लाख १७ हजार रुपया मिल्नता है। 
८०५३-०४ इंसवी में प्रजा से १? करोड़ २० लाख रुपया. कर 
ओर मालगुजारी इत्यादि के रूप में, वसूल हुआ था। उसमें से 
सिफ़ :० या ४० लाख रुपया लखनऊ पहुंचा। बाक़ी सब का 
सब शाही मुलाजिमों ने बीचही में हड़प कर लिया | जहाँ इतनी 
आमदनी ओर इतना ख्च वहाँ न्‍्याय-विभाग के लिए, एक साल 
सिफ़ १६ सो रुपया दिया गया? बजीर ओर दीवान से 
लगा कर पियादों तक को जनरल ओट्रम ने घूसख्तोर बताया। 
इस रिपोर्ट को पढ़ कर, १८ जून १८०५ को; लार्ड डलहोजी 
ने अपना कतंव्य स्थिर किया । उन्होंने निश्चय किया कि 

अवध का सूबा अँगरेजी राज्य में मिला दिया जाय ओर 
बाजिदअलीशादह को १२ लाख रुपया साल पेंशन दी जाय । 

४ फ़रबरी १८०३ को रेजिइंट साहब लाट साहब का खरीता 
लेकर वाजिदअलीशाह से मिले। ख़रीते को पढ़ कर वाजिद- 
अलीशाह को अनिवाय्ये दुःख हुआ । उन्होंने कहा-“मैंने 
शेसा क्या अपराध किया जो मुझ पर ऐसा प्रसद् आया”?! 
इसका उत्तर खरीते में दे ही दिया गया था। वह यह था कि 
तुमने १८०१ इसवी के सन्धि-पत्र के अनुसार काम नहीं किया; 
अपने देश का सुप्रबन्ध न करने से तुमने सब कहीं अराजकता 
'फैला दी; इससे कम्पनी को तुम्हारा राज्यसूत्र अपने हाथ में 
लेना पड़ा । तीन दिन में बादशाह को अवध का सूबा कम्पनी 
के सिपुद कर देने का हुआ। इस बात को वाजिदअली 
शाह ने जूर न किया। इससे अँगरेजों ने उन्हें जबरन कलकत्ते 
भेज दिया। वे बहुत रोये धोये; उनके पुव॒जों ने अँगरेजों पर 
जो उपकार किये थे, उनका उन्होंने बार-बार स्मरण दिलाया; 
पर सब व्यथे हुआ । अवध अँगरेजों का हो गया। १८५६-४७ 
इसवी में जब लखनऊ में सिपाही-विद्रोह हुआ तब वाजिद- 
ऊलीशाह पर यह इलजाम लगाया गया ऊ#ि वे भी उसमें शामिल 
रहे हैं । इस कारण कलकत्ते के मटिया-बुज से हटा कर वे वहाँ 
के किले, फोर्टे विल्ियम, में रकखे गये । पर ९ जूला& १८३९ 
को लाड केनिंग ने उन्हें इस प्रतिबन्ध से मुक्त कर दिया। तब 
से, (२ लाख रुपये साल पर उन्हें बैभवहीन ओर परतन्त्रदशा 
में अपने दिन काटने पड़े। २१ सितम्बर श्य८७ इंसबी को 
उनको मृत्यु हुई । 

बाजिदअलीशाह ने कल्कत्ते में भी लखनऊ की एक छोटो 
सी नक़ल बना दो थो। अपने लिए मनोहर महल ओर अपनी 

बेगमों, बालबच्चों ओर परिवारों इत्यादि के लिए अच्छे-अच्छे 
मकान तैयार करा दिये थे । वहीं आप सदा रहते थे। शायद 
ही कभी बाहर निकलते रहे हों। जानवरों और चिड़ियों का 
आपको बड़ा शोक़ था। उन्हों से, ओर कविता से भी, आपका 
मनोर७ठ्जन होता था। चिड़ियों ओर खास-खास जानवरों की 
मुहमागी क़ीमत आप देते थे। एक दफ़े एक बाज़ पक्षी की 
क्रीमत कई हज़ार रुपये--शायद एक लाख--आपने दिये थे। 
पास काफ़ी रुपया न था। इस कारण आपने सोने के एक 
पलंग का सोना गला कर बक़ाया कीमत अदा की। दया की 
मात्रा आप में, सुनते हैं, बहुत अधिक थी। आप अपने सारे 
ख्नानगी मुलाज़िमों ओर नोकरों को लखनऊ से कलकत्ते ले 
गये थे । किसी को बरख़ास्त नहीं किया । 

वाजिदअलीशाह के वशंज अभी तक कलकते में है और 
गबनेमेंट की प्रदत्त पेंशन पाते हैं । १८५१ में उनका पुत्र बागियों 
से मिल गया था। वह राना बेनीमाधवर्सिह आदि से मिल 
कर गदर के समय, अंगरेजों से लड़ा था; पर पीछे उसे हार 
कर नेपाल भाग जाना पड़ा | 

इस तरह अपनी विलासप्रियता के वशोभूत होकर वाजिद 
अलोशाह ने अपने पूवजों का राज्य सदा के लिए खो दिया। 
वाजिदअली के जैसे कुछ कुलक्षण आज-कल इस प्रान्त--इस 
प्रान्त ही के क्‍यों, इस देश के भी-कुछ नर-राजों और महीप- 
मानियों में भी पाये जाते हैं । उनको अपने मान, सम्मान, धन 
जन और प्रजा की बहुत ही कम परवा रहती है | क्‍या वे अवध 
के इस अन्तिम बादशाह के चरित से कुछ उपदेश ग्रहण करंगे ९ 


[ सितम्बर (९२१ 

80 | 59५0 अल्प काल ही में इस योग्य कर दिया कि 
जि 2 उसने संसार में सबसे बड़े शक्तिशाली देश, 
्नजर5 रूस को परास्त कर दिया। उसका नाम 
५2660 205: इंटो है। ईटो के पिता का नाम जजों इईटो 
था। वे बाग़वान थे; उनको दो तलवार बाँधने का अधिकार 
पहले न था। जापान में समुराई वंश के लोगों ही को दो 
तलवारें रखने की प्रतिष्ठा प्राप्त हे। वे लोग ओरों की अपेक्षा 
अधिक माननीय माने जाते हैं | परन्तु जजो इटो की सुविशेष 
योग्यता का, विचार करके, पीछे से, उनको भी दो तलवारें 
बाँधने का अश्रधिकार मिल गया था । ।$ 
/( १४७ ) 


( १७४ ) 


मारकुइस इंटों उदारता की प्रत्यक्ष मूर्ति हैं। उन्होंने अनेक 
होनहार युवकों की वित्त बाहर सहायता की है। वे युवक इस 
समय जापान में बहुत अच्छे अच्छे पदों पर अधिष्ठित हैं । चीन 
के कोठली हंग-चंग की तरह अगर वे चाहते तो अपरिमित धन 
सब्चय कर लेते। परन्तु वे अत्यन्त सत्य-प्रिय, सन्‍्तोषी और 
नेक-नीयत आदमी हैं। अनुचित माग से द्रव्य इकट्ठा करना वे 
: धह्यन्‌ पातक सममते हैं । 
 ईंटो चार दफ़ मिकाडो के प्रधान मन्त्री रह चुके हैं । इस 
समय यद्यपि वे प्रधान मन्त्री के पद पर नहीं, तथापि जितने 
बड़े बड़े काम होते हैं उन सब में वे गुप्त रीति से योग देते हैं । 
बिना उनकी राय, बिना उनकी मन्त्रणा के कोई काम नहीं 
होता। इस समय जो रूस ओर जापान का प्रलयद्ुर युद्ध 
हो रहा है उसमें इंटो के बुद्धि-बैभव का पूरा पूरा उपयोग किया 
गया है। श्रभो थोड़े ही दिन हुए वे कोरिया गये थे। वहाँ 
राजधानो सिउल में रह कर ओर वहाँ की अराजकता का निवा- 
रण करके उन्होंने नवीन प्रकार का प्रबन्ध किया है । 
इस समय भूमण्डल के भिन्न भिन्न देशों के जितने प्रधान 
मनत्री हैं, मारकुइस इटो उन सबों में कम धनी हैं । उनको सिफ़ 
उतना ही धन मिलता है जितने से उनका मामूली खरे चल 
जाय । यदि कभीं उनको अधिक रुपया मिल जाता है तो उससे 
वे होनहार जापानो युवकों को योरोप या अमरीका में विद्याध्ययन 
करने या कला-कोशल सीखने के लिए भेज देते हैं। उनकी 
निधनता का एक उदाहरण लोजिये। जापान की राजधानी 
टोकियो में कई एकड़ जुमीन एक ऐसे मोक़े पर थी जो बहुत ही 
अ्रच्छुष था। वह जमीन इंटो के पिता ने प्राप्त की थी। इटो ने 
बहीं पर अपने रहने के लिए एक बहुत अच्छा मकान ओर 


१० 


( १४६ ) 


बाग बनाया। वहीं पर वे बहुत दिनों तक रहते भो रहे। 
परन्तु एकाएक उनको रुपये की ज़रूरत पड़ी। अतएव अपने 
मित्र वाइकोंट कागबा की मारफ़त उसे उन्होंन बेरन इबासको 
को सिफ़ १८ हज़ार रुपये पर बंच डाला। इस जायदाद की 
क्ीमत इस वक्त कम से कम १५,००,००० रुपये कूती जाती है '! 
तब से मारकुइस इंटो के पास रहने को मकान नहीं है। वे 
इधर उधर मारे मारे फिरते हैं। कभी वे नतसुशीमा में, कभी 
वेदावेर में, कभी इसरागा में, कभी अज़बू में ओर कभी टोकियो 
में रहते हें। सुनने से तअज्जुब होता है, परन्तु उनकी कुल 
ज़ायदाद १,२०,००० रुपये से अधिक नहीं । 

मारकुइस इंटो खलासी बन कर पहले पहल इज्जलेण्ड पहुँचे । 
जहाज़ के खलासियों को कितना सरूत काम करना पड़ता है 
यह बात छिपी नहीं । परन्तु उस अधम ओर परिश्रम के काम 
को इंटो ने बड़ी मुस्तेदी से किया। (जस समय वे लन्दन 
पहुँचे, उनकी जेब में सिफ्र चार-पाँच रुपये थे। वहाँ उन्होंने 
पश्चिमी देशों की सभ्यता, उनकी राज्य-प्रणाली, उनकी युद्ध- 
विद्या ओर उनके कला-कोशल को यहाँ तक सीखा कि वहाँ 
से लोट कर उन सब बातों की प्रतिच्छाया जापान में उन्होंने 
प्रकट कर दी। उनके बराबर स्वदेश-भक्त, दृढ़-प्रतिज्ञ, सत्य- 
प्रिय और नीति-निपुण पुरुष जापान में दूसरा नहीं। जापान का 
एक छुत्र राज्य ओर वहाँ की पारलियामेंट उन्हींके अद्भत 
अध्यवसाय का फल है। 

मारकुइस इटो परिश्रम से बिल्कुल नहीं डरते। जो खलासी 
का काम कर सकेगा वह क्‍या न कर सकेगा ? आराम क्‍या 
चीज़ है, यद॒वे जानते ही नहीं। चार घण्टे से अधिक आप 
कभी नहीं सोते। सुबह जबतक उनके नोकर बिस्तर - से उठते 


( हृ्ठ७ ) 


हैं ओर उनके लिए कहवा तैयार करते हैं, तब्रतक वे बाग में 
टहला करते हैं | उनको कोई व्यसन छू तक नहीं गया। उनका 
सिफ़ एक ही निज का नोकर है, वही उनके सब्र काम करता है। 
शेष नोकर घर के काम के लिये हें। उनके कमरे में जो सामान 
है, सब सादा है। कुरसियाँ कई एक अवश्य हैं, पर आराम- 
कुरसी एक भी नहीं ! अच्छा चुरुट उनको अधिक पसन्द है; वे 
. तम्बाकू के सच्चे परीक्षक हैं । पोशाक उनकी सादी है । “फ़ेशन”” 
का उनको बिलकुल ही झूयाल नहीं । द 
मारकुइस इंटो यद्यपि इतने सीधे-सादे हें ओर यद्यपि उन 
के यहाँ धन की विशेषता नहीं, तथापि उनको पढ़ने-लिखने का 
बेहद शीक़ है । योरप ओर अमेरिका में आज तक जितनी उम्दा- 
किताबें निकली हैं वे सब उनके पुस्तकालय में विद्यमान हैं | नई 
नई पुस्तक जो निकलती जाती हैं, निकलने के साथ ही उनके 
हाथ में पहुँच जाती हैं | जितनी पुस्तकें उनके यहाँ हैं सब उन्होंने 
पढ़ी हैं । जो नई पुस्तक उनके द्ाथ आती है उसे आवरणप्रष्ठ 
( 0० 9०8८ ) से लेकर अन्त तक वे बिना पढ़े नहीं रखते । 
पाँच से लेकर छः घण्टे तक रोज़ पुस्तकावलोकन करते हैं । 
जमेन, अँगरेज़ो, फ्रेंच ओर चीनी भाषाओं के वे उतने हो 
पर्डित हैं जितने कि विश्वविद्यालय के अध्यापक होते हैं। 
जायानी भाषा के विषय में तो कुछ कहने की ज़रूरत हो नहीं । 
ईंटो के लिए साहित्य की उतनी ही ज़रूरत है जितनी धुवांकश 
के लिए कोयले की जरूरत होती है। वे अत्यन्त मिष्ठ भाषी 
हैं। दूसरे देश की भाषाओं को वे उतनी ही शुद्धता से बोलते हैं 
जितनी शुद्धता से उन उन देशों के निवासी उन्हें बोलते हैं। 
उन्तका उच्चारण भी बहुत अच्छा है। परन्तु उनकी गिनती 
अच्छे वक्ताओं में नहीं। का 


( रैम ) 


सर येडविन आरल्ड जापान के विल्नक्षण भक्त थे। उन्होंने 
वहाँ बहुत दिनों तक निवास भी किया, वहाँ की भाषा भी 
सीखी और एक जापान स्त्री से विवाह भी किया । जापान के 
विषय में उनको बहुत अधिक ज्ञान था। मारकुइस इंटो की 
उन्होंने बड़ी बड़ाई की है--मिकाडो-बादशाह--के नीचे उन्होंने 
उन्हींकी गणना की है। उन्होंने उनको “जापान का विस्माक 
कहा है। यह स्वथा सत्य है | इंटो की बराबर राज-नीति-कुशल 
पुरुष जापान में दूसरा नहीं। उन्होंने जापान को एक नये 
साँचे में ढाल दिया | हर विषय में उसकी तरक्क़ी की | योरप 
ओर अमेरिका में जो कुछ ग्रहण करने के योग्य था उसे उन्होंने 
ले लिया ओर जो कुछ ग्रहण करने के योग्य न था उसे छोड़ 
दिया। वे सर्वोत्कृष्ट गुणग्राही ओर दोषत्यागी पुरुष हैं। आज 
तक जितने प्रख्यात पुरुष हो गये हैं; प्रायः सब में एक ही 
एक प्रधान गुण था। परन्तु इंटो में अनेक गुणों का समुदाय 
है। नोति-पटुता में वे चाणक्य हैं; देशभक्ति में वे विलियम' 
पिट हैं; दृहता ओर साहस में वे वाशिंगटन हैं: सन्धि-विग्रह में 
वे विस्माक हें । ऐसे मारकुइस ईंटो के अनवरत परिश्रम से 
उन्नत ओर उत्साहित हुआ जापान इस समय संसार के 
सबसे अधिक बलवान राज्य से भिड़ कर उसे उसने पछाड़ 
दिया | इस तरह उसने अपने निःसीम साहस और रण- 
कोशल से संसार को चकित कर दिया है। जो मृत्यु को तुच्छ 
सममता है; जो अपने देश के लिए धन की तो बात ही नहीं; 
प्राणों को भी हथेली पर रक्‍खे है; बड़े बढ़े विजय प्राप्त करके 
भी जिसे ज़रा भी घमण्ड नहीं, इेश्वर उसका अवश्य द्वी कल्याण 


करता है | 
.[ जुलाई १९०७ 

मर ८#ज 0 ुकरोपाटकिन का नाम हमारे देशवाशियों में से 
४>मै-०१-*९७५ पहले प्राय: बहुत कम लोग जानते रहे होंगे। 
ट्र * परन्तु जबसे रूस ओर जापान का युद्ध 
” छिड़ा हे तबसे जनरल कुरोपाटकिन का 

४०५४” ४5 नाम सबकी जबान पर है। आपने अमानुषी 
वीरता के कास किये हैं; आप साहस और शोय्य की मूर्ति हैं 
बल में आप भीमकाय भीम के समान हैं । आपके सेना-नायकत्व 
को बहुत बड़ी शोहरत है। परन्तु ऐसे विश्वविख्यात बीर के 
द्वारा संचालित सेना को खवीकार भतखोवे जापानी पराजय पर 
पराजय देते चले जा रहे हैं। रूस की समग्र स्थल-सेना का 
नायकत्व स्वीकार करके उसको पुनः पुनः परास्त होते देख 
कुरोपाटकिन अपने मन में क्‍या कहते होंगे, यह नहीं जाना जा 
( ४९ ) 





( (९५० ) 


सकता। क्या पीत-बर्ण जापानी कुरोपाटकिन: के पृव सख्त 
यश को बिलकुल ही काला कर देंगे ? 

कुरोपाटकिन मशहूर योद्धा हैं । युद्ध करना उनको बहुत 
प्रिय है । युद्ध उनके लिए दिल बहलाव की चीज है। जैसे-जैसे 
वे अपनी इस युद्ध-प्रियता को बढ़ाते जाते हैं, तैसे ही तैसे रूस 
की राज-सत्ता भो एशिया में बढ़ती जाती हे। कुरोपाटकिन 
ने रूस को क्रम से उन्नत होते देखा ओर अपने भुजबल 
से उन्होंने उसके विस्तार को बढ़ाया है। बुख़ारा और ताश- 
क़न्द के आस पास कुरोपाटकिन ने पहले पहले अपनी युद्ध- 
प्रियता की चाशनी चखी। उस समय उनकी उम्र बहुत कम 
थी। वे सब लेफ्टिनेंट थे। परन्तु तात्कालिक युद्ध में उन्होंने 
आश्वयेकारिणी वीरता दिखलाई। इसलिए युद्ध के अन्त में 
दो तमगों ने उनके हृदयस्थल की शोभा बढ़ाई। साथ ही उन 
के पद की भी उन्नति हो गई ।। वे पुरे लेफ्टिनेंट हो गये। 

कुरोपाटकिन के रणकोशल को देख कर उनके सेना नायकों 
ने उनकी बड़ो तारीफ़ की । उन्होंने सिफ़ारिश करके उन्हें 
अन्य देश में युद्ध-विद्या की शिक्षा प्राप्ति के लिए भिजवाया। 
पहले वे बलिन गये, फिर पेरिस। पेरिस में फ्रांस की घुड़स- 
बार सेना के सुधार में कुरोपाटकिन ने बहुत सहायता को। 
इससे मारशल मकमोहन उन पर बहुत प्रसन्न हुण ओर “लीजि- 
यन आफ आनर”' ( ,८2707 ० #7070प07 ) नामक पदक 
उनको मिला। कुरोपाटकिन के पहले किसी रूसी अफ़सर को 
यह पदक न मिला था। जिस समय फ्रांस ओर प्रशिया में 
युद्ध हो रहा था उस समय कुरोपाटकिन पेरिस में थे । प्रशिया 
की फ्रोज ने उस समय पेरिस को घेर रक्खा था। उस समय 
कुरोपाटकिन ने बहुत तजरिबा हासिल किया। युद्धक्षेत्र में स्वयं . 


(€ १५१ ) 


जाकर उन्होंने युद्धकोशल सीखा। उस समय तक कुरोपाटकिन 
अल्पवयेस्क ही थे। वे अपनी भावी उन्नति के सम्बन्ध में तरह ' 
तरह के स्वप्न देख रहे थे कि तुर्किस्तान में लड़ाई छिड़ गईे। 
. इसलिए कुरोपाटकिन को रूस लोट जाना पड़ा । खोकन्द के खाँ. 
से रूस लड़ा ओर खोकन्द सदेव के लिए रूसी तुक्किस्तान में 
. मिला लिया गया। 

तुर्किस्तान के इस युद्ध में कुरोपाटकिन की योजना जनरल 
स्कोबेल्फ की अधीनता में हुईं। वहाँ कुरोपाटकिन पर किसी 
कारण से स्कोवेल्फ नाराज़ हो गये । अतणब उन्होंने कुरोपाटकिन 
को एक ऐसा काम सोंपा जिसे करके उनके जीते ल्लोट आने की 
कोई आशा न थी । कुरोपाटकिन ने अपने जनरल की इस आज्ञा 
को बड़ी धीरता ओर बड़ी दृढ़ता से सुना। वे ज़रा भी चब्चल 
नहों हुए । उन्होंने उस काम को सफलतापूवकर करके लौट आने. 
का मन ही मन प्रण किया। उनको हुक्म हुआ कि वे दुश्मन 
की फ़ोज का पता लगा लावें | इस काम को करने के लिए उन्होंने 
एक क़रेदी का भेष बनाया । यह करके शत्रु के दल-बल का भेद 
लेते हुए उसकी सेना में कुछ काल तक गुप्त तोर पर उन्होंने 
रहना स्थिर किया। एक हफ़ा हो गया, न कुरोपाटकिन लोटे; न 
उनकी कोई ख़बर ही मिली। अतण्व स्कोंबेल्फ ने समझा कि 
कुरोपाटकिन का भेजा जाना व्यथे हुआ; उनको कामयाबी 
नहीं हुई । यह समझ कर वे एक अन्य पुरुष को उसी काम पर 
भेजने का विचार कर रहे थे कि अकस्मात्‌ एक ज्वर से पीड़ित, 
घायल ओर भूखे आदमी ने उनके खेमें में प्रवेश किया। ये 
आगन्तुक कुरोपाटकिन थे। वे अपने साथ जो काग़ज़ात लाये 
थे ओर जिन बातों का पता उन्होंने लगाया था वे बड़े महत्त्व 
की थीं। इस पर स्कोबेल्फ को सीमातित सनन्‍्तोष हुआ; वे 


( शैणर ) 


अपनी पहली अप्रसन्नता को भूल गये । कुरोपाटकिन को योग्यता, 
साहस, बुद्धि ओर कोशल को देख कर वे चकित हो उठे। 
उस दिन से वे कुरोपाटकिन को अपना मित्र सममने लगे। 
उसी दिन से कुरोंपाटकिन की उन्नति पर उन्नति होनी शुरू 
हुई | थोड़े ही समय में कुरोपाटकिन स्कोबेल्फ के दाहिने बाह 
होगये ओर जिस जिस युद्ध में स्कोबेल्फ ने सेना-नायकत्व 
किया उस उसमें कुरोपाटकिन ने अपने रण-चातुये से उन्हें 
बहुत ही खुश किया । 

ताशक़नद पर जब रूसी सेना ने क़ब्ज़ा किया तब कुरोपाट- 
किन वहाँ हाज़िर थे। जिस समय खोकन्द का पतन हुआ उस 
समय भी वे वहीं पर थे । जब बोखारा के अमीर की ४०,००० 
फ्रोज को सिफ़ ७,००० रूसी फ्रोज से हार खाना पड़ा तब वे 
रूसी सेना ही के साथ थे । सात दिन तक बराबर युद्ध 
करने पर रूसी फ्रोज ने सद्भीनों के बल खोजण्ट पर धावा 
किया ओर वहाँ से दुश्मन को मार भगाया तब भी कुरोपाट- 
किन वहाँ उपखित थे। जिस समय समरक़्न्द का फाटक 
खोला गया ओर तैमूर की इतिहास-प्रसिद्ध राजधानी के भीतर 
रूस के ८००० सिपाही अवेश कर गये, उस समय भी 
कुरोपाटकिन वहाँ थे ! परन्तु इन युद्धों में शामिल होना 
कुरोंपाटकिन ने अपने लिए कोई प्रशंसा की बात नहीं सममी । 
खीवा ओर मब में उन्होंने भीम विक्रम दिखलाया। यद करके 
भावी रूस ओर टर्की के युद्ध के लिए वे तैयार हुए । उस युद्ध 
में कुरोपाटकिन ने जो वीरता दिखाई उसकी गवाही इतिहास 
दे रहा है । 

तुर्की युद्ध में कुरोपाटकिन ने साहस और शौये के ऐसे 
ऐसे काम किये जिनको देख कर जनरल रकोबेल्फ तक को 


( रैण३े ) 


दाँत के नीचे उँगली दबानी पड़ी । एक बार युद्ध में स्कोबेल्फ के 
जितने शरीर-रक्षक ओर सहकारी थे सत्र मारे गये; बच गये 
केवल कुरोपाटकिन | एक अन्य महा भीषण युद्ध में घण्टे ही 
भर में ३००० रूसी कट कर जूुमीन पर गिर गये, परन्तु 
कुरोपाटकिन के वीर हृदय पर इसका जरा भी असर न हुआ । 
उल्टा उनका उत्साह द्विगुणित हो गया। सिफ़ ३०० सिपाही 
लेकर वे तुर्को के एक मोरचे पर टूट पड़े ओर उसे विजय कर 
लिया | परन्तु उन ३०० में से सिफ्र कुछ ही योद्धा जोते बचे । 
उन बचे हुओं में कुरोपाटकिन भी थे । 

तुक़-रूसी युद्ध में एक बार वे घायल होकर रात भर मुर्दों' 
के बीच में पड़े रहे । लोगों ने उनको भी मुर्दा ही सममका। 
परन्तु दूसरे दिन वे अपने पेरों चल कर अपनी सेना से जा 
मिले | उनके बदन पर अनगिनत घावों के निशान हैं। उन्होंने 
समर-भूमि में सेकड़ों योद्धाओं को अपने हाथ से मार 
गिराया है। .. 

१८ वष की उम्र में कुरोपाटकिन सेना में भरती हुए थे। 
इस समय इनकी उम्र ५६ वष को है। २७ बष की उम्र में वे 
मेजर जनरल हुए थे ओर अब ६ वर्ष से आप रूस के “मिनि- 
स्टर आब वार” अर्थाव-युद्ध के प्रधान मन्त्री हैं। आप जापान 
के साथ युद्ध करने के खिलाफ़ थे ओर अब भी हैं । परन्तु उन 
की राय नहीं मानी गदे। जिसका फल, इस समय, रूस ओर 
लड़ने की राय देनेवाले उसके युद्धप्रिय सलाहकार चख रहे हैं । 

कुरोपाटकिन ने जो काम किया अच्छी तरह से किया। 
सख्त से सख्त मिहनत से वे कभी नहीं डरे । भय क्‍या चीज 
है, वे जानते ही नहीं । युद्ध से फुरसत होने पर उन्होंने एशिया 
के रजाड़ ओर रेतीले मैदानों में हजारों कोस दूर का सफ़र 


( ० ) 


किया ओर ऐसो ऐसी बातों का पता लगाया जिनका पता 
लगाना ओरों के द्वारा नितान्त असम्भव था। एक बार घोड़े 
की पीठ पर उन्होंने २५०० मील का रास्ता ते किया । यह 
रास्ता ऐसे जड्लों के भीतर से था जो अगम्य समभे जाते थे. 
ओर जहाँ पद पद पर असभ्य तातारियों से लड़ना-भिड़ना 
पड़ता था । इस काम को भी उन्होंने बड़ी योग्यता से किया। 
इसके अनन्तर कशग्ारिया नामक प्रदेश के ऊपर उन्होंने एक 
पुस्तक लिखी जो उस समय अनमोल सममी गई | उस समय 
तक मध्य एशिया के विषय में लोग बहुत ही कम ज्ञान रखते 
थे। कुरोपाटकिन की किताब से उस ज्ञान की विशेष वृद्धि 
हुई । उसे पढ़ कर रायल ज्योग्राफ़िकल सोसाइटी ने कुरोपाट- 
किन को एक पदक प्रदान किया । क्‍ 

ऐसे जनरल कुरोपाटकिन को रूस के राजेश्वर ज़ार ने 
सुदूर पूववर्ती देश में भेजी गई स्थल गामिनी रूसी सेना का 
प्रधान नायक नियत किया । युद्ध-मूमि में आपको पहुँचे बहुत 
दिन हुए सेंट पीटसबग्ग से प्रस्थान करते समय, सुनते हैं, 
आपने अपनी पहली बहादुरी का स्मरण करके बहुत 
गवक्तियाँ कही थीं | परन्तु अभी तक आपकी एक भो गवोक्ति 
सत्य नहीं निकली । आपकी सेना को जापान परास्त करता 
चला जा रहा है; क़िलि ओर शहर, एक के बाद एक लेता चला 
जा रहा है; और अपने लोकोत्तर शोये, वीये तथा पराक्रम से 
संसार को चकित करते हुए सब के मुंह से निकले ६० प्रशंसा- 
पीयूष से अपने कणरन्धों को आमावित करता चल्ला जा 
रहा है । क्‍ 
_ [ जूलाई १९०४ 


अप कर अ करत 
भू 









१७-सर विलियम वेडरबने 


न्कृकृक कक कक के कूलर 


& ९९०९४ (2एबर की कृपा से मनुष्य-जाति में कभी कभी ऐसे 
छ< “6 अलोकिक गुण सम्पन्न पुरुष उत्पन्न हो जाते हैं 
२ डे ; >“& जिनके चरित देखने, पढ़ने और मनन करने 
“कर तथा जिनके सारगर्भित सदुपदेशों के अनुसार 
> बर्ताव करने से संसार का बहुत कल्याण 
होता है । हमारे चरित-नायक भी एक ऐसे ही महानुभाव हैं । 
आप दिसम्बर १९१० की पग्रयागवालो काँग्रेस के सभापति थे | 
एक बार पहले भी आप इस पद की शोभा बढ़ा चुके हैं । 
जिस कुटुम्ब में ये उत्पन्न हुए हैं वह ऐतिहासिक विचार 
से बहुत प्रसिद्ध ओर पुराना है। इस कुद्ठम्बर का वृत्तान्त १२९६ 
ईसवो से बराबर इचज्नलेंड के इतिहास में मिलता आता है। 
इनके कुटुम्बी सदा से राजनैतिक विषयों में योग देते आये हैं। 
इसो लिए राजनैतिक विषयों में योग देना आपके लिए सवा 
भाविक बात है। आपका जन्म २५ माच श्८श्ए इसवी को 
द ( ५४५ ) द 





( १५६ ) 


स्काटलेंड देश को प्रसिद्ध राजधानी णएडिनबरा में हुआ था। 
आप सर जान बेडरबर्न के तृतीय पुत्र हैं। भारतवष से आप 
का सम्बन्ध कई पीढ़ियों से चला आता है। आपके पिता ने 
बम्बई की उच्च राजकीय सेवा में; १८०७ इसवी में प्रवेश किया 
ओर ३० बष तक भारत वष में रहे । आपके ज्येष्ठ आता १८४४ 
इसवी में बद्चाल के उच्च राजकीय सेवा विभाग में आये और 
१८५७ इसबी तक यहाँ रहे | सर विलियम वेडरबन भी .इसी 
विभाग में घुसे ओर इसकी परीक्षा में बड़ी योग्यता के साथ 
उत्तीर्ण हुए । आपका नम्बर उत्तीर्ण विद्यार्थियों में तीसरा था। 
पास होने पर आपको बम्बई हाते में १८६० इंसवो में नोकरी 
मिला । १८८७ इसवी तक आप वहाँ रहे । 

जब सर विलियम ने १८८७ इसवी में नोकरी छोड़ी, बम्बई 
के गबनर लाडड री ने एक ख्लास गेजट में आपके नोकरी से 
अलग होने पर शोक प्रकट करते हुए कहा--“सर विलियम 
वेडरबन का सम्बन्ध गवनमेंट से बहुत घनिष्ट रहा है। कुछ 
दिनों तक वे अस्थायी चोफ़ सेक्रेटरी रहे ओर कुछ दिनों तक 
कोंसिल के भेम्बर | इन दोनों पदों पर रहकर उन्होंने गबनमेंट 
को अपने उत्तम विचारों से बड़ी सहायता दी। उनके शिक्षा- 
विषयक उत्साह ने ओर उनके इस देश के नैतिक ओर आर्थिक 
उन्नति विषयक विचारों ने उन लोगों के दिलों में घर कर लिया 
जिनके लिए उन्होंने इतना परिश्रम किया है।” यह सम्मान 
तो बम्बई सरकार की ओर से हुआ; परन्तु क्या आप सममते 
हैं कि बम्बई के बुद्धिमान सज्जनों ने देश के ऐसे शुभ-चिन्तक 
का यथोचित सम्मान नहीं किया। नहीं, बम्बइई-निवासियों ने 
उनकी यादगार के लिए एक बहुत बड़ा चन्दा किया, जिसमें 
से कुछ रुपये से सर विलियम का चित्र तैयार कराया गया जो 


( १५७ ) 


अब तक बम्बई की प्रेसीडेन्सी असोसिशन के कमरों को 
शोभा बढ़ा रद्दा है। बाक़ी रुपया इस असोसियेशन को एक 
ऐसे फंड खोलने की ग़रज़्ञ से दे दिया गया जिसकी आय से 
बम्बई-वासियों की राजनैतिक दशा का सुधार हो । 


नोकरो की हालत में आप बड़े उच्च पदों पर रहे हैं, जैसे 
गवनमेंट के सहायक मन्त्री, हाईकोट के रजिस्टार, सिन्ध के 
जुडिशल कमिश्नर, गवनमेंट के न्याय, नीति ओर शिक्षा 
विभागों के मनन्‍्त्री ओर हाईकोर्ट के जज। जब आप न्याय- 
विभाग के अधिकारों हुए तब आपने अपने उन विचारों को 
कार्यक्षेत्र में लाने का उपक्रम किया जो पहले से आपके दिल 
में जमे हुए थे। आपका ख्याल था कि भारतवर्षीय राजों की 
स्थिति सुदृढ़ होनी चाहिए | क्‍योंकि, आपके विचारानुसार 
भारतवासी एक उत्तम देशी राज्य में अधिक आनन्द से रह 
सकते हैं। इसलिए ज्योंही आप इस पद्‌ पर आये, बम्बई 
गवनर की सहायता से निम्नलिखित काये किये'-- 

१ ) राजकोट में एक “राजकुमार कालेज” खुलवाया। 
इस कालेज की स्थापना से आपका यह अभिप्राय था कि 
राजे-महाराजे उत्तम शिक्षा पाकर अपने राज्य-कार्य करने के 
योग्य हों । 

( २) भावनगर में आपने सम्मिलित शासन की प्रथा 
चलाई | अब तक राजा के बालिग होने तक राज्य एक पोलि 
टिकल ए्जेंट के सुपुद कर दिया जाता था, नतीजा यह होता था 
कि राज्य का रूप ही प्रायः बदल जाया करता था। इसलिए 
सम्मिलित शासन की प्रथा चलाई गई । मतलब यह कि राजा 
की अनुपस्थिति में राज्य का रूप न बदले ओर गवनमेंट की 
नीति के अनुसार काम भी हो | 


६ रत ) 


( ३ ) काठिवाड़ के लिए ग्रासिया अदाज़त को स्थापना 
'रियासतों के मगड़े ते करने के लिए की गई । 


सर विलियम वेडरबन ने इस देश के शासन में बड़ी ही 
सहानुभूति दिखलाई । वे यद्यपि विदेशी हैं, तथापि उन्होंने ऐसे 
काम किये हैं कि इस देश के वासी उनकी सेवा को कदापि 
नहों भूल सकते। श्रीमान्‌ दादाभाई नोरोजी, माननीय रानाडे 
सर फ्रीरोजशाह मेहता, माननीय तैलड्र, माननीय बद्रुद्दीन 
तैय्यब जी, बाबू सुरेन्द्रनाथ बैनरजी, माननीय गोखले, माननीय 
मनदमोहन मालवीय आदि सबसे आप भलीभाँति परिचित 
रहे हैं। जब भारतवर्ष के सुधार का खयाल आपको आया 
तब आपने इन लोगों की सहायता से पहले इस बात का 
निश्चय किया कि दाल में कहाँ काला है । आप ने बहुत जल्द 
इस बात को जान लिया कि इस देश की दरिद्रता ही एक मात्र 
सुधार की बाधक है। आपको राय में इस जीण रोग का 
इलाज यह निश्चित हुआ कि सरकार कर लेना कम करे 
काश्तकारों को रुपया थोड़े सूद पर दिया जाय, और आपस 
के मगढ़े अदालत में ते होने के बदले आपस में ते किये जाय॑ं। 
इसलिए आपने तीन प्रस्ताव किये-- 


( १ ; दक्षिण में इस्तमरारी बन्दोबस्त 
( २) कृषिजेंकों की स्थापना 
(३ ) पद्चायतों की स्थापना 


प्रथम प्रस्ताव के विषय में आपने मनुस्मति के आधार 
पर यद्द दिखलाया कि प्रजा अपनी आमदनी का राजांश रुपये 
के रूप में न देकर अनाज अथवा ओर बस्तु के रूप में दे और 
बह ओश आमदनों का सोलहवाँ हिस्सा नियत किया जाय। 


7 (न्‍न्यक 


( १५९ ) 


आपने अहमदनमगर के निकट एक गाँव में इसका तजरिवा करने 


का प्रयत्न भो किया। यह प्रस्ताव सबको रुचिकर हुआ । पर 


गवनमेंट ने इसे अस्वीकार किया ।। दूसरा प्रस्ताव भी सब लोगों 


को पसन्द आया ! पूने में एक सबसाधारण की सभा कलक्टर 
की अध्यक्षता में हुई, ऋषि-बेंक स्थापन करने के प्रस्ताव पास हुए 
ओर एक कमेटी नियत की गई । कमेटी ने अपने प्रस्तावों को 
सर जेम्स फरगुसन के सामने पेश किया। गवनर साहब ने 
उन प्रस्तावों को पसन्द किया ओर भारतवष की गवनमेंट को 
भेजने की प्रतिज्ञा की । लाड रिपन उस समय बड़े लाट 
थे। उन्होंने कमेटी के कथन को सहष स्वीकार किया ओर 
इस बात पर राज़ी हो गये कि कुछ गाँवों में एक कमीशन 
द्वारा प्रजा का क़ज् अदा किया जाय, सरकार इस निमित्त ६॥ 
लाख रुपया पेशगी ग्रजा को दे, ओर जो कृषि-बक खोला जाय 
उसका रुपया उसी तरह सरकारी अफ़सरों द्वारा वसूल किया 


» जाय जैसे सरकारी रुपया वसूल किया जाता है। भारत गबवन- 


मेंट के आग्रह करने पर बम्बई-गवनमेंट ने इस प्रस्ताव को काय्ये 
में परिणत करने का भार अपने ज़िम्मे ले लिया ओर ३१ मई 
१८८७ इसवी को वाइसराय और कोंसल के मेम्बरों के हस्ताक्षरों 
से विलायत को इस विषय पर एक पत्र भेजा गया। परन्तु सेक्रे- 
टरी आवब स्टेट के दफ़र से कुछ हीला हवाला होने के बाद १८- 
८७ इसवी में पारलियामेंट ने इस बात की इजाज़त देने से साफ़ 


: इनकार कर दिया। 


तृतोय प्रस्ताव का यह अभिप्राय था कि जबतक पद्चायतों 
से फ़ैसला हो सके तबतक कोई मुकदमा अदालतों में न जाय । 
पत्बचायत को प्रणाली भारतवासियों को बहुत प्रिय है। वे पव्म्च 
को इश्वर के तलय सममते हैं। इस विचार को काय्येज्षेत्र में 


६ रै६० ) 


लाने के लिए पूने के टाउन हाल में एक बड़ी भारी सभा को 


गई | फिर एक कमेटी बनी। उसमें सदरञआाला, पेंशन पाये 
हुए महक्मे माल के अफ़सर, तीन वकील, दो खजानची ओर 
एक मंत्री नियत हुए। इस कमेटो ने क़ानून का एक मसविदा 
तैयार किया। उसका मंशा यह था कि हर एक मुक़दमा पहले 
जातोय अदालतों के सामने आवे ओर यदि कोई उनके फ़ेसले 


से असन्तुष्ट हो तो दोरे पर रहनेवाले सदरआला की अदालत 


में अपील करे | इस प्रस्ताव को बम्बई को गवनमेंट ही ने अस्वी 
कृत किया । 


सर विलियम शिक्षा के, विशेष कर ख्त्री-शिक्षा के, बड़े पक्त- 
पाती हैं। आपका सम्बन्ध सिन्ध से कुछ दिनों तक था। उसके 
नाते कराची में १८८० में 
खोली गई थी । १८८४ इसवी में आपने श्रीमान्‌ महादेव गोविन्द 
रानाडे की सहायता से पूने में भो कन्‍्याओं को उच्च शिक्षा देने 


के लिए एक पाठशाला स्थापित की । आपने अपने भाई सर 


डेविड की यादगार में १०,००० रुपये देकर इस शाला के लिए 
छात्रवृत्तियाँ नियत कीं । 


काँग्रेस के जन्मदाताओं में से आप भी एक हैं। मिस्टर 
ह्वाम ओर मिस्टर बैनर्जी के साथ आपने भारत की राष्ट्रीय सभा 
का प्रथम अधिवेशन, बम्बई में, किया । लाड डफ़रिन उस 
समय बड़े लाट थे। उनसे प्राथना की गई कि लाड री को जो 
बम्बई के गवनर थे, आज्ञा दी जाय कि प्रथम राष्ट्रीय सभा 
का सभापतित्व स्वीकार कर लें | परन्तु यद्यपि राष्ट्रीय सभा 
से लाड डफ़रिन ने सहानुभूति प्रकट को, तथापि यह आज्ञा 


देना उन्होंने उचित न सममा। १८८९ इसवी में आप राष्ट्रीय क्‍ 


, 'विडरबन-हिन्दू-कन्या पाठशाला” ' 


| 
| 


( *ंदश ) 


सभा के पाँचवे जलसे के सभापति चुन गये। इस जलसे में 
राष्ट्रीय सभा के विषय में आपने कहा--“मैं आदि से ही उस 
आन्दोलन को देख रहा हैँ जिसका परिणाम यद्द राष्ट्रीय सभा 
है ।मेरी तुच्छ बुद्धि में यद आन्दोलन अपनी उत्पत्ति, उद्देश 
ओर पद्धति में अत्यन्त शुभडुर है | में भमली भाँति जानता हूँ 
कि ब्रिटिश शासकों के उत्तम उद्योगों का यह उत्तम फल है। 
उच्च शिक्षा और स्वतन्त्रता-सम्बन्धी अधिकार जो भारतवा 
सियों के खुशी से दिये गये उनका यह स्वाभाविक परिणाम 
है । इस आन्दोलन का उद्देश राष्ट्रीय जीवन को पुनरुज्जीबित 
करना ओर देश की आर्थिक दशा को सुधारना है। हमारी 
काम करने की रीति खुली हुई है, क़ानून के, मर्यादा के भीतर 
है ओर सब तरह गवनमेंट की न्‍्यायशीलता पर अवलम्बित हे।” 
श्यपण५ इसवी की राष्ट्रीय सभा में आपके साथ भारत 
. बष के शुभचिन्तक मिस्टर त्रडला भी आये थे। १९०७ इसवी 
में फिर आप सर देनरी काटन के साथ भारतवषे में पधारे 
 थे। सर हेनरी उस साल की कांग्रेस के सभापति थे। नोकरी 
छोड़ कर जब आप विलायत गये तब वहाँ भी आपने भारत-: 
वासियों की उन्नति के लिए काम करना शुरू कर दियां। वहाँ 
आपने राजनैतिक आन्दोलन का नया ढंग निकाला। आपने 
सोचा कि यद्यपि सैक्रटरी आवू स्टेट तक सीधे पहुँचना 
कठिन है तथापि यदि पारलियामेंट के ढारा उन तक पहुँचने 
का उद्योग किया जाय तो सफलता की बहुत कुछ आशा है । 
अतः भारतवष के विषय में जो कुछ अब कहा जाय वह विला- 
यत के सब साधारण जनों से कद्दा जाय | सव साधारण ही . 
के नेता पारलियामेंट ( दजस आव्‌ कामन्स ) में बैठते हैं। बे: 
सब कुछ कर सकते हैं। उनकी सिफ़ारिशों का विचार सेक्रे- 
११ 


' १६२ ) 


टरो आवब स्टेट को करना ही पड़ेगा । अतः विलायत में ब्रिटिश 
कमेटी नाम की एक सभा स्थापित हुईं, जिसके सभापति सदा 
आप ही रहे । उन्हीं के आभ्रह से विलायत में भी भारतवासियों 
ने राजनैतिक आन्दोलन करना शुरू कर दियां। १८९३. इसवी 
में आप हाउस आवब कामन्‍्स के मेम्बर चुने गये और १९०० इ० 
तक मेम्बर रहे। ' 


सर विलियम ने भारतवष के लिए एक लाख रुपये से 
अधिक अपनी जेब खास से ख़च किया । जो कुछ उनके दक्तिण- 
हस्त ने दिया उसको बाम हस्त ने नहीं जाना। आपने तन, 
मन, धन से भारत की दशा सुधारने की चेष्टा की । 

जिस समय आप पारलियामेंट के मेम्बर थे उस समय 
आपने एक पारलियामेंट से सम्बन्ध रखनेवाली कमिटी 
स्थापित की थी । उसमें १२० मेम्बर थे । उसका उद्देश 
पारलियामेंट में भारत सम्बन्धिनी बातों पर ध्यान रखने का 
था । इस कमिटी के भी आप सभापति चुने गये। इसी कमेटी 
की सहायता से १८९५ ई० में श्रीमान्‌ नोरोजी भारत-सम्बन्धी 
व्यय का विचार करने के लिए एक रायल कमीशन नियत 
कराने में फलीमभूत हुए थे । 

अखबारों ओर व्याख्यानों के द्वारा भी आपने भारत के 
लिए. बहुत काम किया है । आपकी अध्यक्षता में ब्रिटिश 
कमिटी ने “इण्डिया” नामके साप्ताहिक पत्र निकाला । पारलिया 
मेंट में भारतविषयक जो बातें होती हैं उनकी रिपोर्ट उसमें 
रहती है। अन्यान्य बातें भो भारतबष के विषय की उसमें 
रहती हैं, जिससे विलायत वालों को इस देश का हाल भली 
आँति मालूम दोता रहता है। 


( रै६३ ) 


, आप सदा इस बात का आग्रह किया करते हैं कि 
. विचारशील शिक्षित भारतवासी विलायत जाया करें और वहाँ 
चालों को अपनी दशा जताने के लिए व्याख्यानों द्वारा 
भारतवष का सच्चा ज्ञान प्राप्त करावें । 

.. सर विलियम भारत के उन थोड़े से शासकों में से हैं जो 
इस देश वालों की क़दर करते हैं ओर उनसे प्रेममाव रखते हैं । 
जिस समय आप इस देश में उच्च अधिकारी थे उस समय 
प्रत्येक विषय में आप प्रजा की भलाई का खयाल रखते थे। 
आप भारतवासियों से ऐसा व्यवहार करते थे जैसे कोई 
बराबर वालों के साथ करता हो। हाल में कई वर्ष हुए सर 
बिलियम वेडरवन का देहान्त होगया । 


[ जनवरी १९११ 





6 


जआ४0९७०९४९४७५४७५४७५४७९४७९४९४७९४९४९४७४७४४ १४ 
इ99 27-77 
डे एडमिरल वान टिरपिज्ञ ॥5 


नै कप छट 206 श्र 
&॥3४88/0४0४/४४६४४४४४४४४४४४४०४४४३२ 


98 0. ....99 मेनी के कुस्ट्रियन नामक मौज़े में टिरपिज का 
न, _ २5 जन्‍म हुआ। उन्होंने यद्यपि अच्छे घराने में 
९ जँ श्र लिया तथापि घह् जमेनी के बड़े घरानों 

९ 0६ में नहीं गिना जाता था । टिरपिज़् बचपन ही 
अंक पदछ खूब हृष्ट-पुष्ट थे। उनकी बुद्धि भी तेज्ञ 
थी । वे बड़े शरीर थे । अतएब उनके पिता ने टिरपिज को एक 
लड़ाकू जहाज पर नोकर करा दिया। उस समय जहाजों पर 
प्रायः “बड़ों का बोलबाला” था। सिफ़ारिशी टट्ट अमीरों ही 
का वहाँ इजारा सा था। इस कारण टिरपिज को अपनी उन्नति 
करने में कितनी ही कठिनाइयाँ का सामना करना पड़ा । 
तथापि अपने स्वाभाविक गुणों के बल पर वे दिन पर दिन 
उन्नति करते गये । उनके हाथ में अधिकार आने पर अमीरों की 
दाल न गलने लगी । यहाँ तक कि खुद कैसर तक की सिफ्रा- 

( रैधैछ ) 


( १६५४ ) 


रिश की बे परवा न करने लगे । टिरपिज्ञ ने जहाज़ो समर-विद्या 
का यथेष्ट ज्ञान सम्पादन कर लिया था। काम करने की उमझू 
उनमें खुब थी । उद्योगी भी बहुत थे। दूसरों पर किस प्रकार 
अपना रोब जमाना चाहिए, यह तो वे खूब ही जानते थे। इसी 
रण वे बीस ही वषं की उम्र में लेफ्टिनेंट हो गये | पाँच वर्ष 

बाद उन्हें लेफ्टिनेंट कमान्डर का पद मिला ओर थोड़े दी 
“दिनों बाद वह रियर एडमिरल के पद पर प्रतिष्ठित किये 
गये । जिस दिन से टिरपिज्ञ ने टारपेडो नामक जहाज़नाशक 
नावों का जोड़ा तैयार किया उस दिन से केसर उन्हें बड़े 
आदर की दृष्टि से देखने लगे। टिरपिज़ ही ने कियाचू ( चीन ) 
में जमेन उपनिवेश की स्थापना की । 

जमेनी की जहाज़ी बेड़े की उन्नति का एक मात्र कारण 
टिरपिज़ ही हैं। इस बेड़े को उन्नत ओर बलशाली करना वे 
जमनी के लिए बहुत ही आवश्यक सममरते हैं । यहाँ तक कि 
जो लोग जहाज़ी बेड़े की विशेष उन्नति करने के पत्ष में नहीं 
उनको वे देश द्रोही तक कह डालते हैं। 

जमेनी के जहाज़ी बेड़े की उन्नति के लिए टिरपिज़ ने 
' अत्यन्त परिश्रम किया। उपाय भर उन्होंने कुछ भी कसर नहीं 
की । उन्होंने अख़बारों में लेख लिखे, सभा समितियाँ स्थापित 
कीं, जहाज़ी शिक्षा के लिए डचित व्यवस्था कराई, पुस्तकें 
प्रकाशित करादे ओर व्याख्यान दिलवाये । अँगरैज़ों का जहाज़ी 
बेड़ा दुनिया में अपना सानी नहीं रखता । अतणव विद्यार्थियों 
को इग्लेंड भेज भेज कर अंगरेजों के जहाज़ी बेड़े का हाल जानने 
ओर उनका ज्ञान प्राप्त करने की भी उन्होंने बड़ी चेष्ठा को। 
फल यह हुआ कि आज जमनी के टारपेडो, ट्रेडनाड ओर पन 
डुब्बी नावों की धूम मच रही हे । द 


( रैंदद ) 


टिरपिज़् में अपने पचक्त की बात के प्रतिपादन करने को 
शैली अपुव हैं। प्रंतिपंक्षियों के विचारों का खण्डन ओर अपने 
मतों का मण्डन जब वे करने लगते हें .तब जी चाहता है कि 
उन्हीं की बात मानलें। अपने तथा अन्य राष्ट्रों के जहाज़ी 
बेंड़े के विषय का ज्ञान वे पूरा-पूरा रखते हें। किसो देश में 
कितने जहाज़ हैं, उनके लिए वहाँ कितना ख़च किया जाता 
है, वहाँ के मुख्य अधिकारी कोन कोन हैं, इत्यादि सभी बातें 
उन्हें मालूम हें 


.. क्रोधतो उन्हें छू तक नहीं गया। वे सदा हँसमुख देख 
पड़ते हैं | पालियामेंट में क्रानूुनी मसविदे पेश करते समय वे 
सदा कहा करते हें कि--“किसी बात को जिस दृष्टि से में 
देखता हैँ उसी दृष्टि से जबतक सभासद न देखेंगे तबतक 
उन्हें उनके कथन की यथाथेता न मालूम होगी ।” 


एडमिरल टिरपिज्ञ रोज़ सबेरे सात बजे आफिस में 
पहुँचते हैं । जाते ही वे काम में भिड़ जाते हैं। पार्लियामेंट में 
अपने क़ानूनी मसविदे पास हो जाने का उन्हें इतना निश्चय 
रहता हे कि मंजूरी मिलने के पहले ही वे उन मसबविदों के 
सम्बन्ध के काम कम्पनियों को ठीके पर दे दिया करते हैं। 
उनके काम से प्रसन्न होकर कैसर ने उन्हें ' आडर आव दी 
ब्लैक इगल ? ((07367 ० (॥९ ॥88०5 ॥498०) नाम की प्रंति- 
छित पदवी प्रदान की है। अच्छे कामों के लिए उन्हें कितने ही 
पदक दिये गये हैं ओर भिन्न-भिन्न प्रकार से उनका सम्मान 
किया गया है 
... अबतक वही जमनी के ,जहाजी बेड़े के प्रधान अधिकारी 
थे। पर हाल में उन्हें अपना पद त्याग करना पड़ा है। सुनते 


( १६७ ) 


हैं, सबमैरीन नामक जहाज-नाशनी :पनडुब्बी नावों द्वारा मित्र 
त्रितव के जहाज नाश करने को निन्य नीति के सम्बन्ध में 
केसर से उनकी अनबन हो गई है | इसो से उन्होंने अपने पद 
से इस्तोफ़ा दे दिया है । 
टिरपिज़ जेसे निपुण जलयुद्ध विशारद और राजनीतिक्ष हैं 
वैसे ही दूरदर्शी भो हैं । वतमान महासंग्राम रूपो विशाल ओर 
जटिल वट-वृक्त का सूच्म बीज टिरपिज़ ही का बोया हुआ है | 
टिरपिज्ञ सत्रह बष तक एडमिरल के पद पर रहे । विस्माक 
को छोड़कर इतनी अधिक अवधि तक कोई भो जमेन अधिकारी 
आजतक इतने बड़े पद पर नहीं रहा । जमेनी ओर इद्जलैएड 
दोनों की मित्रता पर पानी फेरने का दोष टिरपिज़् ही पर हे । 
टिरपिज़्ञ अब बुड़ढे हो चले हैं । उनकी उम्र इस समय ६< 
वष की है | जमेनी के वतमान जहाजी बेड़े को टिरपिज का 
जीता-जागता स्मारक ही सममिए | क्‍ 
[ जूलाई १९१६ 

#&४४४६५४६४४जनरल बूथ संसार के उन महान्‌ पुरुषों में से 
क्र को थे जिन्हें उन्नीसवीं शताब्दी ने जन्म दिया। 
2: वतमान हे में, जबकि संसार में चारों 

मोटर ओर पदाथे-विज्ञान की महिमा के गीत 
७००७० गाये जा रहे हैं ओर लोग भोतिक उन्नति के 
मैदान में क़दम बढ़ाये जाना ही अपना कत्तव्य सममते हैं 
जनरल बूथ, ने अपने बुद्धि-बल से नहीं--क्योंकि उनको बुद्धि 
में कोई विशेषता न थी--किन्तु अपने सुदृढ़ घरित्र-बल से 
मुक्तिफ़ोज नाम को संसार व्यापिनों धार्मिक संस्था को जन्म 
देकर तथा उसे अच्छी तरह चला कर ऐसा महान काम किया 
जिससे उनके चरित्र की महत्ता अच्छी तरह सिद्ध होती है। 
उन्हें अपने इस काम में बड़ी-बड़ी कठिनाइयों का सामना 
करना पड़ा, कटुबचन ओर गालियाँ सुननी पड़ीं, और उनके 
सहकारियों को जुरमाना देना तथा जेल तक जाना पड़ा; परन्तु 

( शेप ) 


(। १६९ ) 


वे अपने उद्देशत से कभी न टले। अपने साथियों सहित - ओर 
खूबी तो यह थी कि उनके साथी भी उन्हीं के सदृश दृढ़ मिले थे, 
वे अपना काम करते ही गये; और, अन्त में, फल यह हुआ कि 
सारी कठिनाइयों ने उनके आगे सिर म्ुुका दिया। जो उनका 
पहले अपमान करते थे वही उनका आदर करने लगे । बड़े बड़े 
राजा-महाराजों तक ने उनका सम्मान किया ओर दीन-हीन 
हृदय के तो वे स्वयं ही राजा बन गये । 


बूथ महाशय का जन्म, *८२९ में, नारि्ठम नगर में हुआ 
था। उनके पिता एक गिरजाघर में काम करते थे । उनके पिता का 
सम्बन्ध था तो गिरजाघर से, परन्तु वे परलोक बनाने से इस 
लोक का बनाना अधिक अच्छा सममते थे । इसलिए वे व्यापार 
द्वारा धन एकत्र करने की चिन्ता में अधिक रहते थे। वे थे तो 
विशेष शिक्षित नहीं, परन्तु हिसाब-किताब रखना बहुत अच्छा 
जानते थे। पिता का यह गुण पुत्र को भी प्राप्त हुआ | जनरल 
बूथ भी बड़े ही हिसाबदाँ निकले । अन्य गुण उन्हें अपनी माता 
से मिले । उनकी माता बड़ी द्वी सुशीला ओर धार्मिक स्री थीं। 
माता ओर पुत्र में प्रेम भी बहुत था। एक दूसरे को देख कर 
जीते थे । उनका हृदय बड़ा हो उदार था। वे दीन-हीन लोगों के 
दुःख न देख सकती थीं। उनका विश्वास था कि कोई मनुष्य, 
चाहे कितना ही पतित क्‍यों न हो, सद्व्यवहार से बह अच्छा 
बनाया जा सकता है, उन्होंने यह विचार बचपन ही में बूथ 
के हृदय में कूट कूटकर भर दिया था। माता की इस शिक्षा का 
फल यह हुआ कि पुत्र ने बड़े होने पर मुक्ति फ़ौज द्वारा पतितों 
का उद्धार करके इस विचार की सत्यता अच्छी तरह सिद्ध 
कर दी । द 


( १७० ) 


. बूथ का लड़कपन ग़रीबी में कटा । एक छोटी सी पाठशाला 
में थोड़ा-बहुत . पढ़ लिख कर, १८५० में, वे भी पादड़ी हो गये। 
श्यदे१ में, उन्होंने अपने इस पद को त्याग दिया। इस बीच - 
में वे अपना ब्याह कर चुके थे और उनके चार सन्‍्तानें भी हो . 
गई थीं । वे सपत्नीक नगर नगर धर्मापदेश देते फिरे। अन्त में, 
१८६४ में, वे लन्दन लोट आये। वहाँ उन्‍होंने एक धमम-सभा 
स्थापित की । इस सभा का कई बार नामकरण-संस्कार हुआ। 
अन्तिम नाम के पहले उसका नाम था “क्रिश्चियन मिशन” 
( (.75097 )(5507॥ ) मज़दूर ओर अन्य निम्न श्रेणी के 
लोग ही उसके सदस्य थे। बूथ उन्हीं लोगों की सहायता से 
निम्न श्रेणी के लोगों में धर्मापदेश देते थे। श८ऊं८ में इस सभा 
ने अपना अन्तिम, अथात्‌ वतमान रूप धारण किया। उसका 
नाम रक्खा गया--“मुक्ति-फ़ोज” ( 89]ए४४०॥ ४779 ) और 
उसके नेता बने “जनरल?” बूथ । द 

पहले लोगों ने मुक्ति-फोज का बड़ा दी प्रबल विरोध किया। 
इस फोज के “सैनिकों” का नया ढड्ढ ओर नया रघज्ञः देखकर 
लोग भयभीत से हो गये। जहाँ ये “सैनिक” गा गा कर 
धर्म्मोपदेश करना चाहते वहाँ लोग इतना ऊधम मचाते 
ओर इन्हें इतना तड़ा करते कि लाचार द्ोकर इन लोगों को 
वहाँ से खिसक जाना पड़ता। लड़के इन्हें राह चलते चिढ़ाते, 
लोग इनकी पोशाक की हँसो उड़ाते, ओर गली-गली, घर-घर 
में इनके से बाजे बजा बजा ओर गा गा कर इनके उपदेश देने 
के ढंग का मखोल उड़ाते। कोई इन्हें पागल कद्दता, कोई मूख । 
कोई इन्हें ढोंगी बतलाता, कोई ठग। केबल इतना ही नहीं, 
लोगों ने भी एक फोज तैयार की जिसका नाम रकक्‍खा ४:-- 
८८५[८॥८४०० #&779” ( ठठरी फोज ) इसका उद्देश “मुक्ति- 


( रैड ) 


फौज” को तोड़ देना था। बहुत दिनों तक ऐसी. हो अवस्था 
रही । अन्त में लोग इनकी हृढ़ता ओर सुजनता के क़ायल हो 
गये । बड़े बड़े विज्ञानवेत्ताओं ओर राजपुरुषों तक ने इनके 
कामों को सराहा | धम्मेसंस्थाओं के नेता भी आगे बढ़े । उन्हों- 
ने “मुक्तिफोज” की प्रशंसा करना आरम्भ कर दिया। स्वर्गीय 
सम्राट एडवर्ड, महारानी अलेगज़ेन्डा, जापान के भूतपूर्व 
सम्राट , संयुक्तराज्य अमेरिका के प्रेसोडेन्ट आदि बड़े बड़े 
पुरुषों ने जनरल बूथ ओर उनके कामों की जी खोल कर 
प्रशंसा की । 


मुक्ति फ़ोज का काम इंगलेंड हो में परिमित न रहा। वह 
शीघ्र ही. संसारठ्यापो हो गया। १८८६ में, संयुक्त राज्य अमे- 
रिका में, ओर श्म्मश में आस्ट्रेलिया में, उसकी शाखायें 
स्थापित हो गई । थोड़े ही दिनों में .योरप के अन्य राज्यों में 
भो मुक्तिफोज के. अडु बन गये। १९११ के सितम्बर सास तक 
मुक्तिफोज का प्रचार संसार के भिन्न भिन्न ५९ देशों में होगया 
ओर उसकी पुस्तक लगभग ३१४ भाषाओं में छप गई' । इस 
समय उसकी शाखायें ८५८२ स्थानों में हैं, परन्तु उसका केन्द्र 
लन्दन ही में है। केवल ब्रिटिश द्वीपों ही में उसके लगभग सवा 
लाख “सेनिक” ओर दो करोड़ की सम्पत्ति हे । उसकी 
ओर से “8 7॥6 ५००7५” नाम का एक मासिक पत्र भी 
निकलता है, जिसमें सब शाखाओं का हाल प्रकाशित होता 
रहता है 


.. हमारे देश में भी मुक्तिफोज के कितने ही श्रड्डें हैं। यहाँ 
इसका काम बड़ी धूम से चल रहा है। यहाँ इस फोज के ढाई 
_ इज्जार तो केवल अफ्सर ही हैं। अन्य काम करनेवालों की 


( ₹७२ ) 


संख्या लाखों तक पहुँची दे ! हिन्दी, उदू, मराठी, गुजरा 
बंगला, गुरमुखी, तामिल, तिलेगू आदि कितनी ही भारत 
भाषाओं में उसकी पुस्तकें छप चुकी हैं । फोज की ओर से कित 
ही प्रारम्भिक पाठशालायें खुल चुकी हैं, जिनमें दस हज़ार; 
अधिक बच्चे शिक्षा पाते हैं। गाँवों में छोटी छोटी बेकें खो 
गई हैं. ओर इस प्रकार किसानों से मेल बढ़ाया गया : 
मुक्ति-फोज के कितने ही सेनिक देहात में रहने ओर वहाँ दुः 
नदारी करने लगे हैं। भारत की औद्योगिक उन्नति की तः 
भी इस फोज का ध्यान है। सैकड़ों करघे जुलाहों को कम मु, 
पर दिये गये हैं ओर कपड़ा बुनना सिखलाने के लिए कितनी 
पाठशालायें भी खोली गई हैं । क़ेदियों ओर अन्य ज़रायम 
जातियों के सुधार में इस फोज को अच्छी सफलता प्राप्त हुईं 
दुर्भिक्ष के समय भो मुक्ति-फोज बालों ने बुभुक्षित लोगों 
भोजन तथा सस्ते भाव पर अन्न देकर बड़ा काम किया हैं 
लोग के वेश ही में रहते हैं। इसीसे ये इतना काम भी 
सके 

१८९० में जनरल बूथ ने “7 वेक्वा८6४ जाए 8: 

९ ५४७७ ०४०” नाम की पुस्तक का प्रकाशित को । इस पुस्तच 
में उन्होंने पतित लोगों की अवस्था सुधारने के कितने ही 
उपाय बतलाये । लोग उनका काम तो देख ही चुके थे; उनके 
प्रस्तावों को पढ़ते ही धड़ाघड़ चन्दा दे चले। थोड़े ही दिनों 
में पन्द्रह लाख रुपये मिल गये। काम आरम्म हो गया। स्थान 
स्थान पर आश्रय-हीन लोगों के लिए सेवाश्रम खोल दिये गये । 
मुक्तिफोज द्वारा सुधारे गये पतित लोगों के निवास के लिए 
भी प्रबन्ध किया गया । समुद्र के किनारे ओर अन्य गेर आबाद 
स्थानों में वे बसा दिये गये। आश्रयहीन ओर पंतित लोगों 


( शछऊ३े ) 


पक्तिफोज ने जो काम किया उसका अनुमान इस बात से 
तर भाँति किया जा सकता है कि अकेले १९०९ में ६४२५ 
दमियों ने फ़ोज की शरण लो ओर २५५५९ स्लियों ओर लड़- 
थॉने सेवाश्रस में थान पाया। शरण में रहनेवाले लोगों 
 घधम्मे ओर सदाचरण की शिक्षा दी जाती है ओर उनसे 
' द्वारा सज्बालित कारखानों में काम लिया जाता है। 





जनरल बूथ शायद ही इतने बड़े काम को अकेले कर ७... 

उन्हें अपने ही जैसे हद विश्वासी ओर निरन्तर परिश्र... 

वाले सच्चे हृदय के साथी न मिलते । उनकी धमेपत्नी 

इन बूथ ने भी इस काम में उनका साथ दिया। कहा तो 

तक जाता है. कि यदि देवी केथराइन आरम्भ में दरि 

का सामना करती हुई अपने पति की सहायता न करतीं 

ज संसार में मुक्तिफ्रोज का अस्तित्व ही न होता। इसमें 

हू नहीं कि श्रीमती केथराइन अन्त समय तक मुक्ति फ्रोज 

फ्राम बड़े. उत्साह से करती रहीं । वे इस आन्दोलन की एक 

भे सममी जातो थीं। १८५९० में उनका देहान्त हुआ। 

से मुक्ति-फ़ोज के काम को बड़ो भारी क्षति पहुँची। अभी 

इस धक्के से सँमलने भी न पाये थे कि उनके ऊपर और 

भी कुटुम्बसम्बन्धिनी विपत्तियाँ टूट पड़ीं। उनकी एक लड़की 

रेल से कट गई । उनका दूसरा पुत्र उनसे लड़ कर अमेरिका 

पहुँचा वहाँ उसने अपने पिता के ढेंग का एक नया दल बनाया। 

इन सब पारिवारिक दुरखों को बूथ बड़े साहस से सहन करते 
क्रोर निरन्तर अपना काम करते रहे । 


: जनरल बूथं बड़ी ही सादगी से रहते थे। वे आहार ओर 
'बिद्ार की उचित सीमा का बहुत खयाल रखते थे वे निरा 


